amma meeting : mohan lal to lead | ഗണേശിന്റെ 'ഇടവേളക്കളി' വേണ്ടെന്ന് തറപ്പിച്ച് പറഞ്ഞ് മോഹൻലാൽ; പത്തനാപുരത്തെ എതിരാളിയെ ഒപ്പം നിർത്തി ശുദ്ധീകരണം; ഇനി ജഗദീഷിന് കൂടുതൽ റോൾ; ഡബ്ല്യൂസിസിയെ തകർക്കാൻ വനിതാ സെൽ ഉണ്ടാക്കുന്നത് മഞ്ജു വാര്യരുടെ മനസ്സറിഞ്ഞ്; പൃഥ്വിരാജിനെ ഒപ്പം നിർത്താൻ ഭേദഗതികൾ; ചട്ടങ്ങൾ മാറ്റി ദിലീപിനെ സംഘടനയ്ക്ക് പുറത്ത് നിർത്തും; താരസംഘടനയിൽ ഒടുവിൽ ലാൽ പിടിമുറുക്കുമ്പോൾ - MarunadanMalayali.com\nAugust 08, 2018 | 08:13 AM IST | Permalink\nകൊച്ചി: താരസംഘടനയുടെ കാര്യങ്ങൾ പൂർണ്ണമായും കൈപ്പിടിയിൽ ഒതുക്കാൻ മോഹൻലാൽ. അമ്മയുടെ ട്രഷററായ ജഗദീഷ് ഇനി കൂടുതൽ സജീവമായി സംഘടനയിൽ സജീവമാകും. അമ്മയുടെ ജനറൽ സെക്രട്ടറി ഇടവേള ബാബുവിനോടും വൈസ് പ്രസിഡന്റ് കെ ബി ഗണേശ് കുമാറിനോടും അടുത്ത അതൃപ്തിയിലാണ് മോഹൻലാൽ. താനറിയാതെ ഇനി എന്തെങ്കിലും തീരുമാനമെടുത്താൽ പ്രസിഡന്റ് പദവി രാജിവയ്ക്കുമെന്ന് മോഹൻലാൽ ഇരുവരേയും അറിയിച്ചിട്ടുണ്ട്. ദിലീപ് വിഷയത്തിൽ അക്രമിക്കപ്പെട്ട നടിക്ക് അനുകൂലമായി സർക്കാരിന് നിവേദനം കൊടുക്കാൻ മോഹൻലാൽ നിർദ്ദേശിച്ചിരുന്നു. ഇത് ഇടവേള ബാബു അട്ടിമറിച്ചു. ഇതോടെയാണ് മോഹൻലാൽ കടുത്ത നിലപാടുകൾ എടുത്തത്.\nനടി ആക്രമിക്കപ്പെട്ടതും നടൻ ദിലീപ് അറസ്റ്റ് ചെയ്യപ്പെട്ടതുമായി ബന്ധപ്പെട്ട വിഷയങ്ങളിൽ താൻ താരസംഘടനയായ എ.എം.എം.എയിൽ നിന്ന് രാജിവയ്ക്കുന്ന കാര്യം ആലോചിച്ചിട്ടില്ലെന്ന് പറയുന്ന മോഹൻലാൽ രാജിക്കുള്ള ഭാവി സാധ്യത തള്ളിക്കളഞ്ഞില്ല.. എല്ലാവരുടെയും സഹകരണമുണ്ടെങ്കിൽ ഇപ്പോഴത്തെ പ്രശ്‌നങ്ങൾക്ക് പരിഹാരം കണ്ട് മുന്നോട്ടുപോകാനാണ് താൽപര്യമെന്നും സഹകരണമില്ലാത്ത ഒരവസ്ഥ വന്നാൽ രാജിക്കാര്യം ആലോചിക്കുമെന്നും മോഹൻലാൽ പറഞ്ഞു. സംഘടനയിൽ വനിതാ സെൽ രൂപവത്കരിക്കുന്നത് ഉൾപ്പെടെയുള്ള നടപടികൾ ശക്തമാക്കുമെന്നും മോഹൻലാൽ പറഞ്ഞു. വനിതാ സെല്ലിനെ ഇടവേള ബാബുവും ഗണേശ് കുമാറും എതിർക്കുകയാണ്. ഈ സാഹചര്യത്തിലാണ് താൻ രാജി വയ്ക്കുമെന്ന ഭീഷണി പരസ്യമായി തന്നെ ലാൽ വിശദീകരിക്കുന്നത്.\nമോഹൻലാലിനെ ബോധപൂർവ്വം മോശക്കാരനാക്കാൻ ആരാണ് അണിയറയിൽ ചുക്കാൻ വലിക്കുന്നത്? മോഹൻലാലിന് എതിരെയുള്ള രണ്ടാമത്തെ സംഘടിത നീക്കവും അമ്പേ പാളി; മോഹൻലാലിനെ എങ്ങനേയും പങ്കെടുപ്പിച്ചേയുള്ളൂവെന്ന വാശിയിൽ സർക്കാർ; മോഹൻലാൽ വരണമെന്ന ആഗ്രഹം തുറന്ന് പറഞ്ഞ് പുരസ്‌കാര ജേതാവായ ഇന്ദ്രൻസും; നീക്കം പാളിയപ്പോൾ എല്ലാം മാധ്യമങ്ങളുടെ പുറത്ത് വച്ച് കത്തിൽ ഒപ്പിട്ടവരും; ഇനി തീരുമാനിക്കേണ്ടത് സൂപ്പർ സ്റ്റാർ തന്നെ\nഹണി റോസിന്റേയും രചനാ നാരായണൻകുട്ടിയുടേയും ഹർജിയിലെ തന്ത്രം ഒരുങ്ങിയത് 'ലൂസിഫറിന്റെ' സെറ്റിൽ; അവൾക്കൊപ്പം നിന്നേ മതിയാകൂവെന്ന മഞ്ജു വാര്യരുടെ നിലപാട് നിർണ്ണായകമായി; പൃഥിരാജിന്റെ ഉറച്ച നിലപാടും കണ്ണ് തുറപ്പിച്ചു; 'എഎംഎംഎ'യെ പിളരാതിരിക്കാൻ നിർണ്ണായക വിട്ടുവീഴ്ചയ്ക്ക് സമ്മതിച്ച് മോഹൻലാൽ; വനിതാ കൂട്ടായ്മയിലെ എതിർപ്പുകളെ ആളിക്കത്തിക്കുമെന്ന പ്രതീക്ഷയിൽ പുതു ചുവട് വയ്‌പ്പ്; ദിലീപിനെതിരെ താരസംഘടന കോടതിയിലെത്തിയതിന് പിന്നിലെ കഥ ഇങ്ങനെ\n'അമ്മ'യിലെ വനിത അംഗങ്ങൾ ചൂണ്ടിക്കാട്ടിയ കാര്യങ്ങൾ വാസ്തവമെന്നു മോഹൻലാൽ പറഞ്ഞു. രേവതി, പത്മപ്രിയ, പാർവതി എന്നിവരുമായി നിർവാഹക സമിതിയോഗത്തിൽ നടത്തിയ ചർച്ചയ്ക്കുശേഷം പ്രതികരിക്കുകയായിരുന്നു അദ്ദേഹം. എല്ലാവരെയും ഒന്നിച്ചുകൊണ്ടുപോകാനാണ് പരമാവധി ശ്രമിക്കുന്നത്. അതു സാധിച്ചില്ലെങ്കിൽ പ്രസിഡന്റ് പദം രാജിവയ്ക്കുമെന്നാണ് മോഹൻലാൽ വിശദീകരിക്കുന്നത്. ഡബ്ല്യുസിസി അംഗങ്ങളായല്ല തങ്ങൾ ചർച്ചയിൽ പങ്കെടുത്തതെന്ന് മൂന്നു നടിമാരും പ്രതികരിച്ചു. നിർവാഹക സമിതിയംഗം കെ.ബി. ഗണേശ്‌കുമാർ യോഗത്തിൽ പങ്കെടുത്തില്ല. മോഹൻലാലിന്റെ എതിർപ്പ് തിരിച്ചറിഞ്ഞാണ് ഗണേശ് കുമാർ വിട്ടുനിന്നത്.\nനടി ആക്രമിക്കപ്പെട്ട കേസിൽ കക്ഷിചേരാനുള്ള എ.എം.എം.എ വനിതാ ഭാരവാഹികളായ രചനാ നാരായണൻ കുട്ടി, ഹണിറോസ് എന്നിവരുടെ തീരുമാനം സ്വമേധയാ ഉള്ളതാണെന്നും. അമ്മയുടെ തീരുമാനമായിരുന്നില്ല എന്നും നടൻ ജഗദീഷ് പറഞ്ഞു. എന്നാൽ നടിക്ക് പിന്തുണ നൽകുന്ന കാര്യം അവരുമായി ചർച്ച ചെയ്തിരുന്നു. ഹർജിയിൽ കക്ഷി ചേർന്നതിൽ നിയമപരമായ പിശകുകൾ സംഭവിച്ചിട്ടുണ്ട് അത് തിരുത്തും ജഗദീഷ് പറഞ്ഞു. ഈ ഹർജിക്ക് പിന്നിലും പ്രവർത്തിച്ചത് ഗണേശ് കുമാറും ഇടവേള ബാബുവുമായിരുന്നു. പത്തനാപുരത്ത് ജഗദീഷിനോട് മത്സരിച്ച് ജയിച്ചാണ് ഗണേശ് നിയമസഭാ അംഗമായി വീണ്ടുമെത്തിയത്. അതുകൊണ്ട് തന്നെ എഎംഎംഎ എന്ന അമ്മയുടെ യോഗത്തിന് ശേഷം ജഗദീഷിന്റെ സജീവതയും ശ്രദ്ധേയമായി. ഗണേശ് പങ്കെടുക്കാത്ത സാഹചര്യവും അംഗങ്ങൾ ഗൗരവത്തോടെ ചർച്ച ചെയ്യുന്നുണ്ട്.\nഗണേശിനോടുള്ള അതൃപ്തിയിലാണ് ജഗദീഷിനെ കൂടുതൽ ഉത്തരവാദിത്തങ്ങൾ നൽകാൻ മോഹൻലാൽ തയ്യാറാകുന്നത്. തനിക്ക് ഷൂട്ടിങ് തിരക്കുകളുണ്ടെങ്കിൽ ജഗദീഷിനോട് കാര്യങ്ങൾ ആലോചിച്ച് ചെയ്യണമെന്നാണ് മോഹൻലാൽ നിർദ്ദേശിച്ചിട്ടുള്ളത്. സംഘടനയുടെ ട്രഷററായ ജഗദീഷ്, ദിലീപ് സ്ഥാനമൊഴിഞ്ഞതോടെയാണ് ഈ പദവിയിൽ വീണ്ടുമെത്തിയത്. പത്തനാപുരത്ത് ഗണേശിന് വേണ്ടി മോഹൻലാൽ പ്രചരണത്തിന് എത്തിയത് ജഗദീഷിനെ വേദനിപ്പിച്ചിരുന്നു. ഇതോടെ ഇരുവരും അകന്നു. ഈ അകൽച്ചയും അമ്മയിലെ പുതിയ പ്രശ്‌നങ്ങളിലൂടെ മാറുകാണ്. അങ്ങനെ ജഗദീഷിലൂടെ തെറ്റുകൾ ആവർത്തിക്കുന്നില്ലെന്ന് ഉറപ്പാക്കാനാണ് മോഹൻലാലിന്റെ ശ്രമം.\nഅമ്മ ഭരണഘടനയിലെ പിഴവുകൾ പരിഹരിക്കാൻ പുതിയ ഭരണഘടന തയാറാക്കാൻ കമ്മിറ്റിക്കു രൂപം നൽകും. നിയമവിദഗ്ധരും അമ്മയിലെ നിയമ പരിജ്ഞാനമുള്ളവരും ഉൾപ്പെടുന്ന കമ്മിറ്റി ഭരണഘടന തയാറാക്കും. ഇതിൽ ജോയ് മാത്യുവും ഉൾപ്പെടും. ദിലീപ് വിഷയമുൾപ്പെടെ പൊതുസമൂഹത്തിനു മുന്നിൽ അമ്മ അപഹാസ്യമാകാൻ കാരണം ഭരണഘടനയിലെ പോരായ്മയാണെന്നു ജോയ് മാത്യു ചൂണ്ടിക്കാട്ടിയിരുന്നു. അടുത്ത കാലത്ത് ഉയർന്ന മുഴുവൻ വിഷയങ്ങളും ചർച്ച ചെയ്യാനും രഹസ്യ വോട്ടെടുപ്പിലൂടെ തീരുമാനങ്ങൾ കൈക്കൊള്ളാനുമായി മൂന്നാഴ്ചയ്ക്കുള്ളിൽ അസാധാരണ ജനറൽ ബോഡി വിളിക്കും.\nനടിയെ ഉപദ്രവിച്ച കേസിൽ കക്ഷിചേരാൻ അമ്മ ഭാരവാഹികൾ നടത്തിയ ശ്രമം, നടൻ ദിലീപിനെ തിരിച്ചെടുത്ത തീരുമാനം എന്നീ വിഷയങ്ങളിലൊന്നും ഇന്നലത്തെ യോഗത്തിൽ അഭിപ്രായമുണ്ടായില്ല. അതേസമയം, ഡബ്ല്യുസിസിയെ അപ്രസക്തമാക്കും വിധമാണ് അമ്മയുടെ നടപടികളെന്നും വ്യക്തമാകുന്നുണ്ട്. വനിതാ സെൽ രൂപികീരി്ക്കാനാണ് തീരുമാനം. മഞ്ജു വാര്യരുടെ മനസ്സ് കൂടി മനസ്സിലാക്കിയാണ് ഈ തീരുമാനം. കെപിഎസി ലളിതയെ പോലൊരു മുതിർന്ന അംഗത്തിന് വനിതാ സെല്ലിന്റെ ചുമതല നൽകും. ഭരണഘടനാ ഭേദഗതിയും മറ്റും പൃഥ്വിരാജിനെ പോലുള്ള യുവാക്കളുടെ മനസ്സറിഞ്ഞാണ്. ചട്ടങ്ങൾ മാറ്റി ദിലീപിനെ സംഘടനയ്ക്ക് പുറത്ത് തന്നെ തൽകാലം നിർത്താനാണ് മോഹൻലാലിന്റെ തീരുമാനം.\nഎ.എം.എം.എയും വനിതാ സംഘടനയായ ഡബ്ല്യു.സി.സി.യിലെ അംഗങ്ങളും തമ്മിലുള്ള ചർച്ചകൾ പോസിറ്റീവായി പുരോഗമിക്കുകയാണ്. കത്തു നൽകിയ നടിമാർ ഉന്നയിച്ച ആവശ്യങ്ങൾ അനുഭാവപൂർവം പരിഗണിക്കും. എല്ലാവരുടെയും ആവശ്യങ്ങൾ കേൾക്കാൻ തയ്യാറാണ്. പ്രശ്‌നങ്ങളെല്ലാം ചർച്ച ചെയ്ത് പരിഹരിക്കും. ചർച്ചയിൽ തീരുമാനങ്ങൾ രണ്ടു ദിവസത്തിനകം മാധ്യമങ്ങളെ അറിയിക്കും-മോഹൻലാൽ പറഞ്ഞു. വനിതാ സെല്ലിന്റെ സാധ്യതകളാണ് ആരായുന്നത്. ഇതിലൂടെ ഇവരെ സംഘടനയുടെ പ്രധാന ഭാരവാഹികളാക്കുന്നതും പരിഗണനയിലാണ്.\nദിലീപിനെ തിരിച്ചെടുക്കാനുള്ള എ.എം.എം.എ തീരുമാനത്തെ ചോദ്യം ചെയ്ത് നേതൃത്വത്തിന് നൽകിയ കത്തിൽ ചോദിച്ച ചോദ്യങ്ങൾക്ക് മറുപടി ലഭിച്ചോ എന്ന മാധ്യമ പ്രവർത്തകരുടെ ചോദ്യത്തിന് ആ വിഷയങ്ങൾ ചർച്ചചെയ്തുകൊണ്ടിരിക്കുകയാണെന്ന് എ.എം.എം.എയുടെ നിലപാടുകളെ ചോദ്യം ചെയ്ത് കത്ത് നൽകിയ രേവതി, പത്മപ്രിയ, പാർവതി എന്നിവർ പറഞ്ഞു. പ്രശ്‌നങ്ങൾ പരിഹരിക്കപ്പെട്ടിട്ടില്ല. ഇപ്പോഴും ചർച്ചയിലാണ്. തുറന്നതും ആരോഗ്യപരവുമായ ചർച്ചയാണ് നടക്കുന്നതെന്നും അവർ കൂട്ടിച്ചേർത്തു.\nരേവതി, പാർവതി, പത്മപ്രിയ എന്നിവരുമായുള്ള ചർച്ച രണ്ടര മണിക്കൂർ നീണ്ടുനിന്നു. മോഹൻലാലിന് പുറമെ ഇടവേള ബാബു, രചന നാരായണൻകുട്ടി, ഹണി റോസ്, ജഗദീഷ്, ജയസൂര്യ, മുകേഷ്, ഇന്ദ്രൻസ്, സുധീർ കരമന, ആസിഫലി, ടിനി ടോം എന്നിവർ വാർത്താസമ്മേളനത്തിൽ പങ്കെടുത്തു.\nപുൽവാമയിലെ ക്രൂരതയ്ക്ക് പ്രതികാരം ചെയ്ത് ഇന്ത്യൻ സൈന്യം; ഭീകരാക്രമണത്തിന്റെ മുഖ്യ സൂത്രധാരനായ കൊടു ഭീകരനടക്കം രണ്ട് പേരെ കൊന്നു; സുരക്ഷാ സേന ഏറ്റുമുട്ടലിലൂടെ വകവരുത്തിയത് ജെയ്‌ഷെ മുഹമ്മദിന്റെ കമാണ്ടറായ കമ്രാനേയും സഹായി ഹിലാലിനേയും; സ്‌ഫോടക വസ്തുക്കൾ എത്തിക്കുകയും യുവാക്കളെ റിക്രൂട്ട് ചെയ്യുകയും ചെയ്യുന്ന ഗസ്സി റാഷിദിനേയും സൈന്യം വളഞ്ഞെന്ന് സൂചന; ഭീകരർക്കെതിരെ തിരിച്ചടി തുടരുന്നു; ഇന്ത്യൻ സേനയുടെ പ്രതികാരദാഹം വിജയത്തിലേക്ക്


തുടർഭരണം ഉറപ്പെന്ന് ടൈംസ് നൗ സർവേ,മുഖ്യമന്ത്രി പിണറായി തന്നെ – Nerariyan | News\nതുടർഭരണം ഉറപ്പെന്ന് ടൈംസ് നൗ സർവേ,മുഖ്യമന്ത്രി പിണറായി തന്നെ\nകേരളത്തിൽ എൽ ഡി എഫിന് തുടർഭരണം ഉറപ്പെന്ന് ടൈം നൗ സർവ്വേ. 78 മുതൽ 82 വരെ സീറ്റ് ലഭിക്കുമെന്നാണ് സർവ്വേ പ്രവചിക്കുന്നത്. 75 ശതമാനം ആളുകൾ ഭരണത്തിൽ തൃപ്തരാണെന്ന് വോട്ട് ചെയ്ത സർവ്വേയിൽ മുഖ്യമന്ത്രിയായി പിണറായി വിജയൻ തുടരണമെന്നും വ്യക്തമാക്കുന്നു. യു.ഡി.എഫിന് 50 മുതൽ 62വരെ സീറ്റ്.ബി ജെ പി ക്ക് O-2വരെ സീറ്റ് എന്നിങ്ങനെയാണ് പ്രവചനം.\nപ്രതിപക്ഷ നേതാവിനേക്കാൾ ജനപിന്തുണ ആരോഗ്യ വകുപ്പ് മന്ത്രി കെ.കെ.ശൈലജ ടീച്ചേർക്കാണ് എന്നതും ശ്രദ്ധേയമാണ്. തെരഞ്ഞെടുപ്പിന് മുന്നേയുള്ള ദേശിയ മാധ്യമത്തിന്റെ സർവ്വേ ഫലം കേരളത്തിൽ നടന്നിട്ടുള്ള മറ്റു സർവ്വേ ഫലങ്ങളുടേതിന് സമാനമായ പ്രവചനമാണ് നടത്തുന്നത് എന്നതും ശ്രദ്ധേയമാണ്. സർവേയിൽ പങ്കെടുത്ത 70 ശതമാനത്തിലധികം പേരും മുഖ്യമന്ത്രിയുടെ പ്രവർത്തനത്തിൽ തൃപ്തരാണ്. വികസനം ജനക്ഷേമം എന്നീ വിഷയങ്ങൾ മുൻനിർത്തിയാണ് ജനങ്ങളുടെ വിലയിരുത്തൽ. പ്രതിപക്ഷത്തെ ഒരാളുപോലും ഭരണപക്ഷത്തെ നേതാക്കൾക്ക് ഒപ്പം എത്താനോ ജനപിന്തുണയിൽ മറികടക്കാനോ കഴിഞ്ഞില്ല എന്നതും ശ്രദ്ധേയമാണ്.\nനേരത്തെ കേരളത്തിലെ മാധ്യമങ്ങൾ നടത്തിയ സർവേകളും എൽ ഡി എഫിന് തുടർഭരണം ഉറപ്പിച്ചിരുന്നു. സർക്കാരിന്റെ പ്രവർത്തനങ്ങൾ താഴെത്തട്ടിലുള്ള ജനങ്ങൾക്കിടയിലും എത്തിയെന്നതും അപവാദ പ്രചരണങ്ങളും നുണക്കഥകളും ഏശിയില്ല എന്നതും സർവ്വേ ഫലങ്ങളിൽ നിന്നും വ്യക്തമാണ്.വികസനം ചർച്ചയാക്കിക് തെരഞ്ഞെടുപ്പിനെ നേരിടുന്ന എൽ ഡി എഫിന് അനുകൂല സാഹചര്യമാണ് കേരളത്തിൽ ഉള്ളതെന്ന് അടിവരയിടുകയാണ് സർവേ ഫലം.\nTags: cpimfeatured newsKeralaldf continueldf govtpinarayi vijayantimes now surveyഉറപ്പാണ് എല്‍ഡിഎഫ്എൽഡിഎഫ് തുടരുംടൈംസ് നൗ സർവ്വേ\nവനിതാ എംഎൽഎമാരിലും ഇടതുപക്ഷം മുന്നിൽ


അസുഖ ബാധിതയായിട്ടും ലീവ് നല്‍കിയില്ല; ജോലിക്കിടെ വനിതാ പൊലീസ് ഉദ്യോഗസ്ഥ കുഴഞ്ഞു വീണു\nFirst Published 23, Oct 2018, 11:22 AM IST\nഡ്യൂട്ടിക്കിടെ വനിത പോലീസുകാരി കുഴഞ്ഞു വീണു. ദേവികുളം പോലീസ് സ്റ്റേഷനിലെ സിവില് പോലീസുകാരി സിന്ധുവാണ് തിങ്കളാഴ്ച ഉച്ചക്ക് വനം വകുപ്പിന്റെ പഴയ മൂന്നാറിലെ ടിക്കറ്റ് കൗണ്ടറില് ഡ്യൂട്ടി ചെയ്യുന്നതിനിടെ കുഴഞ്ഞു വീണത്. വനപാലകര് ഇവരെ മൂന്നാര് ജനറല് ആശുപത്രിയില് എത്തിച്ച് പ്രാഥമിക ചികിത്സ നല്‍കി.\nഇടുക്കി: ഡ്യൂട്ടിക്കിടെ വനിത പോലീസുകാരി കുഴഞ്ഞു വീണു. ദേവികുളം പോലീസ് സ്റ്റേഷനിലെ സിവില് പോലീസുകാരി സിന്ധുവാണ് തിങ്കളാഴ്ച ഉച്ചക്ക് വനം വകുപ്പിന്റെ പഴയ മൂന്നാറിലെ ടിക്കറ്റ് കൗണ്ടറില് ഡ്യൂട്ടി ചെയ്യുന്നതിനിടെ കുഴഞ്ഞു വീണത്. വനപാലകര് ഇവരെ മൂന്നാര് ജനറല് ആശുപത്രിയില് എത്തിച്ച് പ്രാഥമിക ചികിത്സ നല്‍കി.\nരാവിലെ പനി ബാധിച്ചതിനെ തുടര്‍ന്ന് സിന്ധു ഡി.വൈ.എസ്.പിയെ സമീപിച്ച് അവധി നല്‍കണമെന്ന് ആവശ്യപ്പെട്ടിരുന്നു. എന്നാല് കുറുഞ്ഞിക്കാലത്തോട് അനുബന്ധിച്ച് പഴയ മൂന്നാറിലെ ടിക്കറ്റ് കൗണ്ടറില് സന്ദര്‍ശകരെ നിയന്ത്രിക്കുവാന് ഇവരെ ചുമതലപ്പെടുത്തുകയായിരുന്നു. അസുഖം മൂര്‍ച്ചിച്ചതിനെ തുടര്‍ന്ന് ഇവര് ടിക്കറ്റ് കൗണ്ടറിന് സമീപം കുഴഞ്ഞു വീഴുകയായിരുന്നു.\nസമീപത്ത് പോലീസുകാരായ സഹപ്രവര്‍ത്തകര് ഡ്യൂട്ടിയിലുണ്ടായിരുന്നെങ്കിലും സിന്ധുവിനെ ആശുപത്രിയിലെത്തിക്കാന് തയ്യറായില്ല. തുടര്‍ന്ന് വനപാലകരാണ് സിന്ധുവിനെ കബനിയുടെ ആശുപത്രിയിലെത്തിച്ചത്. സംസ്ഥാനത്തെ പുനര്‍നിര്‍മ്മിക്കുന്നതിനായി സര്‍ക്കാര് പ്രഖ്യാപിച്ച സാലറി ചാലഞ്ചില് സിന്ധു പങ്കെടുത്തിരുന്നില്ല. ഇത്തരത്തില് പങ്കെടുക്കാത്ത 40 ഓളം പോലീസുകാര് ജില്ലയിലുണ്ട്. ഇവരില് മിക്കവര്‍ക്കും രാജമലയിലാണ് ഡ്യൂട്ടി.\nLast Updated 23, Oct 2018, 11:21 AM IST\nഇടമലക്കുടിക്ക് സമഗ്ര വികസനം; മേല്‍നോട്ടത്തിന് സുപ്രീം കോടതി\nകാണാതായ ആദിവാസി വനംവകുപ്പ് വാച്ചറെ അബോധാവസ്ഥയിൽ റോഡരികിൽ കണ്ടെത്തി\nമൂന്നാര് സന്ദര്‍ശനത്തിനെത്തിയ കോളേജ് വിദ്യാർത്ഥി ബൈക്ക് അപകടത്തിൽ മരിച്ചു\nഗജാ ചുഴലിക്കാറ്റ്; ഇടുക്കിയെ ആശങ്കയിലാഴ്ത്തി വീണ്ടും കനത്ത മഴ\nഡ്യൂട്ടിക്കിടെ ട്രാഫിക്ക് എ എസ് ഐയെ മർദ്ദിച്ച പ്രതി അറസ്റ്റിൽ


സുന്നീ സന്ദേശം: രാഷ്ട്രീയ ആവശ്യങ്ങളെ വര്‍ഗീയവത്കരിക്കരുത്: കാന്തപുരം\nരാഷ്ട്രീയ ആവശ്യങ്ങളെ വര്‍ഗീയവത്കരിക്കരുത്: കാന്തപുരം\nപയ്യന്നൂര്: സംസ്ഥാന മന്ത്രിസഭാ വികസനത്തിന്റെ പേരില് സാമുദായിക സ്പര്‍ധ ഉണ്ടാക്കുംവിധം വിവാദങ്ങളുണ്ടാക്കുന്നത് ജനാധിപത്യത്തെ ദുര്‍ബലമാക്കുമെന്ന് അഖിലേന്ത്യാ സുന്നി ജംഇയ്യത്തുല് ഉലമ ജനറല് സെക്രട്ടറി കാന്തപുരം എ പി അബൂബക്കര് മുസ്ലിയാര് അഭിപ്രായപ്പെട്ടു. മാനവികതയെ ഉണര്‍ത്തുന്നു എന്ന പ്രമേയവുമായി നടക്കുന്ന കേരളയാത്രക്ക് പയ്യന്നൂരില് നല്‍കിയ സ്വീകരണ യോഗത്തില് പ്രസംഗിക്കുകയായിരുന്നു അദ്ദേഹം.\nവിവിധ ജാതിമതങ്ങള് സൗഹൃദത്തില് കഴിഞ്ഞുവരുന്ന സംസ്ഥാനമാണ് കേരളം. അത് തകരാന് അനുവദിക്കരുത്. അധികാര രാഷ്ട്രീയത്തിന്റെ പേരില് നടക്കുന്ന വാഗ്വാദങ്ങള് പൊതുജനങ്ങളെ ചേരിതിരിക്കുന്നതിലേക്ക് വളരാതിരിക്കാന് സാമുദായിക രാഷ്ട്‌രീയ നേതൃത്വങ്ങള് ജാഗ്രത പാലിക്കണം. രാഷ്ട്രീയമായി ചര്‍ച്ച ചെയ്യുകയും പരിഹരിക്കുകയൂം ചെയ്യണ്ട പ്രശ്‌നങ്ങളെ സാമൂദായിക സംഘടനകള് ഏറ്റെടുക്കുന്നത് നല്ല കീഴ് വഴക്കമല്ല. ഇത് സമുദായങ്ങള്‍ക്കിടയില് അനാവശ്യമായ തെറ്റിദ്ധാരണകള് ഉണ്ടാക്കാന് കാരണമാകും.\nസാമൂദായിക സംഘടനകള് തങ്ങളുടെ പ്രവര്‍ത്തനമണ്ഡലം ഏതാണെന്ന തിരിച്ചറിവോടെയായിരിക്കണം സാമൂഹിക ഇടപെടലുകള് നടത്തേണ്ടത്. ജനാധിപത്യവും മതേതരത്വവും നല്‍കുന്ന അവസരങ്ങളെ ക്രിയാത്മകമായി ഉപയോഗിക്കുന്നതിനു പകരം അവയെ അവസരവാദപരമായ രാഷ്ട്രീയ ലാഭങ്ങള്‍ക്കുവേണ്ടി ഉപയോഗിക്കുന്നതില്‍നിന്ന് സാമുദായിക സംഘടനാ നേതാക്കള് മാറിനില്‍ക്കണം.\nന്യൂനപക്ഷങ്ങളുടെ അവകാശങ്ങളും ചരിത്രപരമായി വിലയിരുത്താനും അവയോട് സര്‍ഗാത്മകമായ നിലപാടെടുക്കാനും സമൂഹം തയ്യാറാകണം. രംഗനാഥ കമ്മീഷന് റിപ്പോര്‍ട്ടിനോടുള്ള ചില സംഘടനകളുടെ നിലപാട് ഖേദകരമാണ്. സമവായത്തിന്റെ പേരില് ന്യൂനപക്ഷങ്ങള്‍ക്ക് അര്‍ഹതപ്പെട്ട അവസരങ്ങള് വൈകിപ്പിക്കരുതെന്നും കാന്തപുരം വ്യക്തമാക്കി.\nLabels: kanthapuram, kerala yathra, കാന്തപുരം


ആന്ധ്രയില് നിന്നുള്ള അരിയുടെ വരവ് ഗണ്യമായി കുറഞ്ഞു; അരിവില കുതിച്ചുയരുന്നു - ഇ വാർത്ത | evartha\nആന്ധ്രയില് നിന്നുള്ള അരിയുടെ വരവ് ഗണ്യമായി കുറഞ്ഞു; അരിവില കുതിച്ചുയരുന്നു\nEvartha Desk 24 January 2017\nതിരുവനന്തപുരം:കേരളത്തില് അരിവില കുതിച്ചുയരുന്നു. ആന്ധ്രയില് നിന്നുള്ള അരിയുടെ വരവ് ഗണ്യമായി കുറഞ്ഞതിനെ തുടര്‍ന്നാണ് പൊതുവിപണയില് അരി വില കൂടിയത്. മൂന്ന് മുതല് 15 രൂപ വരെയാണ് വിവിധ അരിയിനങ്ങള്‍ക്ക് വില വര്‍ധിച്ചത്. ജയ, സുലേഖ തുടങ്ങിയ അരികളുടെയും വില കൂടിയിട്ടുണ്ട്. അതേസമയം, ആന്ധ്രയില് നെല്ല് ഉത്പാദനം കുറഞ്ഞിട്ടുണ്ടെങ്കിലും കൃത്രിമമായി സൃഷ്ടിക്കുന്ന ക്ഷാമമാണ് വിലവര്‍ധനയ്ക്ക് യഥാര്‍ഥ കാരണമെന്നാണ് വ്യാപാരികള് പറയുന്നത്.\nഒരു കിലോക്ക് 34 രൂപയായിരുന്ന ജയ അരിയുടെ ചില്ലറ വില്‍പന വില 42 ആയി വര്‍ധിച്ചു. സുലേഖ അരിയുടെ വില 36ല്‍നിന്ന് 40 ലേക്ക് ഉയര്‍ന്നു. ഡൊപ്പി അരിയുടെ വില 37 ല് നിന്ന് 42 ലേക്കും, ചമ്പ 38 ല് നിന്ന് 42ലേക്കും കൂടി. പൊന്നി അരിയുടെയും കൈമ ഉള്‍പ്പെടെയുള്ള വിവിധ ബിരിയാണി അരികളുടെയും വിലയാണ് ഏറ്റവും ഉയര്‍ന്നത്. പൊന്നിയുടെ വില 63 ആണ്. നേരത്തെ ഇത് 56 ആയിരുന്നു. കൈമ അരിയുടെ വില 85 ല് നിന്ന് 100 ലേക്കാണ് ഉയര്‍ന്നത്.ആന്ധ്രയില് നെല്ലുല്‍പാദനം ഗണ്യാമായി കുറഞ്ഞിട്ടുണ്ട്.


വോട്ട് ചെയ്യാന് ക്യൂവില് കട്ട വെയ്റ്റിങ്ങ്, തിരിക്കിനിടയിലും വോട്ട് ചെയ്ത് മടങ്ങി നടി പാര്‍വ്വതി | lok sabha polls 2019 phase3actress paravathy casts vote - Malayalam Oneindia\nUpdated: Tue, Apr 23, 2019, 14:11 [IST]\nകോഴിക്കോട്: താരങ്ങളില് പലരും അവരുടെ ഷൂട്ടിങ്ങ് തിരക്കുകള് എല്ലാം മാറ്റി വെച്ച് രാവിലെയോടെ തന്നെ വോട്ട് ചെയ്തിരുന്നു. നടി പാര്‍വ്വതി തിരുവോത്തും കോഴിക്കോടെത്തി വോട്ട് ചെയ്തു. ഒരു മണിക്കൂറിലധികം ക്യൂവില് നിന്ന ശേഷമാണ് താരം വോട്ട് ചെയ്തത്.\nകോഴിക്കോട് കുണ്ടൂപ്പറമ്പ് സ്കൂളിലെ ബൂത്തിലാണ് രാവിലെയോടെ നടി വോട്ട് ചെയ്യാന് എത്തിയത്. ഏറെ നേരം കാത്ത് നിന്ന ശേഷമായിരുന്നു താരം വോട്ട് ചെയ്തത്. ക്യൂവില് നില്‍ക്കുമ്പോള് ബോറടി മാറ്റനായി പാര്‍വ്വതി കൈയ്യില് ഒരു പുസ്തകവും കരുതിയിരുന്നു.\nജനാധിപത്യം അപകടാവസ്ഥയിലാണെന്ന് താന് മനസിലാക്കുന്നു. തിരക്ക് മാറ്റി വെച്ചാണ് വോട്ട് ചെയ്യാന് എത്തിയത്. ഇനി എല്ലാ തിരഞ്ഞെടുപ്പിലും വോട്ട് ചെയ്യും, പാര്‍വ്വതി പറഞ്ഞു. സൂപ്പര് താരങ്ങളായ മമ്മൂട്ടിയും മോഹന്‍ലാലും രാവിലെ തന്നെ വോട്ട് രേഖപ്പെടുത്തിയിരുന്നു. തിരുവനന്തപുരത്ത് എത്തി ഒരു മണിക്കൂറോളം ക്യൂ നിന്നാണ് ലാല് വോട്ട് ചെയ്തത്. താരങ്ങളായ ഫഹദ് ഫാസില്, ഉണ്ണി മുകുന്ദന്, അജു വര്‍ഗീസ് ഫഹദ് ഫാസില്, ധര്‍മ്മജന് ബോള്‍ഗാട്ടി, നടി ലെന എന്നിവരും വോട്ട് ചെയ്ത ചിത്രങ്ങള് സോഷ്യല് മീഡിയയില് പങ്കുവെച്ചിരുന്നു.\nlok sabha polls 2019 phase3actress paravathy casts vote


ശനിയാഴ്ചയും അവധി; സര്‍ക്കാര് ഓഫീസുകളില് അഞ്ച് പ്രവൃത്തിദിനം മതിയെന്ന് ഭരണ പരിഷ്കാര കമ്മിഷന് ശുപാര്‍ശ\nThiruvananthapuram, First Published 4, Sep 2019, 11:11 AM IST\nപൊതു അവധികളും കാഷ്വല് ലീവുകളും കുറയ്ക്കണമെന്നതടക്കമുള്ള നിര്‍ദ്ദേശങ്ങളും റിപ്പോര്‍ട്ടില് ഉള്‍പ്പെടുത്തിയിട്ടുണ്ട്.\nതിരുവനന്തപുരം: സര്‍ക്കാര് ഓഫീസുകളുടെ പ്രവര്‍ത്തനം ആഴ്ചയില് അഞ്ചുദിവസമാക്കി കുറയ്ക്കണമെന്ന് ഭരണപരിഷ്കാര കമ്മിഷന്‍റെ നിര്‍ദ്ദേശം. എല്ലാ ശനിയാഴ്ചയും അവധി നല്‍കണമെന്നും സര്‍വ്വീസില് നിന്നും വിരമിക്കുന്നതിനുള്ള പ്രായപരിധി ഘട്ടംഘട്ടമായി 60 ആക്കണമെന്നും വി എസ് അച്യുതാനന്ദന് അധ്യക്ഷനായ കമ്മിഷന് ശുപാര്‍ശ ചെയ്തു. പ്രവൃത്തിദിനം കുറയ്ക്കുന്നതോടെ ജീവനക്കാരുടെ മാനസിക സമ്മര്‍ദ്ദം കുറയുന്നതുള്‍പ്പെടെ നേട്ടങ്ങള് ഉണ്ടാകുമെന്നാണ് കമ്മിഷന്‍റെ വിലയിരുത്തല്.\nഇത് സംബന്ധിച്ച റിപ്പോര്‍ട്ട് കമ്മിഷന് സര്‍ക്കാരിന് സമര്‍പ്പിച്ചു. പൊതു അവധികളും കാഷ്വല് ലീവുകളും കുറയ്ക്കണമെന്നതടക്കമുള്ള നിര്‍ദ്ദേശങ്ങളും റിപ്പോര്‍ട്ടില് ഉള്‍പ്പെടുത്തിയിട്ടുണ്ട്. കമ്മിഷന്‍റെ ശുപാര്‍ശകള് പരിഗണിക്കണോ വേണ്ടയോ എന്നതില് സര്‍ക്കാരാണ് തീരുമാനമെടുക്കുന്നത്.\n10 മുതല് അഞ്ചുവരെയുള്ള പ്രവൃത്തി സമയം ഒമ്പത് മുതല് 5.30 വരെയാക്കണം, ഉച്ചഭക്ഷണത്തിന് ഒരുമണിക്കും രണ്ടുമണിക്കും ഇടയില് അരമണിക്കൂര് ഇടവേള നല്‍കണം, ഓഫീസ് സമയത്തിന് അനുസരിച്ച് പൊതുഗതാഗത സൗകര്യങ്ങള് ക്രമീകരിക്കാന് ബന്ധപ്പെട്ടവരുമായി ചര്‍ച്ച നടത്തണം എന്നീ നിര്‍ദ്ദേശങ്ങളും റിപ്പോര്‍ട്ടിലുണ്ട്. ജീവനക്കാര്‍ക്ക് സ്വന്തം ഇഷ്ടത്തിന് അനുസരിച്ച് ജോലിസമയം ക്രമീകരിക്കാനുള്ള സാധ്യതയും പരിഗണനയിലുണ്ട്. ജീവനക്കാര് ഓഫീസിലെത്തുന്ന സമയവും തിരികെ പോകുന്ന സമയവും കൃത്യമായി രേഖപ്പെടുത്തി നിശ്ചിത സമയം ജോലി ചെയ്യുന്നുവെന്ന് ഉറപ്പാക്കുകയും വേണമെന്ന് റിപ്പോര്‍ട്ടില് പറയുന്നു.\nറിപ്പോര്‍ട്ടിലെ മറ്റ് നിര്‍ദ്ദേശങ്ങള്\n* ഇപ്പോള് നിലവിലുള്ള 20 കാഷ്വല് ലീവുകള് പന്ത്രണ്ടാക്കി കുറയ്ക്കണം, മറ്റ് അവധികളെ പൊതു അവധികള്, പ്രത്യേക അവധികള്, നിയന്ത്രിത അവധികള് എന്നിങ്ങനെ മൂന്നായി തിരിക്കുക.\n* പൊതു അവധികള് ഒമ്പത് എണ്ണം- സ്വാതന്ത്യദിനം, റിപ്പബ്ലിക് ദിനം, ഗാന്ധി ജയന്തി, മേയ് ദിനം, ഓണം(രണ്ടുദിവസം), ക്രിസ്മസ്, ഈദുല് ഫിത്തര്, മഹാനവമി.\n* പ്രത്യേക അവധികളില് ഒരാള്‍ക്ക് എട്ടെണ്ണം മാത്രമെ എടുക്കാന് സാധിക്കൂ. അപേക്ഷയുടെ അടിസ്ഥാനത്തില് ഇത് നിര്‍ണ്ണയിക്കും.\n* നിയന്ത്രിത അവധികളില് മാറ്റമില്ല. 2019-ല് രണ്ടാം ശനിയാഴ്ചകളും ഞായറാഴ്ചകളുമൊഴികെ 27 ദിവസം ഓഫീസുകള്‍ക്ക് അവധി\n* ഓഫീസുകള് ആരംഭിക്കുന്നതിന് ഒരുമണിക്കൂര് മുമ്പെങ്കിലും സ്കൂളുകള് തുറക്കണം. പ്രത്യേകസമയം നിര്‍ദ്ദേശിച്ചില്ലെങ്കിലും എട്ടുമണിക്കെങ്കിലും സ്കൂള് തുറക്കണമെന്നാണ് ശുപാര്‍ശ.\n* പി എസ് സി പരീക്ഷയില് അപേക്ഷിക്കാനുള്ള പ്രായപരിധി 40 ല് നിന്ന് 32 ആക്കണം. അപേക്ഷിക്കാനുള്ള കുറഞ്ഞ പ്രായപരിധി 18 ല് നിന്ന് 19 ആക്കി ഉയര്‍ത്തണം\n* പട്ടികജാതി/ പട്ടിക വര്‍ഗ, പിന്നാക്ക വിഭാഗക്കാരുടെ പ്രായപരിധി ഇതനുസരിച്ച് ക്രമീകരിക്കണം.\n* പരീക്ഷ എഴുതുന്നതിനുള്ള അവസരം പൊതുവിഭാഗത്തിന് നാലുതവണയായും പിന്നാക്ക വിഭാഗങ്ങള്‍ക്ക് അഞ്ചുതവണയായും പരിമിതപ്പെടുത്തണം. പട്ടികജാതി, പട്ടികവര്‍ഗ വിഭാഗങ്ങള്‍ക്ക് അവസരം നിയന്ത്രിക്കേണ്ടതില്ല.\nഭരണ പരിഷ്കാര കമ്മിഷന്


കേരളത്തിലേക്ക് ദ്വീപ് കലാസമിതി വസ്ത്രങ്ങൾ അയച്ചു - AL Jasari\nHome News കേരളത്തിലേക്ക് ദ്വീപ് കലാസമിതി വസ്ത്രങ്ങൾ അയച്ചു\nകേരളത്തിലേക്ക് ദ്വീപ് കലാസമിതി വസ്ത്രങ്ങൾ അയച്ചു\nSeptember 08, 2018 News,\nകിൽത്താൻ: പ്രളയക്കെടുതിയില് പെട്ട കേരളത്തിലേക്ക് ദ്വീപ് കലാസമിതി പ്രവർത്തകർ കിൽത്താൻ ദ്വീപിൽ നിന്ന് ശേഖരിച്ച വസ്ത്രങ്ങൾ അയച്ചു. കേരളത്തിലെ ദുരിതാശ്വാസ കാമ്പുകളിൽ കഴിയുന്ന എല്ലാം നഷ്ടപെട്ട ജനങ്ങൾക്ക് നൽകാനായി എം.വി. ലക്ഷദ്വീപ് സീ കപ്പലിൽ വസ്ത്രങ്ങൾ കയറ്റി അയച്ചതായി ദ്വീപ് കലാസമിതി അധികൃതർ അറിയിച്ചു. ലക്ഷദ്വീപിലെ വിവിധ സ്ഥലങ്ങളിൽ നിന്ന് കേരളത്തിന് നൽകുന്ന സംഭാവനക്ക് പുറമേ ആണിത്.\nലക്ഷദ്വീപിലെ വിവിധ ദ്വീപുകളിൽ നിന്നും കേരളത്തിലെ ദുരിതാശ്വാസ നിധിയിലേക്ക് പണവും മറ്റ് ആവശ്യ സാധനങ്ങളും ശേഖരിച്ച് വിവിധ പ്രദേശങ്ങളിലെ ക്യാമ്പുകളിലേക്ക് എത്തിച്ച് വരുന്നു. നിസ്ക്കാര കുപ്പായം, ബെഡ്ഷീറ്റ്, ഷർട്ട്, മുണ്ട്, മാക്സി തുടങ്ങിയ വസ്ത്രങ്ങളാണ് എത്തിക്കുന്നത്. ലക്ഷദ്വീപിൽ നിന്ന് കേരളത്തിലെ ദുരിതാശ്വാസ നിധിയിലേക്ക് ഒരുകോടിയിലധികം പണം സംഭാവന ചെയ്തിരുന്നു. ഇത് ഉദ്യോഗസ്ഥരുടെ ഒരു ദിവസത്തെ ശമ്പളവും വിദ്യാർത്ഥികൾ, സംഘടനകൾ, ക്ലബ്ബുകൾ എന്നിവർ സമാഹരിച്ച തുകയും ചേർത്താണ്.


കെഎസ്ആര്‍ടിസി ബസ് കടത്തിക്കൊണ്ടുപോയത് 'ടിപ്പര് അനി'; മോഷ്ടിച്ചത് വീട്ടില് പോകാനെന്ന് മൊഴി | ksrtc bus hijacking| ksrtc kottarakkara| ksrtc bus theft\nകടത്തിക്കൊണ്ടുപോയ ബസ്(ഇടത്ത്, ഫയല്‍ചിത്രം) പിടിയിലായി നിധിന്(വലത്ത്) Screengrab: Mathrubhumi News\nകൊല്ലം: കൊട്ടാരക്കരയില്‍നിന്ന് കെ.എസ്.ആര്.ടി.സി. ബസ് കടത്തിക്കൊണ്ടുപോയി പാരിപ്പള്ളിയില് ഉപേക്ഷിച്ച സംഭവത്തില് പ്രതി പിടിയില്. തിരുവനന്തപുരം ശ്രീകാര്യം സ്വദേശി നിധിനെയാണ് (ടിപ്പര് അനി) പോലീസ് പാലക്കാട്ട് നിന്ന് പിടികൂടിയത്. നിരവധി വാഹനമോഷണ കേസുകളില് പ്രതിയായ ഇയാള് പാലക്കാട് ഒരു സര്‍വീസ് സ്റ്റേഷനില് ജോലിചെയ്തുവരികയായിരുന്നു. അര്‍ധരാത്രി വീട്ടില് പോകാനായാണ് ബസ് കടത്തിക്കൊണ്ടുപോയതെന്നാണ് ഇയാളുടെ മൊഴി.\nഫെബ്രുവരി എട്ടിനാണ് കെ.എസ്.ആര്.ടി.സി. കൊട്ടാരക്കര ഡിപ്പോയിലെ വേണാട് ബസ് മോഷണം പോയത്. ഡിപ്പോയ്ക്ക് സമീപം നിര്‍ത്തിയിട്ടിരുന്ന ബസ് അര്‍ധരാത്രി കടത്തിക്കൊണ്ടുപോവുകയായിരുന്നു. പോലീസ് അന്വേഷണം നടക്കുന്നതിനിടെ മണിക്കൂറുകള്‍ക്കകം ബസ് പാരിപ്പള്ളിയില് ഉപേക്ഷിച്ചനിലയില് കണ്ടെത്തി. തുടര്‍ന്നാണ് ബസ് കടത്തിക്കൊണ്ടുപോയ ആളെ കണ്ടെത്താന് പോലീസ് അന്വേഷണം ഊര്‍ജിതമാക്കിയത്.\nസി.സി.ടി.വി. ദൃശ്യങ്ങളില്‍നിന്ന് ഒരു യുവാവാണ് ബസ് കടത്തിക്കൊണ്ടുപോയതെന്ന് വ്യക്തമായിരുന്നു. എന്നാല് പ്രതിയെക്കുറിച്ച് പിന്നീട് യാതൊരു സൂചനയും ലഭിച്ചില്ല. തുടര്‍ന്ന് കൊല്ലം റൂറല് എസ്.പി.യുടെ നേതൃത്വത്തിലുള്ള പോലീസ് സംഘം സൈബര് സെല്ലിന്റെ സഹായത്തോടെ അന്വേഷണം ആരംഭിച്ചു. ഇതിനിടെയാണ് നിരവധി വാഹനമോഷണക്കേസുകളില് പ്രതിയായ നിധിന് സംഭവദിവസം രാത്രി കൊട്ടാരക്കരയിലുണ്ടായിരുന്നതായി കണ്ടെത്തിയത്. ഇയാളുടെ തുടര്‍ന്നുള്ള മൊബൈല് ടവര് ലൊക്കേഷന് പരിശോധിച്ചപ്പോള് ബസ് സഞ്ചരിച്ച അതേ പാതയിലുള്ള സ്ഥലങ്ങളാണെന്നും മനസിലായി. തുടര്‍ന്നാണ് പാലക്കാട്ട് ഒരു സര്‍വീസ് സ്‌റ്റേഷനില് ജോലിചെയ്തിരുന്ന നിധിനെ പോലീസ് പിടികൂടിയത്. അര്‍ധരാത്രി വീട്ടില് പോകാനായാണ് ബസ് കടത്തിക്കൊണ്ടുപോയതെന്നാണ് ഇയാള് പോലീസിന് നല്‍കിയ മൊഴി.\nContent Highlights: kottarakkara ksrtc bus hijacking accused arrested


കാസർകോട്ടെ യുവ വ്യാപാരിയെ തട്ടിക്കൊണ്ടുപോയ സംഭവം: കോഴിക്കോ ട് സ്വദേശികൾ പിടിയിൽ - MALABAR FLASH\nHome Arrested Kasaragod Kidnap News Vayanad കാസര്‍കോട് കേരളം കേരള വാര്‍ത്ത കാസർകോട്ടെ യുവ വ്യാപാരിയെ തട്ടിക്കൊണ്ടുപോയ സംഭവം: കോഴിക്കോ ട് സ്വദേശികൾ പിടിയിൽ\nകാസർകോട്ടെ യുവ വ്യാപാരിയെ തട്ടിക്കൊണ്ടുപോയ സംഭവം: കോഴിക്കോ ട് സ്വദേശികൾ പിടിയിൽ\nമാനന്തവാടി: കാസർകോട്ടെ യുവ വ്യാപാരിയെ തട്ടിക്കൊണ്ടുപോയി 15 ലക്ഷം രൂപ മോചനദ്രവ്യം ആവശ്യപ്പെട്ട സംഭവത്തിൽ മൂന്നു പ്രതികൾ പിടിയിൽ. ഇവർ സഞ്ചരിച്ച മൂന്നു കാറും പോലീസ് കസ്റ്റഡിയിലെടുത്തു.[www.malabarflash.com]\nതൊട്ടിൽപാലം കുണ്ടുതോട് സ്വദേശി കിണറുള്ളപറമ്പത്ത് ടി.എം. അജ്മൽ(33), കുറ്റ്യാടി വളയം നെല്ലിക്കണ്ടിപീടിക സ്വദേശി ഇടത്തിപൊയിൽ കെ.കെ. ഫാസിൽ (26), കുറ്റ്യാടി അടുക്കത്ത് കക്കോട്ടുചാലിൽ അമ്പലക്കണ്ടി വീട്ടിൽ സുഹൈൽ (29) എന്നിവരെയാണ് മാനന്തവാടി പോലീസ് ഇൻസ്പെക്ടർ പി.കെ. മണിയുടെ നേതൃത്വത്തിൽ പിടികൂടിയത്.\nകേസിലുൾപ്പെട്ട ആൾട്ടോ, ഇന്നോവ, എക്സ്.യു.വി കാർ എന്നിവ കസ്റ്റഡിയിലെടുത്തു.\nകഴിഞ്ഞ 16നാണ് കേസിനാസ്പദമായ സംഭവം. സ്ത്രീയുടെ സഹായത്തോടെയാണ് മാനന്തവാടിയിൽനിന്ന് യുവ വ്യാപാരിയെ കർണാടകയിലേക്ക് തട്ടിക്കൊണ്ടുപോയത്. പൊന്നമ്പേട്ടയിൽ സ്വകാര്യ റിസോർട്ടിൽ തടങ്കലിൽ പാർപ്പിച്ച് വ്യാപാരിയെ മർദിച്ച് കൈയിലുള്ള പണം അപഹരിച്ചു. തുടർന്ന്, മോചനദ്രവ്യമായി 15 ലക്ഷം രൂപ ആവശ്യപ്പെടുകയായിരുന്നു.\nഇതുപ്രകാരം വ്യാപാരിയുടെ സുഹൃത്ത് മുഖേന 1.5 ലക്ഷം കഴിഞ്ഞ 17ന് പ്രതികൾക്ക് കണ്ണൂരിൽനിന്ന് കൈമാറി വ്യാപാരിയെ മോചിപ്പിക്കുകയും ചെയ്തു. മോചിതനായ യുവ വ്യാപാരി മാനന്തവാടിയിൽ എത്തി പോലീസിൽ പരാതി നൽകുകയായിരുന്നു.\nപിടികൂടിയ പ്രതികളിൽ അജ്മൽ വെള്ളമുണ്ട പോലീസ് സ്റ്റേഷനിൽ വധശ്രമക്കേസിലും ഫാസിൽ കുറ്റ്യാടി സ്റ്റേഷനിൽ ബലാത്സംഗക്കേസിലും മാനന്തവാടി സ്റ്റേഷനിൽ കഞ്ചാവു കേസിലും ഉൾപ്പെട്ടവരാണ്.\nസീനിയർ സിവിൽ പോലീസ് ഓഫിസർ മനോജ്, സിവിൽ പോലീസ് ഓഫിസർമാരായ സുഷാജ്, ടി.കെ. ബിജു എന്നിവരടങ്ങുന്ന സംഘമാണ് പ്രതികളെ പിടികൂടിയത്. അതേസമയം, സംഘത്തിൽ ഉൾപ്പെട്ട യുവതിയെ പിടികൂടാനായിട്ടില്ല. ഇവരെ കണ്ടെത്താനുള്ള ശ്രമത്തിലാണ് പോലീസ്.


കൂട്ടുകാരന്റെ ഭാര്യയെ വിവാഹം കഴിച്ചു.. ഈ സീരിയൽ നടിയുടെ ഇപ്പോഴത്തെ അവസ്ഥ.. ‣ NewsGain\nകൂട്ടുകാരന്റെ ഭാര്യയെ വിവാഹം…\nകൂട്ടുകാരന്റെ ഭാര്യയെ വിവാഹം കഴിച്ചു.. ഈ സീരിയൽ നടിയുടെ ഇപ്പോഴത്തെ അവസ്ഥ..\nമലയാളികൾ ഇന്നും ഓർക്കുന്ന നടിയാണ് സിന്ധു ജേക്കബ്. മാനസി എന്ന സീരിയലിലൂടെയാണ് സിന്ധു ജനഹൃദയങ്ങളിൽ സ്ഥാനം നേടിയത്. മാനസി വിജയകരമായി സംരക്ഷണ ചെയ്ത ഒരു പരമ്പരയാണ്. ചില സിനിമകളിലും സിന്ധു അഭിനയിച്ചിരുന്നു. ഇവരുടെ കുടുംബ ജീവിതത്തെ പറ്റി പ്രേക്ഷകർക്ക് കാര്യമായി ഒന്നും തന്നെ അറിയാമായിരുന്നില്ല എന്നുള്ളതാണ് വാസ്തവം\nകഴിഞ്ഞയിടെ പറയാം നേടാം എന്ന ടീവി ഷോയിൽ സിന്ധു പങ്കെടുത്തിരുന്നു . എംജി ശ്രീകുമാറാണ് ഷോയുടെ അവതാരകൻ. ഈ പരിപാടിലൂടെ തന്റെ രണ്ടാം വിവാഹത്തെക്കുറിച്ച് സിന്ധു മനസു തുറന്നുയിരുകയാണ്. തന്റെ ജീവിതം വലിയ ഒരു കഥയാണ് എന്ന് പറഞ്ഞുകൊണ്ടാണ് സിന്ധു സംസാരിച്ചുതുടങ്ങിയത്. തന്റെ ആദിയ ഭർത്താവ് കുറച്ചു വർഷങ്ങൾക്കു മുൻപ് മരണപ്പെട്ടു. ശേഷം ഭർത്താവിന്റെ സുഹൃത്തിനെ വിവാഹം കഴിച്ചു. ഭർത്താവ് ജീവിച്ചിരുന്ന സമയത്ത് അദ്ദേഹത്തോടൊപ്പം കണ്ടിട്ടുണ്ട്. ശേഷം തന്റെ വിഷമഘട്ടത്തിൽ വലിയ സഹായമായി കൂടെ നിന്നു. ശിവസുരിയാണ് ഇപ്പോഴത്തെ സിന്ധുവിന്റെ ഭർത്താവ്\nപരിപാടിയിൽ ഇദ്ദേഹം പങ്കെടുത്തിരുന്നു . ശിവസുരിയ ഒരു മിമിക്രി ആക്ടറീസ്സാണ് . വിവാഹശേഷം ഇരുവരും തിരുവനന്തപുരത്താണ് താമസിക്കുന്നത്. സിന്ധുവിന്റെ വീട്ടുകാർക്ക് ആദ്യം ഒന്നും ശിവസുര്യനെ ആംഗികാരികൻ കഴിഞ്ഞിരുന്നില്ല . എന്നാൽ പുള്ളി എല്ലാവരെയും സോപ്പ്യിട്ട് കൂടെ നിർത്തുമെന്നാണ് സിന്ധു പറയുന്നത്. ഇപ്പോൾ സന്തോഷകരമായ ഒരു കുടുംബ ജീവിതം നയിച്ചുവരികയാണ് ഇരുവരും. ഉള്ളതുകൊണ്ട് സന്തോഷമായി ജീവിക്കൂ എന്ന ഉപദേശമാണ് എംജി ശ്രീകുമാർ ഇവർക്ക് നൽകിയത്.\nTags: Actress Serial


സാനിറ്റൈസര് കുടിച്ച് അഭയ കേന്ദ്രത്തിലെ അന്തേവാസിയായ യുവാവ് മരിച്ചു. നാദാപുരം എടച്ചേരി തണല് അഭയ കേന്ദ്രത്തിലെ അന്തേവാസിയായ രാമത്ത് താഴെക്കുനി വിനോദന് (39) ആണ് മരിച്ചത്. കഴിഞ്ഞ 10 മാസമായി തണലില് അന്തേവാസിയാണ്.\nവ്യാഴാഴ്ച വൈകിട്ടാണ് സാനിറ്റൈസര് കുടിച്ചത്. ഉടന് വടകര ജില്ലാ ആശുപത്രിയിലെത്തിച്ചെങ്കിലും രക്ഷിക്കാനായില്ല. തണല് അഭയകേന്ദ്രത്തില് ഒട്ടേറെ പേര്‍ക്ക് കോവിഡ് പോസിറ്റീവായതിനെ തുടര്‍ന്ന് അന്തേവാസികള്‍ക്കു വേണ്ടി സാനിറ്റൈസര് സ്ഥാപിച്ചിരുന്നു. വിനോദന് ഇത് കുടിക്കുകയായിരുന്നു.\nബ്രിട്ടനില് കൊവിഡ് വ്യാപനം രൂക്ഷമാകുന്നു. പ്രതിദിന കൊവിഡ് ബാധിതരുടെ എണ്ണത്തില് റെക്കോര്‍ഡ് വര്‍ധനവ്.സെപ്റ്റംബര് 24നും ഒക്ടോബര് 1നും ഇടയിലുള്ള കൊവി്ഡ കേസുകള് കൂടെ ഉള്‍പ്പെട്ടതാണ് ഇപ്പോഴത്തെ കൊവിഡ് ബാധിതരുടെ എണ്ണമെന്നും വരും ദിവസങ്ങളിലും ഇതാവര്‍ത്തിച്ചേക്കാമെന്നും ആരോഗ്യവകുപ്പ് പറഞ്ഞു.രാജ്യത്ത് ഇതുവരെ 4,80,017 പേര്‍ക്കാണ് കൊവിഡ് സ്ഥിരീകരിച്ചിരുന്നത്. കഴിഞ്ഞ 24 മണിക്കൂറിനുള്ളില് കൊവിഡ് ബാധിച്ച് 49 പേര് കൂടി മരിച്ചു. അതേസമയം ലോകത്ത് കൊവിഡ് ബാധിതരുടെ എണ്ണം മൂന്ന് കോടി അമ്ബത് ലക്ഷം […]


വൃക്കയുടെയും കരളിന്റെയും പ്രവര്‍ത്തനം സുഗമമാക്കാന് പടവലങ്ങ | ViralKerala.in\nHome Viral വൃക്കയുടെയും കരളിന്റെയും പ്രവര്‍ത്തനം സുഗമമാക്കാന് പടവലങ്ങ\nവൃക്കയുടെയും കരളിന്റെയും പ്രവര്‍ത്തനം സുഗമമാക്കാന് പടവലങ്ങ\nഭക്ഷണമായും മരുന്നായും ഉപയോഗിക്കുന്ന കായയ്യ്കായി വളർത്തപ്പെടുന്ന ഒരു വള്ളിച്ചെടിയാണ് പടവലങ്ങ.ഇന്ത്യയിലാണ് ഇതിന്റെ ഉദ്ഭവം എന്ന് കരുതപ്പെടുന്നു. എങ്കിലും ഇന്ന് ലോകത്തിന്റെ മിക്ക ഭാഗങ്ങളിലും ഈ ചെടി വളർത്തപ്പെടുന്നുണ്ട്.\nപടവലങ്ങയുടെ കായയ്ക്ക് ഒന്നര മീറ്റർ വEരെ നീളമുണ്ടാകാം. ഇതിന്റെ ഇലകളും ഭക്ഷ്യയോഗ്യമാണ്. രാത്രിയാണ് പടവലങ്ങയുടെ പൂക്കൾ വിരിയുക.\nആൺപൂക്കൾ കുലകളായും പെൺപൂക്കൾ ഒറ്റയ്ക്കും ഒരേ ചെടിയിൽത്തന്നെ കാണപ്പെടുന്നു.\nപനിയുണ്ടോ എന്നാല് പടവലങ്ങ സഹായിക്കും – അല്‍പം പടവലങ്ങ നീര് കുടിച്ച് നോക്കൂ. ചെറിയ പനിയൊക്കെ പമ്പ കടക്കും. മാത്രമല്ല പനിയോട് അനുബന്ധിച്ചുണ്ടാവുന്ന അസ്വസ്ഥതകള്‍ക്ക് പരിഹാരം കാണുന്നതിനും പടവലങ്ങ ജ്യൂസ് സഹായിക്കും.\nഹൃദയാരോഗ്യത്തിന് – ഹൃദയത്തെ കാക്കാനും പടവലങ്ങ നല്ലതാണ്. പടവലങ്ങയിലെ പോഷകങ്ങള് രക്തക്കുഴലുകള് ശുചിയാക്കാന് സഹായിക്കും. ഒപ്പം രക്തയോട്ടം വര്‍ധിപ്പിക്കാനും സ്ട്രെസ്, വേദന എന്നിവ കുറയ്ക്കാനും സഹായകമാണ്.\nമലബന്ധമുണ്ടോ എങ്കില് പിന്നെ പടവലങ്ങയോട് ഒരിക്കലും ‘നോ ‘ പറയരുത്. ഫൈബര് ധാരളമടങ്ങിയ പടവലങ്ങ കഴിക്കുന്നത് മലബന്ധം ഒഴിവാക്കും.\nPrevious articleഇഷ്ടമല്ലെന്നു പറഞ്ഞപ്പോ തകർന്നു പോയി കൈ മുറിച്ചു ബൈക്ക് ഇടിച്ചു കയറ്റി കുറിപ്പ് വൈറൽ\nNext articleന്നും വേണ്ട തന്റെ മനസ്സിൽ തോന്നിയ ദുരാഗ്രഹങ്ങളെ, അവിടെ തന്നെ കുഴിച്ച് മൂടുന്നതാ ബുദ്ധി…


ജാതസ് വി.വി. 2018 ൽ പുടിൻ: നക്ഷത്രങ്ങൾ രോഗത്തെക്കുറിച്ച് സംസാരിക്കുന്നു\nവ്ളാഡിമിർ Vladimirovich ട്രാൻസിറ്റ് മാപ്പിൽ നക്ഷത്ര നക്ഷത്രങ്ങൾ അവനെ ഒരു സ്വസ്ഥമായിരുന്നു ജീവിതം വാഗ്ദാനം ഇല്ല. പ്രത്യേകിച്ച്, യുറാനസ്, ശനി എന്നിവ പോലുള്ള ആധികാരിക പ്രതിഭാസങ്ങളുള്ള ചന്ദ്രന്റെ സമകാലിക വശങ്ങൾ പ്രസിഡന്റിന്റെ ആന്തരികകണത്തെ തകർക്കും. നിങ്ങൾ രണ്ടു കാര്യങ്ങളിൽ ഒന്ന് ത്യാഗങ്ങൾ ചെയ്യേണ്ടതായി വരും: ശക്തി അല്ലെങ്കിൽ ആരോഗ്യം. എന്നിരുന്നാലും, അനുകൂല നിമിഷങ്ങളുണ്ട്. അവരെ കുറിച്ചുള്ള കൂടുതൽ വിവരങ്ങൾ ആധികാരിക ജ്യോതിഷികളും കൌശലക്കാരും പറയുന്നു.\nപാവൽ ഗ്ലോബയുടെ പ്രവചനം\nഒരു അസാധാരണ ജ്യോതിഷിയുടെ കണക്കനുസരിച്ച്, മാർച്ചിൽ പുടിൻ അധികാരത്തിൽ തുടരുന്നതിന് തടസ്സം നിൽക്കും. എന്നാൽ അത് അദ്ദേഹത്തിന് സന്തോഷം കൊണ്ടുവരുത്തുമോ - അതൊരു ചോദ്യമാണ്. വിഷാദാവസ്ഥയിലായ ശനി ഏതാണ്ട് ഉടനെ തന്നെ സ്കോർപിയോ വീട്ടിൽ പ്രവേശിക്കുന്നു. ഇത് മാരകമായ ഒരു രോഗത്താൽ അടയാളപ്പെടുത്താവുന്നതാണ്, ബോർഡിന്റെ ആസൂത്രണത്തേക്കാൾ ഷോർട്ട് ആയിരിക്കും. ഗ്രഹത്തിന്റെ ഊർജ്ജം തകരാറിനെ നേരിടാൻ പ്രസിഡന്റിന് സാധിക്കുമെങ്കിൽ, അയാളുടെ ശേഷിച്ച ശേഷികൾ കഴിഞ്ഞ വർഷങ്ങളിൽ നിന്ന് വേർതിരിച്ചെടുക്കാൻ മാത്രം മതിയാകും. പുതിയത് ഒന്നും സൃഷ്ടിച്ചിട്ടില്ല, അത് സമാഹരിക്കപ്പെടുകയില്ല.\n2023-ൽ വെക്റ്റർ മുഖേന കാർഡിനൽ മാറ്റം പ്രവചിക്കുന്നു. 55 വയസ്സുള്ള ഒരു മനുഷ്യൻ അധികാരത്തിൽ വരുമ്പോൾ. അദ്ദേഹത്തിന്റെ ഭൂതകാലവും അദ്ഭുതകരമാണ്. എന്നാൽ ഇപ്പോഴത്തെ ജനറൽ അഭിമാനത്തിന് കാരണമാകും. അയാൾ ഒരു രോഗാവസ്ഥയിലാണെന്നതാണ് വസ്തുത. ഇത് റഷ്യൻ സമ്പദ്വ്യവസ്ഥയോടൊപ്പം അതേപോലെ ചെയ്യാൻ അദ്ദേഹത്തെ സഹായിക്കും: ഉന്നത സാങ്കേതികവിദ്യകളുടെ നേതാവിന്റെ ഹൈപ്പോസ്താസിയിൽ രാജ്യത്തെ പുനരുജ്ജീവിപ്പിക്കാൻ.\nപ്രവചനം Vlad Ross പ്രവചനങ്ങൾ\nനമ്മുടെ അഭിപ്രായത്തിൽ, ഉക്രൈനിൽ നിന്നുള്ള ജ്യോതിഷിയെക്കുറിച്ചുള്ള പ്രവചനത്തിൽ പക്ഷപാതിത്വം കാണിക്കുന്നു. റോസിന്റെ കണക്കുകൾ പ്രകാരം 2018 ഫെബ്രുവരിയിൽ പുടിൻ ദുഷ്കരമായ സമയമാണ്. ശനിയുടെ അതേ സ്വാധീനം - മനുഷ്യരുടെ കടുത്ത പരിശോധനകൾ. യുറാനസിനൊപ്പം ചന്ദ്രന്റെ സംയോജനവും ഒരു പ്രധാന പങ്ക് വഹിക്കും. അനിയന്ത്രിതമായ ആരോഗ്യപ്രശ്നങ്ങളെ സൂചിപ്പിക്കുന്നതു് ഭൂമിയുടെ ഉപഗ്രഹത്തിന്റെ ഈ സ്ഥാനം.\nപുടിനുമേൽ സമ്മർദ്ദം എല്ലാ വശത്തുനിന്നും നൽകും: വിദേശ ഉപരോധം കൂടുതൽ രൂക്ഷമാവുകയാണ്, അവരോടൊപ്പം റഷ്യൻ വ്യവസായികളുടെ അരാജകത്വവും. ഒരു മഹത്തായ അന്തർദേശീയ തകർച്ച വളരെ സാധ്യതയാണ്: രാജ്യത്തെ ഭരണകൂടങ്ങൾ പ്രതിനിധികൾ മറ്റ് രാജ്യങ്ങളെ നയിക്കാൻ വിസമ്മതിക്കുകയാണെങ്കിൽ. ഇത് ഒരു കൊട്ടാരം ചവിട്ടിത്തരണത്തിന് മറ്റൊരു സ്കീമിന്റെ രചനയുണ്ടാക്കും. വേനൽക്കാലം അവസാനം വരെ ഹ്രസ്വ കാലഘട്ടം അവസാനിക്കും.\nഎന്നാൽ വേനൽക്കാലത്ത് ശേഷം, Vladimir Vladimirovich വിശ്രമിക്കാൻ കഴിയില്ല. ആഗസ്തിന്റെ സൂര്യഗ്രഹണം സരോസിൻ ചക്രത്തിന്റെ അന്ത്യത്തെ കുറിക്കുന്നതാണ്. ഈ പ്രകൃതി പ്രതിഭാസവുമായി പുടിൻ അധികാരത്തിൽ വന്നുകഴിഞ്ഞാൽ. അവനുമായി ചേർന്ന് അയാൾ അപകടകാരികളാണ്. തന്റെ നക്ഷത്ര വിധി ഡെക്ക് ഒരു അനിവാര്യമായ കാർഡ് ആണ്. ഇതേക്കുറിച്ച് സൊറോസ്ട്രിയൻ കലണ്ടർ പറയുന്നു. റഷ്യയുടെ ചരിത്രത്തിൽ ഒട്ടകപ്രചാരണം നടക്കുമ്പോൾ നേതാക്കന്മാർ വിടാൻ ഒരു വ്യക്തമായ പ്രവണതയുണ്ട്. അതുകൊണ്ട്, പ്രസിഡന്റ് തിരഞ്ഞെടുപ്പിലെ വിജയത്തിന് പോലും പുടിനുക്ക് ആശ്വാസം പകരുകയില്ല. കരുത്താർന്ന ഒരു വലിയ പരീക്ഷണം അവൻ പ്രതീക്ഷിക്കുന്നു. ആരോഗ്യത്തിനു ഭീഷണിയാകുന്നവർക്ക് ശത്രുക്കളല്ല, മറിച്ച് അവരുടെ സ്വന്തം രോഗങ്ങളും കൂടിയാണ്.\nരാഷ്ട്രീയവും സാമ്പത്തികവുമായ സാഹചര്യം കൂടുതൽ മോശമാവുകയാണ്. വംശീയ സംഘർഷങ്ങൾ മൂലം രാജ്യം ചിതറിക്കിടക്കുകയാണ്. വിശ്വസ്തരായ കുടിയേറ്റക്കാരുടെ വിശ്വസ്തത ഒരു ഫിക്ഷൻ ആയിരിക്കും.\nഅലക്സാണ്ടർ അലക്സാണ്ട്റോവിൽ നിന്നുള്ള ജാതകം\nഅറിയപ്പെടുന്ന സംഖ്യാ ശാസ്ത്രജ്ഞൻ മിസ്റ്റർ പുടിന്റെ ഭാവിയിൽ വെളിച്ചം വീശാനുള്ള ശ്രമം നടത്തി. അദ്ദേഹത്തിന്റെ നിഗൂഢമായ കണക്കുകൂട്ടൽ, പ്രസിഡന്റ് സർക്കാരിന് ഒന്നും ഭീഷണിയില്ലെന്ന് തെളിഞ്ഞു. അവന്റെ കസേരയിൽ അവൻ രക്ഷിക്കും, പോളിസി ഒരുപോലെ തുടരും. രാജ്യത്തിന്റെ സമ്പദ്വ്യവസ്ഥയിൽ അത്തരമൊരു സംസ്ഥാനം വ്യക്തിഗത മുൻഗണനകളും ആത്മനിഷ്ഠമായ അനുഭാവവും അനുസരിച്ച് സാധാരണയായി സ്തംഭനം അല്ലെങ്കിൽ സ്ഥിരത എന്നറിയപ്പെടുന്നു. ജനങ്ങളുടെ പിന്തുണ പുടിൻ തന്റെ പുതിയ കാലാവധിയുടെ അവസാനം വരെ അധികാരത്തിൽ തുടരാൻ അനുവദിക്കും.\nമരിയ ദുവലിന്റെ ദർശനം\nഫ്രഞ്ചുകാരിയുടെ എതിർവിഭാഗം എതിർക്കുകയാണ്. ഈ നക്ഷത്രങ്ങളുടെ ആശയവിനിമയം നേതാവിന്റെ ഷിഫ്റ്റ് ഈ വർഷം കാണിച്ചു. എന്നിരുന്നാലും, ഈ ഓപ്ഷൻ സങ്കീർണ്ണത എന്നത് വ്ലാഡിമിർ വ്ളാദിമിറോവിച്ച് പിൻവലിക്കൽ തന്റെ ഇച്ഛാശക്തിയാൽ മാത്രമേ സാധ്യമാകുകയുള്ളൂ എന്നതാണ്. ഉദാഹരണത്തിന്, തെരഞ്ഞെടുപ്പിൽ പങ്കെടുക്കാൻ വിസമ്മതം രാഷ്ട്രപതിയുടെ ആരോഗ്യം മൂർച്ഛിച്ചേയ്ക്കാം. എതിരാളികൾ വിഷബാധയ്ക്ക് സാധ്യതയുണ്ട്. കൂടാതെ, മരിയ ഒരു രാഷ്ട്രീയ വിട്ടുവീഴ്ചകളെ അംഗീകരിക്കുന്നു: ഹഗൂ ട്രൈബ്യൂണലിന്റെ മാപ്പു നൽകാനുള്ള അധികാരത്തിൽ നിന്ന് സ്വമേധയാ ഒഴിഞ്ഞുകിടക്കുകയാണെങ്കിൽ. രണ്ടാം ഓപ്ഷൻ കൂടുതൽ ജ്ഞാനമുള്ളതായി തോന്നുമെങ്കിലും പുടിൻ മുതൽ ഇത് അസാധ്യമാണ്. രാഷ്ട്രീയ ബ്ലാക്ക്മെയിൽ ചെയ്യാൻ കഴിയുമെന്ന് വ്ളാഡിമിർ വ്ളാദിമിറോവിച്ച് തെളിയിച്ചിട്ടുണ്ട്. അതിനാൽ, അവസാനത്തെ വരെ അവൻ നക്ഷത്രങ്ങളുടെ പ്രതികൂലമായ ക്രമീകരണങ്ങളുമായി സമരം ചെയ്യും.\nഫാത്തിമ ഖുദുഇ പ്രവചിക്കുന്നു\nസമാനമായ വീക്ഷണം സൈസീസിസ് പോരാട്ടത്തിലെ പങ്കാളി പങ്കിടുന്നതാണ്. അവളുടെ ശുഭാപ്തി മനോഭാവം വ്ലാഡിമിർ Vladimirovich തന്റെ ശക്തികൾ മടക്കിക്കളയുന്നു വസ്തുത ലേക്കുള്ള വളരെ അല്ല, മറിച്ച് അടുത്ത ഭരണാധികാരി മൊത്തം പ്രതിസന്ധി രാജ്യത്ത് നയിക്കാൻ കഴിയും വസ്തുത ലേക്കുള്ള. ആഴത്തിലുള്ള പ്രതീകാത്മകതയുടെ അന്തരീക്ഷം ഇതാണ്: അടുത്തകാലത്ത് വരെ, സാമ്രാജ്യത്വ കുടുംബത്തിന്റെ വധശിക്ഷയുടെ കർമ പ്രകാരം റഷ്യ വേട്ടയാടുകയായിരുന്നു. പുടിൻ തന്റെ ജനത്തിന്റെ പാപങ്ങൾ വീണ്ടെടുപ്പിച്ചശേഷം രാജ്യം ഒടുവിൽ ശാന്തമായി ശ്വസിക്കാൻ കഴിയും. രക്തപങ്കിലമായ യുദ്ധം അവസാനിക്കും, പൊന്നു ശാപിക്കുമെന്ന് വരും. നിങ്ങൾ സംസ്ഥാനത്തിന്റെ വെള്ളിത്തറയിൽ നിരന്തരം ശ്രദ്ധിക്കേണ്ടതില്ല. റഷ്യക്കാരുടെ ഒരു പുതിയ തലമുറ അതിന്റെ നേട്ടങ്ങളെ മറികടക്കും. പുതിയ പ്രസിഡന്റിന് രാജ്യത്ത് അന്താരാഷ്ട്ര ഒറ്റപ്പെടുത്തലിൽ നിന്ന് എത്രയും വേഗം പിന്മാറാൻ അനുവദിക്കണമെന്ന് കന്യാറിന്റെ രക്ഷാകർതൃത്വം അനുവദിക്കും. പുടിൻറെ ആരോഗ്യം പെട്ടെന്ന് വഷളാകും. അവന്റെ ശരീരത്തിന്റെ ശക്തിയോടൊപ്പം എല്ലാ ഊർജ്ജവും ഉണ്ടാകും. എല്ലം തലത്തിൽ, ജീവൻ ശക്തി ദുർബലമാവാൻ തുടങ്ങുന്നു. ടി.വി. സ്ക്രീനുകളിൽ നിന്ന് പ്രസിഡന്റ് അപ്രത്യക്ഷമാകും.\nലീല കഗുലിയയുടെ കാഴ്ച\nജോർജിയയിൽ നിന്നുള്ള ക്ലൈയർ എതിരാളിയുടെ പ്രവചനം അവളുടെ സഹപ്രവർത്തകരുടെ നക്ഷത്ര കണക്കുകൂട്ടലുകളിൽ നിന്നും വളരെ വ്യത്യസ്തമല്ല. എന്നാൽ പുടിൻ അധികാരത്തിൽ കുറെക്കാലത്തേക്ക് അവർ ഇപ്പോഴും കാണുന്നു. ഏതാനും വർഷങ്ങൾക്കുശേഷം അധികാരത്തിൽ വന്നാൽ തെരഞ്ഞെടുപ്പ് നടന്നേക്കാമെന്നാണ് ലീലാസിന്റെ ഇൻക്യുഷൻ. അതു മുൻപ് Vladimir Vladimirovich പഴയ ലൈൻ കുലെക്കുന്നു തുടരും. അവന്റെ ശാഠ്യം അസൂയയാകാൻ കഴിയും: മുഴുവൻ ലോകവും റഷ്യൻ നേതാവിന് നേരെ തിരിഞ്ഞ് അവൻ നിലം പരിശീലിപ്പിക്കുന്നു. ഏറ്റവും രസകരമായ സംഭവം പുടിന്റെ വ്യക്തി ജീവിതത്തിൽ സംഭവിക്കും. അവന്റെ ഊർജ്ജം നിലനിർത്തുന്നതിന് അവൻ ഒരു യുവതിയെ വിവാഹം കഴിക്കുന്നു. കാലത്തെ സംബന്ധിച്ച അവളുടെ ഐഡന്റിറ്റി രഹസ്യമായി സൂക്ഷിക്കും. എന്നിരുന്നാലും, ചെറുപ്പക്കാരനും മഹിളാധിപനുമായ ഏതാനും വർഷങ്ങൾക്കുള്ളിൽ അധികാരം പിടിച്ചെടുക്കുന്നതിൽ നിന്നും അതിന്റെ ശക്തി ശക്തിപ്രാപിക്കുകയുമില്ല. പ്രസിഡന്റിന് വേണ്ടി വസന്തകാല സമരത്തിനു ശേഷം വളരെ ദുർബലമായ വ്ളാദിമിർ വ്ളാദിമിറോവിച്ച്. എല്ലാത്തിനുമുപരി, രാഷ്ട്രീയ ശത്രുക്കളുമായി രഹസ്യ പൊലീസുകാരെപ്പോലെ അയാൾ പോരാടേണ്ടതുണ്ട്. ശബരിമലയുടെ ട്രാൻസിറ്റ് മാപ്പിൽ ഇത് ശരിക്കും ...\nമനുഷ്യരുടെയിടയിൽ ഏറ്റവും രാശിചക്രത്തിൻറെ അടയാളങ്ങൾ എന്തൊക്കെയാണ്?\nസ്കോർപിയോ വേണ്ടി നായ്ക്കൾ 2018 വർഷം ആയിരിക്കും\n2017 ഡിസംബറിൽ ജാതകനിറം - ഒരു താമര - ഗ്മാബിയും താമര ഗ്ലോബയും ഏഞ്ജല പിയലിൽ നിന്നും\nസൂര്യഗ്രഹണം, ചന്ദ്രൻ എന്നിവ എങ്ങനെ 2018 ൽ രാശിചക്രത്തിൻറെ ലക്ഷണങ്ങളെ ബാധിക്കുമെന്നതാണ് പ്രധാന വിവരങ്ങൾ\nസ്കോർപിയോ വേണ്ടി സെപ്തംബർ 2016 ജാതകം\n2014-ൽ തുളക്ക് കാത്തിരിക്കുന്നു\nകാപ്രിക്കോൺ-വനിതകളുടെ ജാതകം 2016 നവംബറിൽ\nഒരു റഷ്യൻ സ്ത്രീയും ദഗസ്റ്റാനിമാനുമായുള്ള ബന്ധവും\nനിങ്ങളുടെ വീട്ടിലെ അന്തർഭാഗത്തുള്ള പൂക്കൾ, സൗഹാർദ്ദത്തിന്റെ നിയമങ്ങൾ\nകുട്ടികൾക്ക് വെജിറ്റബിൾ ഓയിൽ\nഒരു ഫെമിസ് fatale ആകുക എങ്ങനെ\nഅന്ന സ്ലിൻക്കോ: "ഈ ഷോ കഥ പറയുവാനുള്ള വഴിയാണ്"\nമാനവ ജനിതകശാസ്ത്രം, രക്ഷകർത്താക്കൾ, എന്തൊരു കുട്ടിയെപ്പോലെയാകും\nസെറ്റിറ്റിസ്, ജെന്റൈറിയന സിസ്റ്റത്തിന്റെ രോഗങ്ങൾ\nബ്ലൂബെറി കൂടെ പറഞ്ഞല്ലോ\nഎങ്ങനെ ശരിയായി മേക്കപ്പ് ബാധകമെന്ന് പഠിക്കണം\nഇറ്റാലിയൻ ഭക്ഷണം, റൊമാന്റിക് അത്താഴം


പുതിയ വാഗൺ ആർ ഉടനെത്തും; ടീസറുമായി മാരുതി | 2019 Maruti Suzuki Wagon R's Exterior Revealed In New-Hotwheels | Madhyamam\nHomechevron_rightHot Wheelschevron_rightAuto Newschevron_rightപുതിയ വാഗൺ ആർ...\ndate_range 16 Jan 2019 2:22 PM GMT\nപുതിയ വാഗൺ ആർ ഉടനെത്തും; ടീസറുമായി മാരുതി\nവാഗൺ ആറിെൻറ രണ്ടാം വരവിന് മുന്നോടിയായി എക്സ്റ്റീരിയറിെൻറ ടീസർ ചിത്രങ്ങൾ പുറത്ത് വിട്ട് മാരുതി. 10 സ െക്കൻഡ് ദൈർഘ്യമുള്ള ടീസർ വീഡിയോയിലുടെയാണ് വാഗൺ ആറിെൻറ വരവ് മാരുതി അറിയിച്ചിരിക്കുന്നത്. രണ്ടാം തലമുറ വാഗൺ ആറിെൻറ ബുക്കിങ് ജനുവരി 23ന് ആരംഭിക്കുമെന്നും മാരുതി അറിയിച്ചിട്ടുണ്ട്.\nമാരുതിയുടെ ഹെർടാടെക്ട് പ്ലാറ്റ്ഫോമിലാണ് പുതിയ വാഗൺ ആറെത്തുക. പുതിയ സ്വിഫ്റ്റ്, ഡിസയർ തുടങ്ങിയ മോഡലുകൾ മാരുതി നിർമിച്ചത് ഇൗ പ്ലാറ്റ്ഫോമിലായിരുന്നു. കരുത്ത് കൂടിയ 1.2 ലിറ്റർ പെട്രോൾ എൻജിനും പുതിയ വാഗൺ ആറിലുണ്ടാകും. മുൻ മോഡലുമായി താരത്മ്യം ചെയ്യുേമ്പാൾ നീളവും വീതിയും കൂടുതലാണ്. പുതിയ ഗ്രിൽ, ഹെഡ്ലാമ്പ്, പ്ലാസ്റ്റിക് ക്ലാഡിങ്ങോട് കൂടിയ എയർഡാം എന്നിവയെല്ലാമാണ് മുൻവശത്തെ പ്രധാന സവിശേഷതകൾ.\nപിൻവശത്തും മാരുതി മാറ്റങ്ങൾ വരുത്തിയിട്ടുണ്ട്. ടെയിൽഗേറ്റ്, നീളത്തിലുള്ള എൽ.ഇ.ഡി ലൈറ്റ്, ബംബർ എന്നിവയിലാണ് മാറ്റങ്ങൾ. ആറ് നിറങ്ങളിൽ വാഗൺ ആർ ഇന്ത്യൻ വിപണിയിലേക്ക് എത്തുന്നത്. നിലവിലുള്ള 1.0 ലിറ്റർ നാല് സിലിണ്ടർ എൻജിന് പുറമേ 1.2 ലിറ്റർ പെട്രോൾ എൻജിനും വാഗൺ ആറിലുണ്ടാകും. അഞ്ച് സ്പീഡ് മാനുവലായിരിക്കും ട്രാൻസ്മിഷൻ.\nTAGS:Maruti Suzuki Wagon R Teaser automobile malayalam news\nNews Summary - 2019 Maruti Suzuki Wagon R's Exterior Revealed In New-Hotwheels


'കണ്ടു, ഇഷ്ടപ്പെട്ടു, എടുക്കുന്നു'; കണ്ണൂരിൽ ലക്ഷങ്ങളുടെ ഓട്ടുരുളികൾ അടിച്ചുമാറ്റി യുവാവ്; പരക്കം പാഞ്ഞ് പോലീസ് | kannur uruli theft row police still in search of culprit – News18 Malayalam\n'കണ്ടു, ഇഷ്ടപ്പെട്ടു, എടുക്കുന്നു'; കണ്ണൂരിൽ ലക്ഷങ്ങളുടെ ഓട്ടുരുളികൾ അടിച്ചുമാറ്റി യുവാവ്; പരക്കം പാഞ്ഞ് പോലീസ്\nവിവാഹ ആവശ്യത്തിനെന്ന് പറഞ്ഞ് ഉരുളി എടുക്കുകയും പിന്നീട് അത് തിരിച്ചേൽപ്പിക്കാതെ മുങ്ങുന്ന രീതിയാണ് മോഷ്ടാവ് പിന്തുടരുന്നത്.\nLast Updated : March 19, 2022, 14:48 IST\nകണ്ണൂരിൽ ഉരുളി മോഷണം പതിവാകുന്നു. വാടക സാധനങ്ങൾ നൽകുന്ന കടകളിൽ കയറി ഓട്ടുരുളിയുമായി മുങ്ങുന്ന കള്ളൻ നഗരത്തിൽ വിലസുകയാണെന്ന വാർത്തയാണ് പുറത്തുവരുന്നത്. കടയുടമകളിൽ നിന്നും വിവാഹ ആവശ്യത്തിനെന്ന് പറഞ്ഞ് ഉരുളി എടുക്കുകയും പിന്നീട് അത് തിരിച്ചേൽപ്പിക്കാതെ മുങ്ങുന്ന രീതിയാണ് മോഷ്ടാവ് പിന്തുടരുന്നത്.\nലക്ഷങ്ങൾ വിലവരുന്ന ഉരുളികൾ അടിച്ചുമാറ്റി മുങ്ങുന്ന ഈ ഉരുളിക്കള്ളനെ തേടി പരക്കം പായുകയാണ് പോലീസും. കണ്ടാൽ മാന്യനെന്ന് തോന്നിക്കുന്ന യുവാവ് മൂന്ന് കടകളിൽ നിന്നായി ആറ് ഉരുകികളാണ് ഇതുവരെ അടിച്ചുമാറ്റിയിട്ടുള്ളത്. തളാപ്പ് ദിലീപ് ഹയർ ഗുഡ്സിൽ നിന്ന് നാല് ഉരുളികളും കണ്ണോത്തുംചാൽ ബിആർഎഫ് ഹയർ ഗുഡ്സ്, താഴെച്ചൊവ്വ ന്യൂ ഫ്രൻഡ്സ് ഗുഡ്സ് എന്നിവിടങ്ങളിൽ നിന്നും ഓരോ ഉരുളികൾ വീതവുമാണ് യുവാവ് അടിച്ചുമാറ്റിയത്. ഈ സ്ഥാപനങ്ങളിൽ നൽകിയ വിലാസങ്ങളെല്ലാം വ്യാജവുമായിരുന്നു.\nറെയിൽവേ ക്വാർട്ടേഴ്സിൽ താമസിക്കു ദിജിൽ സൂരജ് എന്ന വ്യാജ പേരിൽ, ആധാർ കാർഡിന്റെ പകർപ്പടക്കം നൽകിയാണ് യുവാവ് ഉരുളി വാടകയ്ക്കെടുക്കുന്നത്. ആധാറിൽ രേഖപ്പെടുത്തിയിരുന്ന വിലാസത്തിൽ അന്വേഷിച്ച് ചെന്നപ്പോൾ അങ്ങനൊരു ആൾ നിലവിലില്ലെന്നാണ് അറിയുന്നത്. ഉരുളി മോഷണം സംബന്ധിച്ച് കൂടുതൽ പരാതികൾ ഉയരാൻ തുടങ്ങിയതോടെ അവ തിരികെ കിട്ടാനായി കടക്കാർ പോലീസിൽ പരാതി നൽകിയെങ്കിലും ഉരുളികളോ അത് മോഷ്ടിച്ച ആളെയോ കണ്ടെത്താനായില്ല.\nഇതുവരെ മോഷണം പോയ ഉരുളികളുടെ നഷ്ടം മൂന്ന് ലക്ഷത്തിന് മുകളിലായാണ് കണക്കാക്കുന്നത്. മോഷണം മൂലം വലിയ നഷ്ടം സംഭവിച്ചിരിക്കുന്ന കടക്കാർ ഉരുളിക്കള്ളനെ ഉടൻ പൊക്കുമെന്ന പോലീസിന്റെ വാക്കിൽ വിശ്വസിച്ചിരിക്കുകയാണ്.\nFirst published: March 19, 2022, 14:48 IST


രാഹുൽ ഗാന്ധിയുടെ സ്ഥാനാരോഹണം: കോണ്‍ഗ്രസ് വര്‍ക്കിങ് കമ്മിറ്റി യോഗം നാളെ-Rahul Gandhi to be the President of Congress Party, working committee Monday\nRahul Gandhi To Be The President Of Congress Party Working Committee Monday\nപാര്‍ട്ടി ദേശിയ അധ്യക്ഷസ്ഥാനത്തേക്ക് രാഹുല് ഗാന്ധിയെ ഉയര്‍ത്തിക്കൊണ്ടുവരുന്നതിന്‍റെ നടപടിക്രമങ്ങളാണ് വര്‍ക്കിങ് കമ്മിറ്റി യോഗത്തിന്‍റെ മുഖ്യ അ‍ജണ്ട\nNovember 19, 2017 10:18:22 am\nന്യൂഡൽഹി: കോണ്‍ഗ്രസ് വര്‍ക്കിങ് കമ്മിറ്റി യോഗം തിങ്കളാഴ്ച ചേരും. രാഹുല് ഗാന്ധിയെ പ്രസിഡന്‍റാക്കി നിയമക്കുന്നതിന്‍റെ തീയതി യോഗത്തില് തിരുമാനമാകും. തിങ്കളാഴ്ച രാവിലെ സോണിയ ഗാന്ധിയുടെ വസതിയിലാണ് യോഗം ചേരുക. പാര്‍ട്ടി ദേശിയ അധ്യക്ഷ സ്ഥാനത്തേക്ക് രാഹുല് ഗാന്ധിയെ ഉയര്‍ത്തിക്കൊണ്ടു വരുന്നതിന്‍റെ നടപടിക്രമങ്ങളാണ് വര്‍ക്കിങ് കമ്മിറ്റി യോഗത്തിന്‍റെ മുഖ്യ അ‍ജണ്ട.\nരാഹുലിന് എതിർ സ്ഥാനാർഥികൾ ഉണ്ടാവില്ല. എന്നാൽ, സംഘടനാപരമായ അംഗീകാരനടപടി പൂർത്തിയാക്കണമെന്ന് സോണിയ ഗാന്ധി നിർദേശിച്ചതിന്റെ അടിസ്ഥാനത്തിലാണ് യോഗം. ഗുജറാത്ത് നിയമസഭ തിരഞ്ഞെടുപ്പ് രംഗം ചൂടുപിടിക്കുന്നതിനൊപ്പം രാഹുലിനെ ഔപചാരികമായി പാർട്ടിയുടെ അമരത്ത് എത്തിക്കുകയാണ് കോൺഗ്രസ്.\nഡിസംബറിൽ എഐസിസി സമ്മേളനമാണ് രാഹുലിനെ പ്രസിഡന്റായി വാഴിക്കുന്ന പ്രക്രിയ പൂർത്തിയാക്കുക. അടുത്ത പൊതുതിരഞ്ഞെടുപ്പിൽ കോൺഗ്രസിനെ നയിക്കുന്നത് രാഹുൽ ആയിരിക്കും.\nഅതേസമയം, രാഹുൽ ഗാന്ധി പാർട്ടി അധ്യക്ഷനാകുന്നതിനു പിന്നാലെ മുതിർന്ന പ്രവർത്തകസമിതിയംഗം എ.കെ.ആന്റണി കോൺഗ്രസ് വൈസ് പ്രസിഡന്റായേക്കുമെന്ന അഭ്യൂഹം കോൺഗ്രസ് വൃത്തങ്ങളിൽ ശക്തമാണെന്ന് മനോരമ റിപ്പോർട്ട് ചെയ്യുന്നു. എന്നാൽ, ഇക്കാര്യത്തിൽ ഇനിയും ഔദ്യോഗിക സ്ഥിരീകരണമില്ല.


നോം ചോംസ്കി/ സെയ്ദ നെര്‍ച്\nസെയ്ദ നര്‍ച്: അറബ് ലോകത്തിന് ജനാധിപത്യവുമായി പൊരുത്തപ്പെടാന് കഴിയില്ലെന്നാണല്ലോ മിക്കവരും പറയുന്നത്. സമീപകാല സംഭവവികാസങ്ങള് ഈ നിഗമനത്തെ തിരുത്തിക്കുറിക്കുന്നില്ലേ?\nനോം ചോംസ്‌കി: എന്തുതന്നെയായാലും അടിസ്ഥാനരഹിതമായ നിലപാടാണത്. അറബ്-ഇസ്‌ലാമിക ലോകത്തിന് ജനാധിപത്യത്തിന്റെ സുദീര്‍ഘമായ ഒരു ചരിത്രമുണ്ട്. പാശ്ചാത്യശക്തികളാണ് അതിനെ നിരന്തരം തകര്‍ത്തത്. 1953-ല് ഇറാനില് ഒരു പാര്‍ലമെന്ററി വ്യവസ്ഥ ഉണ്ടായിരുന്നു. യു.എസും ബ്രിട്ടനും ചേര്‍ന്ന് അതിനെ വകവരുത്തി. 1958-ല് ഇറാഖില് നടന്ന വിപ്ലവവും ജനാധിപത്യപരമായിരുന്നു. പിന്നീട് അതിനെന്ത് സംഭവിച്ചെന്ന് ആര്‍ക്കുമറിയില്ല. ഭരണ അട്ടിമറി നടത്താനാവശ്യമായ സംവിധാനങ്ങള് യു.എസ് മുമ്പേ രൂപവത്കരിച്ചിട്ടുണ്ട്. 1958-ല് നടന്ന, രഹസ്യപ്പട്ടികയില് നിന്നൊഴിവാക്കപ്പെട്ട ആഭ്യന്തര ചര്‍ച്ചകളില് അമേരിക്കക്കെതിരായി അറബ്‌ലോകത്ത് വിദ്വേഷ പ്രചാരണം നടക്കുന്നുണ്ടെന്ന് പ്രസിഡന്റ് ഐസനോവര് അഭിപ്രായപ്പെട്ടിരുന്നു. ഗവണ്‍മെന്റുകളല്ല, ജനങ്ങളായിരുന്നു അത്തരം കാമ്പയിനുകള്‍ക്ക് നേതൃത്വം നല്‍കിയത്. നാഷ്‌നല് സെക്യൂരിറ്റി കൗണ്‍സിലിന്റെ ഉന്നതതല ആസൂത്രണ വകുപ്പിന്റെ വെബ് സൈറ്റില് അതുമായി ബന്ധപ്പെട്ട കുറിപ്പുകള് കാണാം. അമേരിക്ക ജനാധിപത്യത്തെയും വികസനത്തെയും തടസ്സപ്പെടുത്തുന്നുവെന്നും എണ്ണയുടെ മേല് ആധിപത്യം നേടാന് ഏകാധിപതികളെ പിന്തുണക്കുന്നുവെന്നുമായിരുന്നു അറബ്‌ലോകം പ്രചരിപ്പിച്ചത്.\nസെയ്ദ: അറബ് ലോകത്ത് ജനാധിപത്യത്തിന്റെ ഉദയം തടഞ്ഞുനിര്‍ത്തിയത് പടിഞ്ഞാറാണെന്നാണോ താങ്കള് പറയുന്നത്?\nചോംസ്‌കി: ഞാന് വിശദാംശങ്ങളിലേക്ക് കടക്കുന്നില്ല. ഇന്നും പടിഞ്ഞാറ് ആ നിലപാടാണ് പിന്തുടരുന്നത് എന്നത് ശരിയാണ്. അറബ്‌ലോകത്ത് സുശക്തമായ ജനാധിപത്യ ആവിര്‍ഭാവങ്ങള് സംഭവിച്ചിരുന്നു. അമേരിക്ക, ബ്രിട്ടന്, ഫ്രാന്‍സ് എന്നിവര് പിന്തുണക്കുന്ന ഏകാധിപതികളുടെ കൈകളാലാണ് അത് നശിപ്പിക്കപ്പെട്ടത്. നിരന്തര പരാജയം ജനാധിപത്യത്തെ ഇല്ലാതാക്കുന്നു. ലാറ്റിനമേരിക്കയെ സംബന്ധിച്ചും ഇങ്ങനെ പറയാം. ഏകാധിപതികളുടെയും ക്രൂര കൊലപാതകികളുടെയും സുദീര്‍ഘ പരമ്പരയാണ് അവിടെ ഉണ്ടായിരുന്നത്. അമേരിക്കയും അതിന് മുമ്പ് യൂറോപ്പും ഗോളാര്‍ധത്തെ നിയന്ത്രിക്കുമ്പോള് ലാറ്റിനമേരിക്കയിലെ ജനാധിപത്യം നിരന്തരം പിഴുതെറിയപ്പെട്ടു.\nസെയ്ദ: 'അറബ് വസന്തം' താങ്കളെ യാതൊരു നിലക്കും അത്ഭുതപ്പെടുത്തിയിട്ടില്ലേ?\nചോംസ്‌കി: യഥാര്‍ഥത്തില് ഞാന് അത് പ്രതീക്ഷിച്ചിരുന്നില്ല. പക്ഷേ, അതിന് വലിയ ഒരു പശ്ചാത്തലമുണ്ട്. ഈജിപ്തിനെ നമുക്ക് ഉദാഹരണമായി സ്വീകരിക്കാം. ജനുവരി 25-ന് യുവാക്കളുടെ നേതൃത്വത്തില് സംഘടിപ്പിക്കപ്പെട്ട പ്രതിഷേധ പ്രകടനങ്ങളെ അവര് വിശേഷിപ്പിച്ചത് ഏപ്രില്6പ്രസ്ഥാനം (ഏപ്രില് സിക്‌സ്ത് മൂവ്‌മെന്റ്) എന്നായിരുന്നു. അതിന്റെ കാരണം, 2008 ഏപ്രില് ആറിന് ഈജിപ്തിലെ ഏറ്റവും വലിയ വ്യവസായ കേന്ദ്രമായ മഹല്ല ടെക്സ്റ്റയില് കോംപ്ലക്‌സില് നടന്ന സുപ്രധാനമായ തൊഴിലാളി സമരമാണ്. പ്രസ്തുത സമരത്തെ അനുകൂലിച്ച് രാജ്യം മുഴുവന് പ്രതിഷേധമുയര്‍ന്നു. ഏകാധിപത്യശക്തികള് അതിനെ നിര്‍വീര്യമാക്കി. ഏകാധിപത്യം ജനങ്ങളെ നിയന്ത്രിക്കുന്നേടത്തോളം കാലം പാശ്ചാത്യരെ നാം പരിഗണിക്കേണ്ടതില്ല. സമരപരമ്പരയുടെ ഒരു തുടക്കമായിരുന്നു അത്. ചിലതൊക്കെ വിജയിച്ചു. അതിനെക്കുറിച്ച് മികച്ച പഠനങ്ങള് പുറത്തുവന്നിട്ടുണ്ട്. ഈജിപ്തിലെ തൊഴിലാളി പ്രസ്ഥാനത്തെ സംബന്ധിച്ച് ധാരാളം പഠനങ്ങള് നടത്തിയത് അമേരിക്കന് പണ്ഡിതനായ ജോയല് ബൊയ്‌നര് ആണ്. ഈജിപ്തിലെ തൊഴിലാളി സമരങ്ങള് ജനാധിപത്യ സംസ്ഥാപനത്തിനുള്ള ഉദ്യമങ്ങളായിരുന്നുവെന്ന് അദ്ദേഹം വിലയിരുത്തുന്നു.\nസെയ്ദ: 'പുതിയ മിഡിലീസ്റ്റ്' എന്ന ബുഷിന്റെ നയം, മാറ്റത്തിന്റെ പരമ്പരകള് (Domino effect) സൃഷ്ടിക്കാന് കാരണമായിട്ടില്ലേ? അറബ്‌ലോകത്തെ പ്രക്ഷോഭങ്ങള്‍ക്ക് ജോര്‍ജ് ബുഷിന്റെ പോളിസിയുമായി വല്ല ബന്ധവുമുണ്ടോ?\nചോംസ്‌കി: സമകാലിക യുദ്ധാനന്തര ചരിത്രത്തിന്റെ മുഖ്യപ്രമേയം Domino effect ആണ്. ക്യൂബ, വിയറ്റ്‌നാം, ബ്രസീല് എന്നിവ ഇതിന്റെ ഉദാഹരണങ്ങളാണ്. പകര്‍ച്ചവ്യാധിക്ക് കാരണമാകുന്ന വൈറസിനോടാണ് ഹെന്റി കിസിഞ്ചര് ഇതിനെ താരതമ്യം ചെയ്തത്. ചിലിയില് ജനാധിപത്യപരമായി തെരഞ്ഞെടുക്കപ്പെട്ട അലന്‍ഡെയെ നിഷ്‌കാസിതനാക്കാന് നിക്‌സണും കിസിഞ്ചറും ആസൂത്രണം നടത്തുമ്പോള്, ഈ വൈറസ് യൂറോപ്യന് രാജ്യങ്ങളെയെല്ലാം ബാധിക്കുമെന്നാണ് കിസിഞ്ചര് അഭിപ്രായപ്പെട്ടത്. അദ്ദേഹവും ബ്രഷ്‌നേവും ഈ കാര്യം അംഗീകരിച്ചിരുന്നു. ഇരുവര്‍ക്കും ജനാധിപത്യത്തെ പേടിയുമായിരുന്നു. അതുകൊണ്ടാണ് പ്രസ്തുത വൈറസിനെ തുടച്ചുനീക്കണമെന്ന് പറഞ്ഞതും, അതുപോലെ അവര് ചെയ്തതും.\nപുതിയ സംഭവവികാസങ്ങളും സമാനമാണ്. അറബ് വസന്തം ഒബാമയെയും ബുഷിനെയും സംഭ്രാന്തരാക്കിയിട്ടുണ്ട്. അറബ് ലോകത്ത് ജനാധിപത്യം പുലരണമെന്ന് അവരാഗ്രഹിക്കുന്നില്ല എന്നതാണതിന്റെ കാരണം. അറബ് ലോകത്തിന് പടിഞ്ഞാറിന്റെ പോളിസിയില് സ്വാധീനം ചെലുത്താന് സാധിച്ചാല് അമേരിക്കയും ബ്രിട്ടനും മിഡിലീസ്റ്റില് നിന്ന് പുറന്തള്ളപ്പെടും. അതിനാല് അവര് മേഖലയിലെ ജനാധിപത്യത്തെ ഭയപ്പെടുന്നു.\nസെയ്ദ: ഒബാമയും അദ്ദേഹത്തിന്റെ മിഡിലീസ്റ്റ് പോളിസിയും അപ്രസക്തമായിത്തീര്‍ന്നെന്ന് ഈയിടെ പ്രശസ്ത ബ്രിട്ടീഷ് മാധ്യമ പ്രവര്‍ത്തകന് റോബര്‍ട്ട് ഫിസ്‌ക് അഭിപ്രായപ്പെട്ടിരുന്നല്ലോ?\nചോംസ്‌കി: അദ്ദേഹത്തിന്റെ മികച്ച ലേഖനം ഞാന് വായിച്ചിരുന്നു. അദ്ദേഹത്തിന് മേഖലയെ സംബന്ധിച്ച് നന്നായി അറിയാം. ഏപ്രില് ആറിന് പ്രക്ഷോഭം നടത്തിയവര് അമേരിക്കയെ മുഖവിലക്കെടുത്തില്ല എന്നാണദ്ദേഹം ഉദ്ദേശിച്ചതെന്ന് തോന്നുന്നു. അമേരിക്കയാണ് ശത്രുവെന്ന് വ്യക്തമായി ബോധ്യപ്പെട്ടതുകൊണ്ട് അവര് യു.എസിനെ പൂര്‍ണമായും അവഗണിച്ചിട്ടുണ്ട്. തൊണ്ണൂറ് ശതമാനത്തോളം ഈജിപ്ഷ്യന് പൗരന്മാര് അമേരിക്കയാണ് ഏറ്റവും വലിയ ഭീഷണിയെന്ന് വിശ്വസിക്കുന്നു. ആ രൂപത്തില് ചിന്തിക്കുമ്പോള് യു.എസ് അപ്രസക്തമല്ല. അവര് അത്രമേല് ശക്തമാണ്.\nസെയ്ദ: അറബ് ബുദ്ധിജീവികളുടെ മൗനത്തെയും നിര്‍ജീവാവസ്ഥയെയും ചിലര് രൂക്ഷമായി വിമര്‍ശിക്കുന്നു. എന്തായിരിക്കണം അവരുടെ ഇപ്പോഴത്തെ ധര്‍മം?\nചോംസ്‌കി: ബുദ്ധിജീവികള്‍ക്ക് സവിശേഷമായ ഉത്തരവാദിത്വമുണ്ട്. മറ്റുള്ളവരേക്കാള് ഊര്‍ജസ്വലരായിരിക്കും അവര്. അസാധാരണമായ പദവി കൈവരിക്കുമ്പോള് ഒരാള് ബുദ്ധിജീവിയെന്ന് വിശേഷിപ്പിക്കപ്പെടുന്നു. അറബ് ലോകത്തും അങ്ങനെത്തന്നെയായിരിക്കേണ്ടതുണ്ട്.\n(Qantara.de വെബ്‌സൈറ്റ് പ്രസിദ്ധീകരിച്ചത്. വിവ: മുഹമ്മദ് അഷ്‌റഫ് ഊട്ടേരി)


വയനാട് ജില്ലയില് 114 പേര്‍ക്ക് കൂടി കൊവിഡ്; 206 പേര്‍ക്ക് രോഗമുക്തി\nThu Jan 27 2022 10:32:50 GMT+0530 (India Standard Time)\nBY RSN4 Feb 2021 3:17 PM GMT\nRSN4 Feb 2021 3:17 PM GMT\nവയനാട്: ജില്ലയില് ഇന്ന് 114 പേര്‍ക്ക് കൊവിഡ് സ്ഥിരീകരിച്ചതായി ജില്ലാ മെഡിക്കല് ഓഫീസര് ഡോ. ആര്. രേണുക അറിയിച്ചു. 206 പേര് രോഗമുക്തി നേടി. ഒരു ആരോഗ്യ പ്രവര്‍ത്തക ഉള്‍പ്പെടെ 111 പേര്‍ക്ക് സമ്പര്‍ക്കത്തിലൂടെയാണ് രോഗബാധ. ഇതില്4പേരുടെ സമ്പര്‍ക്ക ഉറവിടം ലഭ്യമല്ല. വിദേശത്ത് നിന്നെത്തിയ രണ്ട് പേര്‍ക്കും ഇതര സംസ്ഥാനത്ത് നിന്നെത്തിയ ഒരാള്‍ക്കും രോഗം സ്ഥിരീകരിച്ചിട്ടുണ്ട്. ഇതോടെ ജില്ലയില് കോവിഡ് സ്ഥിരീകരിച്ചവരുടെ ആകെ എണ്ണം 23820 ആയി. 20581 പേര് ഇതുവരെ രോഗമുക്തരായി. ചികിത്സയിലിരിക്കെ 143 മരണം. നിലവില് 3096 പേരാണ് ചികിത്സയിലുള്ളത്. ഇവരില് 2565 പേര് വീടുകളിലാണ് ഐസൊലേഷനില് കഴിയുന്നത്.\nമാനന്തവാടി സ്വദേശികള് 16, വെള്ളമുണ്ട 14, ബത്തേരി 13, വൈത്തിരി 10, കല്‍പ്പറ്റ 9, പൂതാടി 8, കോട്ടത്തറ 7, മീനങ്ങാടി, മുട്ടില്6പേര് വീതം, നൂല്‍പ്പുഴ, കണിയാമ്പറ്റ, നെന്‍മേനി3പേര് വീതം, വെങ്ങപ്പള്ളി, അമ്പലവയല്, മേപ്പാടി, പനമരം, പുല്‍പ്പള്ളി,2പേര് വീതം, പടിഞ്ഞാറത്തറ മൂപ്പൈനാട്, തവിഞ്ഞാല് സ്വദേശികളായ ഓരോരുത്തരുമാണ് സമ്പര്‍ക്കത്തിലൂടെ രോഗബാധിതരായത്. കൂടാതെ ദുബായില് നിന്ന് വന്ന പൂതാടി, വെള്ളമുണ്ട സ്വദേശികള്‍ക്കും തമിഴ്നാട്ടില് നിന്ന് വന്ന മീനങ്ങാടി സ്വദേശിക്കും രോഗം സ്ഥിരീകരിച്ചു.\n206 പേര്‍ക്ക് രോഗമുക്തി\nകോവിഡുമായി ബന്ധപ്പെട്ട് ജില്ലയില് ഇന്ന് (4.02.21) പുതുതായി നിരീക്ഷണത്തിലായത് 392 പേരാണ്. 762 പേര് നിരീക്ഷണക്കാലം പൂര്‍ത്തിയാക്കി. നിലവില് നിരീക്ഷണത്തിലുള്ളത് 6907 പേര്. ഇന്ന് പുതുതായി 29 പേര് ആശുപത്രിയില് നിരീക്ഷണത്തിലായി. ജില്ലയില് നിന്ന് ഇന്ന് 949 സാമ്പിളുകളാണ് പരിശോധനയ്ക്ക് അയച്ചത്. ഇതുവരെ പരിശോധനയ്ക്ക് അയച്ച 258515 സാമ്പിളുകളില് 256368 പേരുടെ ഫലം ലഭിച്ചു. ഇതില് 232548 നെഗറ്റീവും 23820 പോസിറ്റീവുമാണ്.


മാതാ അമൃതാനന്ദമയിക്ക് ഗാന്ധി-കിങ് അവാര്‍ഡ് | Gandhi-King Award for Amruthanandamayi - Malayalam Oneindia\nമാതാ അമൃതാനന്ദമയിക്ക് ഗാന്ധി-കിങ് അവാര്‍ഡ്\nജനീവ: സമാധാനത്തിനുള്ള ഗാന്ധി-കിങ് അവാര്‍ഡ് മാതാ അമൃതാനന്ദമയിക്ക് യു എന്നില് നടന്ന ചടങ്ങില് നല്‍കി.\nമഹാത്മാഗാന്ധിയുടെയും മാര്‍ട്ടിന് ലൂതര്‍കിങിന്റെയും പേരില് ഏര്‍പ്പെടുത്തിയിരിക്കുന്ന അവാര്‍ഡ് ലഭിക്കുന്ന നാലാമാത്തെയാളാണ് മാതാ അമൃതാനന്ദമയി. യു എന് സെക്രട്ടറി ജനറല് കോഫി അന്നന്, മുന് ദക്ഷിണാഫ്രിക്കന് പ്രസിഡന്റ് നെല്‍സണ് മണ്ഡേല, ശാസ്ത്രജ്ഞനായ ജയിന് ഗുഡാള് എന്നിവരാണ് മറ്റ് മൂന്ന് പേര്.\nയു എന്നില് നടന്ന ലോകവനിതാ മത ആധ്യാത്മിക നേതാക്കളുടെ സമ്മേളനത്തിനാണ് അമൃതാനന്ദമയിക്ക് അവാര്‍ഡ് നല്‍കിയത്.\nഅവാര്‍ഡ് ദാന ചടങ്ങിന് ശേഷം മാതൃത്വത്തിന്റെയും പ്രേമത്തിന്റെയും ശക്തി എന്ന വിഷയത്തെ കുറിച്ച് അമൃതാനന്ദമയി പ്രഭാഷണം നടത്തി.


ചലച്ചിത്ര നടന് അനില് നെടുമങ്ങാട് മുങ്ങി മരിച്ചു. | Mekhadooth\nHome LIFE HEALTH ചലച്ചിത്ര നടന് അനില് നെടുമങ്ങാട് മുങ്ങി മരിച്ചു.\nചലച്ചിത്ര നടന് അനില് നെടുമങ്ങാട് മുങ്ങി മരിച്ചു.\nപ്രശസ്ത ചലച്ചിത്ര നടന് അനില് നെടുമങ്ങാട് (48) മുങ്ങി മരിച്ചു. തൊടുപുഴ മലങ്കര ഡാമിലാണ് അദ്ദേഹം മുങ്ങി മരിച്ചത്. സിനിമ ചിത്രീകരണത്തിനിടെ സുഹൃത്തുക്കളോടൊപ്പം ഡാമില് കുളിക്കാനിറങ്ങിയപ്പോള് കയത്തില് പെടുകയായിരുന്നു.\nകമ്മട്ടിപ്പാടം, അയ്യപ്പനും കോശിയും സിനിമകളില് പ്രധാന വേഷങ്ങള് ചെയ്തിരുന്നു. ആഭാസം, കിസ്മത്, പൊറിഞ്ചു മറിയം ജോസ്, തെളിവ്, പാവാട, കമ്മട്ടിപ്പാടം, പാപം ചെയ്യാത്തവര് കല്ലെറിയട്ടെ തുടങ്ങിയ സിനിമകളിലും വേഷമിട്ടിട്ടുണ്ട്.\nസമീപ കാലത്തിറങ്ങിയ നിരവധി ചിത്രങ്ങളില് ശ്രദ്ധേയമായ വേഷങ്ങള് ചെയ്ത നടനാണ് അനില് നെടുമങ്ങാട്. വൈകിട്ട് ആറോടെയായിരുന്നു സംഭവം. ജോജു ജോര്‍ജ് നായകനായ ‘പീസ്’ എന്ന സിനിമയുടെ ഷൂട്ടിംഗിനായാണ് അനില് നെടുമങ്ങാട് തൊടുപുഴയിലെത്തിയത്. സിനിമയുടെ ഷൂട്ടിങ് ഇടവേളക്കിടയില് തൊട്ടടുത്തുള്ള ഡാമില് കുളിക്കാനിറങ്ങിപ്പോഴാണ് കയത്തില് പെട്ടത്.\nമൃതദേഹം സ്വകാര്യ ആശുപത്രിയിലെത്തിച്ചു. ആശുപത്രിയിലെത്തിക്കുമ്‌ബോള് തന്നെ മരണപ്പെട്ടിരുന്നുവെന്നാണ് വിവരം. മൃതദേഹം ജില്ലാ ആശുപത്രിയിലേക്ക് മാറ്റും.\nPrevious articleസംസ്ഥാനത്ത് ഇന്ന് 5397 പേര്‍ക്ക് കോവിഡ്-19; 4690 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്; 4506 പേരുടെ പരിശോധനാഫലം നെഗറ്റീവ് ആയി\nNext articleദുബായ് -ഷാര്‍ജ റൂട്ടില് രണ്ട് ബസ് സര്‍വിസുകള് പുനരാരംഭിക്കുന്നു


ഇന്ത്യയില് അഞ്ചു വാക്‌സിനുകള് കൂടി അനുവദിക്കും; സ്പുട്‌നിക് V അനുമതി നല്‍കുന്ന കാര്യത്തില് പത്തു ദിവസത്തിനുള്ളില് തീരുമാനം | India to Get5More Covid Vaccines by October and Sputnik V Clearance Likely in 10 Days – News18 Malayalam\nസ്പുട്‌നിക് V, ജോണ്‍സണ് ആന്‍ഡ് ജോണ്‍സണ്, നോവാക്‌സ്, സിഡസ് കാഡില, ഭാരത് ബയോടെകിന്റെ ഇന്‍ട്രനേസല് വാക്‌സിന് എന്നിവയാണ് ഒക്ടബറോടെ രാജ്യത്ത് ഉപയോഗത്തിന് അനുമതി ലഭിക്കുമെന്ന് പ്രതീക്ഷിക്കുന്ന വാക്‌സിനുകള്\nന്യൂഡല്‍ഹി: ഒക്ടബറോടെ ഇന്ത്യയില് അഞ്ചു വാക്‌സിനുകള്‍ക്ക് കൂടി ഉപയോഗിക്കാന് അനുമതി നല്‍കിയേക്കുമെന്ന് റിപ്പോര്‍ട്ട്. കേന്ദ്ര സര്‍ക്കാര് വൃത്തങ്ങളെ ഉദ്ദരിച്ച് വാര്‍ത്ത ഏജന്‍സിയായ എഎന്‍ഐ റിപ്പോര്‍ട്ട് ചെയ്തു. റഷ്യന് വാക്‌സിനായ സ്പുട്‌നികിന് അനുമതി നല്‍കുന്ന കാര്യത്തില് പത്തു ദിവസത്തിനുള്ളില് തീരുമാനമുണ്ടാകുമെന്നുമാണ് റിപ്പോര്‍ട്ട്. നിലവില് രാജ്യത്ത് രണ്ടു വാക്‌സിനുകള്‍ക്കാണ് അനുമതി നല്‍കിയിരിക്കുന്നത്.\nവിവിധ ക്ലിനിക്കല്, പ്രീ-ക്ലിനിക്കല് ഘട്ടങ്ങളിലായി 20 വാക്‌സിനുകള് പരീക്ഷിക്കുന്നു. എന്നാല് സ്പുട്‌നിക് V വാക്‌സിന് ആദ്യ അനുമതി ലഭിക്കുമെന്ന് റിപ്പോര്‍ട്ടില് പറയുന്നു. ഇന്ത്യയില് സ്പുട്‌നിക് വാക്‌സിന് ഉടന് അനുമതി ലഭിക്കുമന്ന് നേരത്തെ റിപ്പോര്‍ട്ടുകള് ഉണ്ടായിരുന്നു. വാക്‌സിന് നിര്‍മ്മാണത്തിനായി റഷ്യന് ഡയറക്ട് ഇന്‍വസ്റ്റ്‌മെന്റ് ഫണ്ട്(ആര് ഡി ഐ എഫ്) ഹൈദരാബാദ് ആസ്ഥാനമായുള്ള ഡോ. റെഡ്ഡീസ് ലബോറട്ടറീസ്, ഹെറ്റെറോ ബയോഫാര്‍മ, ഗ്രാന്‍ഡ് ഫാര്‍മ, സ്റ്റെലിസ് ബയോഫാര്‍മ, വിക്രോ ബയോടെക്, എന്നിവയുള്‍പ്പെടെയുള്ള നിരവധി ഇന്ത്യന് ഫാര്‍മസ്യൂട്ടിക്കല് കമ്പനികളുമായി പങ്കാളിത്തത്തില് ഏര്‍പ്പെട്ടു.\nAlso Read- വാക്‌സിന് ഉത്സവം: നാലു കാര്യങ്ങള് ശ്രദ്ധിക്കണമെന്ന് പ്രധാനമന്ത്രി നരേന്ദ്ര മോദി\nഅതേസമയം രാജ്യത്ത് വാക്‌സിന് ക്ഷാമം റിപ്പോര്‍ട്ട് ചെയ്ത് നിരവധി സംസ്ഥാനങ്ങള് രംഗത്തെത്തിയതിന് പിന്നാലെയാണ് സര്‍ക്കാര് നീക്കം. രാജ്യത്ത് കോവിഡ് കേസുകളിലും വന്‍വര്‍ധനവാണ് റിപ്പോര്‍ട്ട് ചെയ്തിരിക്കുന്നത്.\nഇരുപത്തിനാല് മണിക്കൂറില് മാത്രം ഒന്നരലക്ഷത്തിലധികം കേസുകളാണ് റിപ്പോര്‍ട്ട് ചെയ്യപ്പെട്ടത്. ആരോഗ്യ-കുടുംബക്ഷേമ മന്ത്രാലയത്തിന്റെ കണക്ക് അനുസരിച്ച് ഒറ്റദിവസത്തിനിടെ 1,52,879 പേര്‍ക്കാണ് കോവിഡ് സ്ഥിരീകരിച്ചത്. രാജ്യത്ത് കോവിഡ് വ്യാപനം സ്ഥിരീകരിച്ച ശേഷം റിപ്പോര്‍ട്ട് ചെയ്യപ്പെടുന്ന ഏറ്റവും ഉയര്‍ന്ന പ്രതിദിനകണക്കാണിത്.\nകോവിഡ് കേസുകള് വര്‍ധിക്കുന്ന സാഹചര്യത്തില് രാജ്യത്ത് കോവിഡ് വാക്‌സിന് അര്‍ഹരായവര്‍ക്ക് ലഭ്യമാകുന്നതിന് വാക്‌സിന് ഉത്സവത്തിന് പ്രഖ്യാപിച്ചിരിക്കുകയാണ് പ്രധാനമന്ത്രി. എല്ലാ സംസ്ഥാനങ്ങളിലെയും മുഖ്യമന്ത്രിമാരുമായി കൂടിക്കാഴ്ച നടത്തിയ പ്രധാനമന്ത്രി രാജ്യത്തുടനീളം വാക്സിന് ഉത്സവം നടത്താന് തീരുമാനിച്ചത്. രാജ്യത്ത് കോവിഡിന്റെ രണ്ടാം തരംഗം വ്യാപിച്ചതോടെ യോഗ്യരായ എല്ലാവര്‍ക്കും വാക്സിന് ലഭ്യമാക്കുക എന്നതാണ് വാക്സിന് ഉത്സവമെന്നതിലൂടെ ലക്ഷ്യമിടുന്നത്.\n'പ്രത്യേക ക്യാമ്പയിനിലൂടെ രാജ്യത്ത് യോഗ്യരായ എല്ലാവര്‍ക്കും വാക്സിന് ലഭ്യമാക്കാന് ഞങ്ങള് തീരുമാനിച്ചിരിക്കുന്നു. വാക്സിന് ഉത്സവ സമയത്ത് വാക്സിന് പഴാക്കാതിരിക്കുകയാണെങ്കില് വാക്സിനേഷന് പ്രതിരോധശേഷി വര്‍ധിപ്പിക്കാന് കഴിയും. വാക്സിന് പരമാവധി പ്രയോജനപ്പെടുത്തുക. ഇത് ഇപ്പോഴത്തെ സാഹചര്യം മാറ്റാന് സഹായകരമാകും. യോഗ്യരായ എല്ലാവര്‍ക്കും വാക്സിന് നല്‍കാനുള്ള ശ്രമമാണ് വാക്സിന് ഉത്സവത്തിലൂടെ ലക്ഷ്യമിടുന്നത്'പ്രധാനമന്ത്രി മുഖ്യമന്ത്രിമാരുമുള്ള യോഗത്തില് പറഞ്ഞു.\nഅതേസമയം രാജ്യത്ത് 85 ദിവസത്തിനുള്ളില് 10 കോടി വാക്സിന് നല്‍കി. ലോകത്തിലെ ഏറ്റവും വേഗതയേറിയ വാക്സിനേഷന് ആണിത്. 10 കോടി കോവിഡ് വാക്സിന് നല്‍കാന് യു എസ് 89 ദിവസം എടുത്തു. ചൈന 102 ദിവസവും എടുത്തു. ആഗോള തലത്തില് ഇന്ത്യ പ്രതിദിനം 38,93,288 ഡോസുകളാണ് നല്‍കുന്നത്. രാജ്യത്ത് ഇതുവരെ 10,12,84,282 ഡോസ് വാക്സിന് നല്‍കി.


പുല്‍വാമ ഭീകരാക്രമണത്തില് വീരമൃത്യു വരിച്ച ജവാന്റെ ഭാര്യ സൈന്യത്തില് ചേര്‍ന്നു | latest news|terror attack|Pulwama|nikita kaul|Major Vibhuti Shankar Dhoundiyal\nപുല്‍വാമ ഭീകരാക്രമണത്തില് വീരമൃത്യു വരിച്ച ജവാന്റെ ഭാര്യ സൈന്യത്തില് ചേര്‍ന്നു\nമേജര് വിഭൂതി ശങ്കര് ധൗണ്ഡിയാലിന്റെ ഭാര്യ നികിത കൗളാണ് സൈന്യത്തില് ചേര്‍ന്നത്\nMay 29, 2021, 01:12 pm IST\nന്യൂഡല്‍ഹി: പുല്‍വാമ ഭീകരാക്രമണത്തില് വീരമൃത്യു വരിച്ച ജവാന്റെ ഭാര്യ ഇന്ത്യന് സൈന്യത്തില് ചേര്‍ന്നു. 2019ല് നടന്ന പുല്‍വാമ ഭീകരാക്രമണത്തില് വീരമൃത്യു വരിച്ച മേജര് വിഭൂതി ശങ്കര് ധൗണ്ഡിയാലിന്റെ ഭാര്യ നികിത കൗളാണ് ഭര്‍ത്താവിന് ആദവ് അര്‍പ്പിച്ചുകൊണ്ട് സൈന്യത്തിന്റെ ഭാഗമായിരിക്കുന്നത്.\nAlso Read: തുടര് ഭരണത്തിന് പിന്നാലെ ധൂര്‍ത്ത് തുടര്‍ന്ന് പിണറായി സര്‍ക്കാര്; പിആര് ക്യാമ്പയിന് ഒന്നേകാല് കോടി രൂപ അനുവദിച്ചു\nവിവാഹം കഴിഞ്ഞ്9മാസം മാത്രം പിന്നിട്ടപ്പോഴാണ് മേജര് ധൗണ്ഡിയാല് ഭീകരാക്രമണത്തില് വീരമൃത്യു വരിച്ചത്. പിന്നീട് ശൗര്യ ചക്ര നല്‍കിയാണ് രാജ്യം അദ്ദേഹത്തെ ആദരിച്ചത്. എന്നാല് ഭര്‍ത്താവിനെ നഷ്ടമായതില് തളര്‍ന്നിരിക്കാന് നികിത കൗള് തയ്യാറായില്ല. രാജ്യത്തിന് വേണ്ടിയുള്ള ഭര്‍ത്താവിന്റെ ജീവത്യാഗം വെറുതെയാകില്ലെന്ന് ഉറക്കെ പ്രഖ്യാപിച്ചുകൊണ്ടാണ് നികിത ഇന്ത്യന് സൈന്യത്തിന്റെ ഭാഗമാകാന് ദൃഢപ്രതിജ്ഞ എടുത്തത്.\nമേജര് ധൗണ്ഡിയാലിന്റെ വേര്‍പാടിന് ആറ് മാസം ശേഷമാണ് നികിത കൗള് ഷോര്‍ട്ട് സെലക്ഷന് കമ്മീഷനില് അപേക്ഷ സമര്‍പ്പിച്ചത്. തുടര്‍ന്ന് നടത്തിയ പരീക്ഷയിലും സര്‍വീസ് സെലക്ഷന് ബോര്‍ഡിന്റെ ഇന്റര്‍വ്യൂവിലും നികിത ജയിച്ചുകയറി. പിന്നീട് ചെന്നൈയിലെ ഓഫീസേഴ്‌സ് ട്രെയിനിംഗ് അക്കാദമിയിലേയ്ക്ക് നികിത കമ്മീഷന് ചെയ്യപ്പെട്ടു. പരിശീലനം പൂര്‍ത്തിയാക്കിയ ശേഷം ലഫ്. നികിത കൗള് ധൗണ്ഡിയാല് ഔദ്യോഗികമായി ഇന്ത്യന് സൈന്യത്തിന്റെ ഭാഗമായി.\nlatest news terror attack Pulwama nikita kaul Major Vibhuti Shankar Dhoundiyal\n‘മറ്റൊരു സൂപ്പര് താരവും പൃഥ്വിയെ പിന്തുണച്ചിട്ടില്ല'; സുരേഷ് ഗോപി അധികകാലം ബിജെപിയില് തുടരില്ലെന്ന് എന്.എസ് മാധവന്\nകോവിഡിനിടയിലും ഒന്നാം ക്ലാസുകാർക്കുള്ള മുഖ്യമന്ത്രിയുടെ സന്ദേശം എല്ലാ വീട്ടിലും എത്തണം; കടുംപിടിത്തവുമായി സര്‍ക്കാർ\nഅവഗണനയ്ക്ക് മറുപടി നൽകി മോദി സർക്കാർ : ഇന്ത്യാ ഗേറ്റിൽ ഒരുങ്ങുന്നത് നേതാജിയുടെ പടുകൂറ്റൻ ഗ്രാനൈറ്റ് പ്രതിമ\nJan 21, 2022, 05:59 pm IST\nരോഗികളുടെ എണ്ണം നാൽപതിനായിരത്തിന് മുകളിൽ: സംസ്ഥാനത്തെ കോവിഡ് കണക്കുകൾ പുറത്തുവിട്ട് ആരോഗ്യ വകുപ്പ്\nJan 21, 2022, 05:56 pm IST


ക്ഷേമപെന്‍ഷനുകള്‍ക്കു പിന്നിലെ യുക്തി\nമനസ്സ് എത്തുന്നിടത്ത് ശരീരം എത്താത്ത കാലത്ത് ആശ്വാസം നല്‍കുന്നതിനാണ് പെന്‍ഷന് പദ്ധതികള് സംസ്ഥാന സര്‍ക്കാര് നടപ്പാക്കുന്നത്.\n2020 നവംബര് രണ്ടാംവാരത്തില് ഇറങ്ങിയ ചിന്തയില് വന്ന കണക്കുപ്രകാരം 49,13,786 പേര്‍ക്ക് സാമൂഹ്യ വാര്‍ദ്ധക്യ പെന്‍ഷനും, 6,29,988 പേര്‍ക്ക് ക്ഷേമനിധി പെന്‍ഷനും ലഭിക്കുന്നു.\n60 വയസ്സ്, കഴിഞ്ഞ ഏതൊരു വ്യക്തിക്കും, 1400 രൂപ പ്രതിമാസ പെന്‍ഷന് നല്‍കിവരുന്നു. എന്നാല് 18 വയസ്സുമുതല് 60 വയസ്സുവരെ 42 വര്‍ഷക്കാലം പ്രതിമാസ അംശാദായം അടയ്ക്കുന്ന ക്ഷേമനിധി അംഗത്തിന് 60 വയസ്സു കഴിഞ്ഞാല് ക്ഷേമനിധി പെന്‍ഷനും വാര്‍ദ്ധക്യ പെന്‍ഷനും ഉള്‍പ്പെടെ ലഭിക്കാന് അര്‍ഹതയുണ്ടെങ്കിലും ഭൂരിപക്ഷം പേര്‍ക്കും നിഷേധിക്കപ്പെടുന്നു.ഇത് അനീതിയല്ലേ?\nക്ഷേമനിധി പെന്‍ഷന് 1500 രൂപ ലഭിക്കുമ്പോള് വയോജന പെന്‍ഷന് തടസ്സങ്ങള് ഉണ്ടാകുന്നു. ഇനി രണ്ടു പെന്‍ഷനും ലഭിച്ചു എന്നിരിക്കട്ടെ. ആദ്യ പെന്‍ഷന്‍റെ പകുതി തുകയില് ഒതുങ്ങുന്നു. ഇത് വിവേചനമല്ലേ?\nപ്രതിമാസം 50,100 സ്ലാബുകളില് ക്ഷേമനിധികളില് പണം അടയ്ക്കുന്നവര്‍ക്ക് പെന്‍ഷന് തുക വര്‍ദ്ധിപ്പിക്കേണ്ടതല്ലേ?\nമനസ്സ് എത്തുന്നിടത്തൊക്കെ ശരീരത്തിന് ഒരു പ്രായത്തിലും എത്താന് കഴിയില്ല. അതാണ് മനസ്സിന്‍റെ പ്രത്യേകത. ശാരീരികമായ അവശത ഒരാളെ ബാധിക്കുന്ന കാലമാണ് സാധാരണഗതിയില് 60 വയസ്സ് കഴിഞ്ഞുള്ള കാലം, പ്രായാധിക്യത്തിന്‍റെ കാലം. ആ പ്രായമായവരില് പലര്‍ക്കും സ്വയം അധ്വാനിച്ച് നിലനില്‍പിനുള്ള ചെലവ് സമ്പാദിക്കാന് കഴിയില്ല. അതിനാല് അവര്‍ക്ക് വാര്‍ധക്യകാല പെന്‍ഷന് അനുവദിക്കുന്നു.\nഇന്ത്യയില് എന്നല്ല, പല രാജ്യങ്ങളിലും സര്‍ക്കാരിന്‍കീഴിലോ സംഘടിത മേഖലയിലോ ജോലി ചെയ്ത ചിലര്‍ക്കാണ് പെന്‍ഷന് ലഭിക്കുന്നത്. എന്നാല്, കേരളം പോലെ സാമൂഹ്യപുരോഗതി കൈവരിച്ച സംസ്ഥാനങ്ങളില് സര്‍ക്കാരിന് കീഴിലല്ലാതെ ദീര്‍ഘകാലം അധ്വാനിച്ചു ജീവിച്ച കര്‍ഷകത്തൊഴിലാളികളെ പോലെയുള്ള ചില വിഭാഗങ്ങള്‍ക്കും നിരാശ്രയരായ സ്ത്രീകള്, ശാരീരിക അവശതയുള്ളവര് എന്നിവര്‍ക്കും മറ്റും കഴിഞ്ഞ ഏതാനും പതിറ്റാണ്ടുകളായി വാര്‍ധക്യപെന്‍ഷന് നല്‍കിവരുന്നുണ്ട്. ആദ്യമൊക്കെ പെന്‍ഷന് തുക നാമമാത്രമായിരുന്നു. ഈ നൂറ്റാണ്ടില്, പ്രത്യേകിച്ച് കഴിഞ്ഞ പത്തു പന്ത്രണ്ട് വര്‍ഷങ്ങളായി ഈ തുക വര്‍ദ്ധിപ്പിക്കാന് തുടങ്ങി. മറ്റു തരത്തില് സാമ്പത്തിക ഭദ്രതയില്ല എന്നു ചില സൂചികകളുടെ അടിസ്ഥാനത്തില് വിലയിരുത്തപ്പെടുന്നവര്‍ക്ക് സാമൂഹ്യ ക്ഷേമപെന്‍ഷന് നല്‍കിവരുന്നു.\nഇത് ഇപ്പോഴും ഒരു അവകാശമായി പൊതുവില് അംഗീകരിക്കപ്പെട്ടിട്ടില്ല. സാധാരണഗതിയില് പട്ടിണി കിടക്കേണ്ടിവരുന്നവര്‍ക്ക് അത് ഒഴിവാക്കാന് സാമൂഹ്യബോധ പ്രേരിതമായി സര്‍ക്കാര് നല്‍കുന്നതാണ് ഈ പെന്‍ഷന്. അതുകൊണ്ടാണ് ഏതെങ്കിലും തരത്തില് സാമൂഹ്യ പെന്‍ഷന് തുല്യമോ കൂടുതലോ ആയ പെന്‍ഷന് ലഭിക്കുന്നവര്‍ക്ക് സാമൂഹ്യ പെന്‍ഷന് അനുവദിക്കാത്തത്.\nക്ഷേമ പെന്‍ഷന് വകയില് 2016 - 21 കാലത്ത് ഇതേവരെ 32,000ത്തില്‍പരം കോടി രൂപ വിതരണം ചെയ്തതായി സര്‍ക്കാര് അറിയിച്ചിട്ടുണ്ട്. കേരള സര്‍ക്കാരിനെ സംബന്ധിച്ചിടത്തോളം, കേരളീയ സമൂഹത്തെ സംബന്ധിച്ചിടത്തോളം ഇതൊരു ചെറിയ തുകയല്ല. സമൂഹത്തിന്‍റെ വിവിധ ആവശ്യങ്ങള്‍ക്കായി ചെലവഴിക്കാന് തുക മതിയാകാതെ വരുന്നതായി പരാതിയോ വിമര്‍ശനമോ ഉണ്ട്. ജനങ്ങളില്‍നിന്ന് പൊതുവില് കൂടുതല് നികുതി പിരിക്കാന് നിര്‍വാഹമില്ലാത്ത സ്ഥിതിയും ഉണ്ട്. അതിനാല്, സാമൂഹ്യക്ഷേമ പെന്‍ഷന് ലഭിക്കുന്നവര്, ചോദ്യത്തില് പരാമര്‍ശിക്കുന്നതുപോലെ, കൂടുതല് തുക പെന്‍ഷനായി ലഭിക്കണമെന്നു ആഗ്രഹിക്കുമ്പോള് അത് അനുവദിക്കാന് സര്‍ക്കാരിനോ, അങ്ങനെ ചെയ്യണമെന്ന് നിര്‍ദ്ദേശിക്കാന് പൊതുസമൂഹത്തിനോ കഴിയാത്ത സാഹചര്യമാണ് ഇന്നുള്ളത്.\nഓര്‍ക്കേണ്ട കാര്യം ഈ സമൂഹത്തിന്‍റെ പൊതുസ്ഥിതിയാണ്. അത് അത്ര മെച്ചപ്പെട്ടതൊന്നുമല്ല. കോവിഡ് മഹാമാരിമൂലം കേന്ദ്ര സര്‍ക്കാര് സാര്‍വത്രിക അടച്ചിടല് ഏര്‍പ്പെടുത്തിയപ്പോള്, ജനങ്ങളില് ഭൂരിപക്ഷം പേരും ഭക്ഷണത്തിനു വകയില്ലാതെ പ്രയാസപ്പെടുന്ന സ്ഥിതി ഉണ്ടായി. അതുകൊണ്ട് സര്‍ക്കാരിനു എല്ലാവര്‍ക്കും സൗജന്യമായി ഭക്ഷ്യവസ്തുക്കള് റേഷന് സംവിധാനം വഴി വിതരണം ചെയ്യേണ്ടിവന്നു. അവരില് പലരില്‍നിന്നും ഈടാക്കുന്ന നികുതിപ്പണം കൂടി ഉപയോഗിച്ചാണ് ക്ഷേമ പെന്‍ഷന് നല്‍കപ്പെടുന്നത്. ഈ യാഥാര്‍ഥ്യം മനസ്സിലാക്കാത്തതുകൊണ്ടാണ് ചോദ്യത്തില് ഉന്നയിക്കുന്നതുപോലുള്ള വാദങ്ങള് ഉയരുന്നത്. അത് അന്യായമാണെന്നല്ല. പക്ഷെ, സമൂഹത്തിനു നിറവേറ്റാന് കഴിയാത്ത അവസ്ഥയില് അതിനെ പൊതുവില് പിന്താങ്ങാന് കഴിയില്ല.\nമറ്റു പലരും പട്ടിണികിടക്കേണ്ടിവരുന്നത് ഒഴിവാക്കാന് ചിലര് സ്വന്തം ആവശ്യങ്ങളില് ചിലവ ഒഴിവാക്കി സംഭാവന ചെയ്യാറുണ്ടല്ലോ. അതാണ് നമ്മുടെ സമൂഹം, അതിനുവേണ്ടി ജനങ്ങള് തിരഞ്ഞെടുത്ത സര്‍ക്കാര്, സാമൂഹ്യ പെന്‍ഷന് വിതരണത്തിലൂടെ ചെയ്യുന്നതിന് അടിസ്ഥാനം. ആ തുക കാലാകാലങ്ങളില് വര്‍ധിപ്പിക്കുന്നതിന്‍റെ യുക്തിയും അതുതന്നെ. വിലക്കയറ്റം കൊടുമ്പിരിക്കൊള്ളുന്ന ഇക്കാലത്ത് പെന്‍ഷനില് നൂറുരൂപയുടെ വാര്‍ഷിക വര്‍ധനയുടെ യുക്തി അതാണ്. അതെല്ലാം കണ്ട് അത് അവകാശമായി കണക്കാക്കിക്കൂട. അവകാശമാകുമ്പോഴാണ് ചോദ്യത്തില് ഉന്നയിക്കുന്ന യുക്തി പ്രസക്തമാകുക.\nക്ഷേമ പെന്‍ഷനുകളുടെ യുക്തി ലളിതമാണ്. വാര്‍ധക്യകാലത്ത് ആരും ഒരു വരുമാനവുമില്ലാതെ പട്ടിണി കിടക്കരുത്. അത് തടയാന് മാത്രം വരുന്ന തുകയാണ് സാമൂഹ്യ പെന്‍ഷനായി നല്‍കുന്നത്. കൂടുതല് തുകയ്ക്കുള്ള അര്‍ഹതയുടെ പ്രശ്നം ഈ 'പട്ടിണി ഒഴിവാക്കല്' തത്ത്വത്തിന്‍റെ അടിസ്ഥാനത്തില് ഉദിക്കുന്നില്ല. ചോദ്യകര്‍ത്താവ് ഉന്നയിക്കുന്ന വാദത്തിനു അതിന്‍റേതായ യുക്തിയുണ്ട്. പക്ഷെ, പട്ടിണി ഒഴിവാക്കാന് മറ്റു വരുമാനമില്ലാത്തവര്‍ക്ക് നല്‍കുന്ന സാമൂഹ്യ പെന്‍ഷനുമായി ബന്ധപ്പെടുത്തി അത്തരം വാദങ്ങള് ഉന്നയിക്കുന്നത് അതിന്‍റെ യുക്തിക്ക് ചേരുന്നതല്ല. കുറച്ചുകാലം മുമ്പ് 60 വയസ്സായ എല്ലാവര്‍ക്കും പ്രതിമാസം 10,000 രൂപ വീതം പെന്‍ഷന് നല്‍കണം എന്ന വാദം ഉയര്‍ന്നിരുന്നല്ലോ. അത് സാമൂഹ്യപെന്‍ഷനായി ആയിരമോ ആയിരത്തി അഞ്ഞൂറോ രൂപ നല്‍കുന്നതിന്‍റെ ശോഭ കെടുത്താനുള്ള വാദമായിരുന്നു.\nമറ്റൊരു കാര്യം കൂടിയുണ്ട്. നമ്മുടെ സമൂഹം അസമത്വത്തിന്മേല് കെട്ടിപ്പടുത്തതാണ്. അത് വര്‍ധിപ്പിക്കാനാണല്ലോ മോഡി സര്‍ക്കാര് കൃഷിക്കാരുടെ ഉല്‍പന്നങ്ങള്‍ക്ക് താങ്ങുവില കൊടുക്കുന്ന 60 വര്‍ഷമായുള്ള സമ്പ്രദായം നിയമംമൂലം തടഞ്ഞതും കൃഷിക്കാര് അതിനെതിരെ ഡല്‍ഹിയില് സമരം ചെയ്യുന്നതും. അത്തരം ഭരണാധികാരികള് കൃഷിക്കാര്‍ക്കും തൊഴിലാളികള്‍ക്കും തൊഴിലോ മിനിമം വരുമാനമോ നല്‍കാന് താല്‍പര്യപ്പെടുന്നില്ല. അക്കൂട്ടത്തില് കോണ്‍ഗ്രസുംപെടും. ആ പാര്‍ടി 2019ലെ തിരഞ്ഞെടുപ്പില് താങ്ങുവില എടുത്തുകളയാം എന്ന് തിരഞ്ഞെടുപ്പു പ്രകടന പത്രികയില് വാഗ്ദാനം ചെയ്തതല്ലേ.\nഎല്‍ഡിഎഫ് സര്‍ക്കാര് സമൂഹത്തിന്‍റെ ഏറ്റവും താഴെ തട്ടിലുള്ളവര് പട്ടിണികിടക്കാതെ ജീവിക്കാനുള്ള സഹായം ഉറപ്പാക്കുന്നു. അതാണ് ക്ഷേമ പെന്‍ഷന്. വളരെ പ്രയാസപ്പെട്ടാണ് സര്‍ക്കാര് ആ തുക കൃത്യമായി മാസം തോറും നല്‍കുന്നത്. അതിനെ മറ്റുതരം പെന്‍ഷനുമായി കൂട്ടിക്കെട്ടുകയോ താരതമ്യം ചെയ്യുകയോ അരുത്. •


ഫെയ്സ്ബുക്ക് ആഴ്ച്ചതോറും നീക്കം ചെയ്യുന്നത് 66,000 വിദ്വേഷ പോസ്റ്റുകള്-Facebook deletes 66,000 hateful posts per week\nഫെയ്സ്ബുക്ക് ആഴ്ച്ചതോറും നീക്കം ചെയ്യുന്നത് 66,000 വിദ്വേഷ പോസ്റ്റുകള്\nകഴിഞ്ഞ രണ്ട് മാസമായി ലക്ഷക്കണക്കിന് വിദ്വേഷ പോസ്റ്റുകളാണ് നീക്കം ചെയ്തതെന്ന് ഫെയ്സ്ബുക്ക്\nJune 29, 2017 06:04:13 pm\nസാന്‍ഫ്രാന്‍സിസ്കോ: കഴിഞ്ഞ രണ്ട് മാസമായി ലക്ഷക്കണക്കിന് വിദ്വേഷ പോസ്റ്റുകളാണ് നീക്കം ചെയ്തതെന്ന് ഫെയ്സ്ബുക്ക് അധികൃതര്. ആഴ്ച്ചയില് ഏകദേശം 66,000 പോസ്റ്റുകള് വീതമാണ് ഇത്തരത്തില് ഫെയ്സ്ബുക്കില് നിന്നും നീക്കം ചെയ്തത്. വ്യാജ വാര്‍ത്തകള് അടക്കമുളള പോസ്റ്റുകള് തടയുന്നതിന്റെ ഭാഗമായാണ് ഫെയ്സ്ബുക്ക് നടപടി സ്വീകരിക്കുന്നത്.\nവിദ്വേഷ ഉളളടക്കങ്ങളുളള പോസ്റ്റുകള് ഫെയ്സ്ബുക്കില് അനുവദിക്കില്ലെന്ന് നയകാര്യ ഉദ്യോഗസ്ഥനായ റിച്ചാര്‍ഡ് അലന് വ്യക്തമാക്കി. ഫെയ്സ്ബുക്കിലെ വിദ്വേഷ- വ്യാജ ഉളളടക്കങ്ങള് തിരിച്ചറിയാന് ആര്‍ട്ടിഫിഷ്യല് ഇന്റലിജന്‍സിന്റെ സാധ്യതയും ഫെയ്സ്ബുക്ക് തേടുന്നുണ്ട്.\nഎന്നാല് നിലവില് ഫെയ്സ്ബുക്ക് ഉപയോക്താക്കള് റിപ്പോര്‍ട്ട് ചെയ്യുന്നതിനെ ആശ്രയിച്ചാണ് ഇത്തരത്തിലുളള പോസ്റ്റുകള് നീക്കം ചെയ്യുന്നത്. താമസിയാതെ ആര്‍ട്ടിഫിഷ്യല് ഇന്റലിജന്‍സ് സഹായം ലഭ്യമാക്കാനാണ് ശ്രമമെന്നും ഫെയ്സ്ബുക്ക് റിച്ചാര്‍ഡ് അലന് വ്യക്തമാക്കി.\nവിക്രമിന്റെ പുതിയ ലുക്ക്; ധ്രുവനച്ചത്തിരം ചിത്രങ്ങൾ പുറത്ത്\nഇത് കെഎം ഷാജിയുടെ വീടല്ലേ എന്ന് ആരാധകൻ; ഞാൻ പോയപ്പോൾ വരിക്കാശ്ശേരി മനയായിരുന്നെന്ന് മീനാക്ഷി\nനീ ‘ഭർത്താവാണോ ഭാര്യയാണോ ‘ എന്നു പലരും ചോദിച്ചു; ഹൃദയസ്പർശിയായ കുറിപ്പുമായി ഡോക്ടർ\n‘തിരിഞ്ഞ് നോക്കുമ്പോൾ എനിക്ക് കുറ്റബോധം തോന്നാറുണ്ട്’; അമ്മയെ കുറിച്ച് ഐഎഎസ് ഓഫീസറുടെ കുറിപ്പ്


Nayantara, Prabhu Deva, Love, Marriage, Actress, Plastic Surgery, നയന്‍താര, പ്രഭുദേവ, വിവാഹം, നടി, പ്രണയം, പ്ലാസ്റ്റിക് സര്‍ജറി - Malayalam Filmibeat\nകൈത്തണ്ടയിലെ പ്രഭുവിനെ മായ്ക്കാന് നയന്‍സ്\n| Published: Tuesday, February 21, 2012, 12:43 [IST]\nപ്രഭുദേവയും നയന്‍താരയും പിരിയാന് തീരുമാനിച്ചുവെന്ന തരത്തില് ഗോസിപ്പുകള് പരന്നു തുടങ്ങിയിട്ട് കാലം കുറേയായി. ഇതിനിടെ പ്രഭുവിനെ വിവാഹം ചെയ്യാനായി മതം മാറി ഹിന്ദുവായ നയന്‍സ് വീണ്ടും ക്രിസ്ത്യാനിയാവാന് തീരുമാനിച്ചുവെന്നും വാര്‍ത്ത വന്നു.\nഎന്തായാലും പ്രഭുവിന് വേണ്ടി അഭിനയം ഉപേക്ഷിയ്ക്കാന് തീരുമാനിച്ച നയന്‍താര വീണ്ടും സിനിമയില് സജീവമാകാന് തീരുമാനിച്ചു കഴിഞ്ഞു. പ്രഭുവിനെ ഓര്‍ത്ത് കണ്ണീരൊഴുക്കാന് തനിയ്ക്ക് സമയമില്ലെന്ന തീരുമാനത്തിലാണ് നയന്‍സ്.\nഅതിനാല് ചെയ്ത തെറ്റുകള് തിരുത്താനുള്ള വ്യഗ്രതയിലാണ് അവര്. പ്രഭുവുമായുള്ള പ്രണയം അസ്ഥിയില് പിടിച്ച സമയത്ത് കൈത്തണ്ടയില് പ്രഭു എന്ന് നടി പച്ചകുത്തിയിരുന്നു.\nഇത് മായ്ച്ചു കളയാനാണ് നടിയുടെ ശ്രമം. മറ്റു പോംവഴികളൊന്നുമില്ലാത്തതിനാല് പ്ലാസ്റ്റിക് സര്‍ജറിയ്ക്ക് വിധേയയാവാനാണത്രേ നയന്‍സിന്റെ തീരുമാനം.\nRead more about: nayantara prabhu deva love marriage actress നയന്‍താര പ്രഭുദേവ വിവാഹം നടി പ്രണയം\nStory first published: Tuesday, February 21, 2012, 12:43 [IST]


ബ്രിസ്ക സ്കൂൾ ഓഫ് എഡ്യുക്കേഷൻ - ഡോ.ജിംസണ് മാത്യു ഡയറക്ടർ\nയുവതലമുറയെ ലക്ഷ്യമിട്ട് ബ്രിസ്കയുടെ നവീന സംരംഭമായ ബ്രിസ്ക സ്കൂൾ ഓഫ് എഡ്യുക്കേഷന് തുടക്കമായി. ബ്രിസ്റ്റോൾ യൂണിവേഴ്സിറ്റിയിലെ ഡോ. ജിംസണ് മാത്യുവാണ് ഡയറക്ടർ. ബ്രിസ്ക പ്രസിഡന്റ് ജോജി കുര്യാക്കോസ് ചെയർമാനായും മാനുവൽ മാത്യു കോർഡിനേറ്ററായും പ്രവർത്തിക്കും.\nതുടക്ക പദ്ധതി എന്ന നിലയിൽ മലയാളം പഠന ക്ലാസ്സുകൾ ജൂലൈ 26 വെള്ളിയാഴ്ച വൈകുന്നേരം 6.30 ന് ഫിഷ്‌പോണ്ട്സ് സെന്റ് ജോസഫ്സ് ഹാളിൽ തുടങ്ങും. പിന്നീട് എല്ലാ വെള്ളിയാഴ്ചകളിലും ക്ലാസ്സുകൾ ഉണ്ടായിരിക്കും. മലയാളം ക്ലാസ്സുകൾ കൂടാതെ കരിയർ ഗൈഡൻസ് സെമിനാറുകൾ, ധാർമ്മിക ബോധന ക്ലാസ്സുകൾ, യൂണിവേഴ്സിറ്റി പ്രൊഫസേഴ്സ് മീറ്റ്, ഇന്റർനാഷണൽ യൂണിവേഴ്സിറ്റി സ്റ്റുഡന്റസ് പ്രോഗ്രാം, സകിൽ എക്‌സിബിഷൻസ് തുടങ്ങിയവയാണ് സ്കൂൾ ലക്ഷ്യമിടുന്നത്.\nസ്കൂളിന്റെ കാര്യക്ഷമമായ നടത്തിപ്പിനു വേണ്ടി ചെയർമാൻ ജോജി കുര്യാക്കോസ് , ഡയറക്ടർ ഡോ. ജിംസണ് മാത്യു, കോർഡിനേറ്റർ മാനുവൽ മാത്യു,ബ്രിസ്ക ജനറൽ സെക്രട്ടറി കിഷൻ പയ്യന, വൈസ് പ്രസിഡന്റ് ജോണ്‍സണ് തോമസ്, ട്രഷറർ രാജുമോൻ പി കെ, ബാബു അളിയത്ത്, ബിനു ജേക്കബ്, മുൻ പ്രസിഡന്റ് ജോമോൻ സെബാസ്റ്റ്യൻ, രാജേഷ് ജോസഫ്, ജോർജ് ലൂക്ക്, ജോസ് തോമസ്, തോമസ് മാത്യു, മനോജ് ഡൊമിനിക്, റെജി ജോണ്. സണ്ണി ജോസഫ്, സജി വർഗീസ്, ബിനോയ് മാണി, ജോസി ജോർജ് ജോസഫ് എന്നിവരടങ്ങുന്ന ഗവേണിംഗ് ബോഡി രൂപീകരിച്ചു.\nകൊറോണാക്കാലത്തും ഓണം ആഘോഷിച്ച് ബ്രിസ്റ്റോളിലെ സ്‌നേഹാ അയല്‍ക്കൂട്ടം\nഓണവും ഓണസദ്യയും വ്യത്യസ്തമാക്കി സഹൃദയ വെസ്റ്റ് കെന്റ് ; 350 ഓളം അംഗങ്ങള്‍ക്ക് ഓണസദ്യ പാഴ്‌സലുകളാക്കി വീട്ടിലെത്തിച്ചു


thick rainy season – ചായില്യം\nTag: thick rainy season\nApril 22, 2011 Rajesh Odayanchal Comments0Comment\nവൗ മഴ! ഇവിടെ മഴ പെയ്യുകയാണ്. പുത്തനുടുപ്പും പുസ്തക സഞ്ചിയുമായി കളിക്കൂട്ടുകാരിയുടെ കൈയും പിടിച്ച് ഒന്നാം ക്ലാസിന്റെ പടി കയറിയ ആ കുട്ടിക്കാലം ഓർമ്മ വരുന്നു. മഴയുടെ സംഗീതം കേട്ടു കിടന്നപ്പോൾ ഇന്നെഴുന്നേൽക്കാൻ അല്പം വൈകി! എങ്ങോ പോയ്മറഞ്ഞ ആ പഴയ മഴക്കാലം മനസ്സിൽ വന്നു നിറയുന്നു… എന്തു രസമായിരുന്നു അന്ന്! ഇടവഴികളിലൂടെ കുത്തിയൊലിക്കുന്ന കലക്കവെള്ളത്തിൽ ഓലകൊണ്ടുണ്ടാക്കിയ ജലചക്രങ്ങൾ ഘടിപ്പിച്ച കുട്ടിക്കാലം. കരകവിഞ്ഞൊഴുകുന്ന നീരരുവിയുടെ രൗദ്രതയിൽ പരിഭവം പറഞ്ഞു മാറിനിന്ന കുട്ടിക്കാലം… മഴയൊന്നു ശമിക്കുമ്പോൾ അരുവി കൊടിയ രൗദ്രത വിട്ട് തെളിനീരായൊഴുകുമ്പോൾ തോർത്തുമെടുത്ത് പരൽമീനുകളെ പിടിക്കാൻ വട്ടമിട്ട കുസൃതിക്കാലം – ആ പർൽമീനുകൾ ഇന്നെവിടെ? അന്നവ ഒഴുക്കിനെതിരേ നീന്തുമായിരുന്നു!! എത്രതന്നെ ഭീകരമായാലും മഴയെ ആരും വെറുക്കുന്നില്ല! അളവറ്റു സ്നേഹിക്കുന്നുണ്ടു താനും… ഓരോ വർഷവും…


27-05-2020 പ്രഭാത ചിന്തകൾ – ThePeopleNews\n🔅 ജീവിതത്തിൽ ഒറ്റക്ക് നിന്നാണ് എല്ലാ വിജയങ്ങളും സ്വന്തമാക്കേണ്ടതെന്ന തെറ്റിദ്ധാരണ കൊണ്ടാണ് പലരും ഒറ്റപ്പെട്ട് പോകുന്നത്. തനിച്ച് പേര് എടുക്കാനുള്ള താൽപര്യം കൊണ്ടൊ ഒപ്പമുള്ളവരുടെ കഴിവിൽ വിശ്വാസം ഇല്ലാത്തത് കൊണ്ടൊ ആവാം കൂടെ ഉണ്ടായിട്ടും അവരെയൊന്നും കൂടെ നിർത്താത്തത്.\n🔅 ഒരുമിച്ച് നിന്ന് പോരാടുന്നതിനെ കുറിച്ചൊ ഒരുമിച്ച് നിന്ന് വിജയിക്കുന്നതിനെ കുറിച്ചോ ഉള്ള മുത്തശ്ശി കഥകൾ പോലും കേട്ട് വളരാത്തവർക്ക് അങ്ങനെയുള്ള സാധ്യതകൾ തീർത്തും അപരിചിതം ആയിരിക്കും.\n🔅 സ്വയം ശാക്തീകരണത്തിന്റെ അർത്ഥം സ്വന്തം ശരീരത്തെയും മനസ്സിനെയും മാത്രം ഉപയോഗിക്കുക എന്നല്ല. കൂടെ നിൽക്കുന്നവരെ കൂടി വില മതിക്കുക എന്നാണ് .\n🔅 എല്ലാം സ്വയം നേടാൻ കഴിയുമെന്ന ആത്മവിശ്വാസമോ അഹംബോധമൊ ഉള്ള ആരും ആത്യന്തിക വിജയത്തിന് അർഹരല്ല. അവസാന പടിയിൽ നിന്ന് വരെ ചിലപ്പോൾ താഴെ വീണേക്കാം.”ഞാൻ. മാത്രം മതി’ എന്ന ധാരണയിൽ യാത്ര തുടരുമ്പോൾ ഇടക്കൊന്ന് കാലിടറിയാൽ പോലും പിടിച്ചു കയറ്റാൻ ആരും ഉണ്ടായെന്ന് വരില്ല.\n🔅 കൂടെ ഉള്ളവർ ആരെന്നും അവർ എങ്ങനെ എപ്പോൾ ഉപകരിക്കും എന്ന് കണ്ടെത്തുന്നവർ ആണ് യഥാർത്ഥ മൽസരക്ഷമതയുള്ളവർ. കൂടെ നിൽക്കാൻ ഒരാളെങ്കിലും ഉണ്ടെന്ന് ഉറപ്പു വരുത്തുന്നവരുടെ പ്രയാണം പതിന്മടങ്ങ് വേഗത്തിൽ ആയിരിക്കും.\nവിനോദസഞ്ചാര മേഖലയിലെ അടച്ചുപൂട്ടല് ഒഴിവാക്കാന്…\n25-03-1928 വയലാർ രാമവർമ്മ – ജന്മദിനം\nമെസ്സി സിറ്റിയുമായി കരാര് ഉറപ്പിച്ചതായി റിപ്പോര്‍ട്ട്\nസെമി ഹൈസ്പീഡ് റെയില്‍വേ സ്ഥലം ഏറ്റെടുക്കല് നടപടിയുമായി…\nമുന് ഇന്ത്യന് ക്രിക്കറ്റ് താരം സുരേഷ് റെയ്‌നയും മുന് ഇന്ത്യന്…\nഫ്രഞ്ച് ഡിഫന്‍സീവ് മിഡ്ഫീല്‍ഡറായ ഫ്രാന്‍സിസ് കോക്വലിനിനെ…


ടി20 ലോകകപ്പ് : ഓഗസ്റ്റില് അന്തിമ തീരുമാനമെടുക്കുമെന്ന് റിപ്പോര്‍ട്ട് – Tip of India News\nടി20 ലോകകപ്പ് : ഓഗസ്റ്റില് അന്തിമ തീരുമാനമെടുക്കുമെന്ന് റിപ്പോര്‍ട്ട്\nദുബായ്: കൊവിഡ് 19ന്റെ പശ്ചാത്തലത്തില് ഓസ്‌ട്രേലിയ സെപ്റ്റംബര് 30വരെ അതിര്‍ത്തികളെല്ലാം അടച്ചിരിക്കുന്നതിനല് ഒക്ടോബറിലും നവംബറിലുമായി ഓസ്‌ട്രേലിയയില് നടക്കേണ്ട ടി20 ലോകകപ്പ് സംബന്ധിച്ച് ഐസിസി ഓഗസ്റ്റില് മാത്രമെ അന്തിമ തീരുമാനമെടുക്കൂവെന്ന് റിപ്പോര്‍ട്ട്.\nഇപ്പോഴത്തെ സാഹചര്യത്തില് സ്ഥിതിഗതികള് മോശമാണ്. എന്നാല് ഭാവിയില് കാര്യങ്ങള് മെച്ചപ്പെട്ടുകൂടാ എന്നില്ല. അങ്ങനെവന്നാല്, ഇപ്പോഴെ ടൂര്‍ണമെന്റ് മാറ്റിവെക്കുന്നതായി പ്രഖ്യാപിക്കുന്നത് വലിയ തിരിച്ചടിയാവും. അതിനാല് ഓഗസ്റ്റ് അവസാനത്തോടെ ഇക്കാര്യത്തില് അന്തിമ തീരുമാനം പ്രഖ്യാപിക്കാമെന്നാണ് ഐസിസി കരതുന്നതെന്നം പ്രതിനിധി അറിയിച്ചു.\nനിലവിലെ സാഹചര്യമനുസരിച്ച് ലോകകപ്പ് മുന്‍നിശ്ചയപ്രകാരം തന്നെ നടക്കുമെന്നും ഐസിസി നേരത്തെ വ്യക്തമാക്കിയിരുന്നു. ഒക്ടോബര് 18 മുതല് നവംബര് 15 വരെയാണ് ലോകകപ്പ്. എന്നാല് 2021ല് ടി20 ലോകകപ്പിന് ഇന്ത്യ വേദിയാവുന്നുണ്ട്. അതിനാല് ഈ വര്‍ഷം തന്നെ ടൂര്‍ണമെന്റ് നടത്താനാണ് ഐസിസി ആലോചിക്കുന്നത്.\nകുട്ടിക്കാലത്തെ അഹാന കൃഷ്ണകുമാറിന്റെ ഫോട്ടോയുമായി സിന്ധു കൃഷ്ണകുമാര്\nസ്പ്രിംക്ലര് വിവാദം : നിഷ്പക്ഷ അന്വേഷണം വേണമെന്ന് പ്രതിഷേധവുമായി മുസ്ലിം യൂത്ത് ലീഗ് രംഗത്ത്


Union Minister Ram Vilas Paswan appeals to people Boycott Chinese products | ചൈനീസ് ഉല്‍പ്പന്നങ്ങള്‍ക്ക് 'കടക്ക് പുറത്ത്' പ്രഖ്യാപിച്ച് പാസ്വാന്; ഉദ്യോഗസ്ഥര്‍ക്ക് നിര്‍ദേശം - Malayalam Oneindia\n17 min ago ഗാല്‍വാനിലെ സൈനികരുടെ രക്തസാക്ഷി സ്മാരകം സന്ദര്‍ശിച്ച് പോമ്പിയോ, ഇന്ത്യക്കൊപ്പമുണ്ടാവുമെന്ന് ഉറപ്പ്!\n26 min ago കെഎ രതീഷിന്റെ ഇരട്ടി ശമ്പളം: വ്യവസായ മന്ത്രിയുടെ വാദം പൊളിയുന്നു, ശുപാര്‍ശ ചെയ്തത് ശോഭന ജോര്‍ജ്\n28 min ago നിയമസഭയിലെ കൈയ്യാങ്കളി; സര്‍ക്കാരിന് ഹൈക്കോടതിയിലും തിരിച്ചടി, മന്ത്രിമാര് ഹാജരാകണം\nദില്ലി: അതിര്‍ത്തിയില് ആക്രമണം നടത്തി ഇന്ത്യന് സൈനികരെ കൊലപ്പെടുത്തിയ ചൈനക്കെതിരായ വികാരം രാജ്യത്ത് ശക്തിപ്പെടുന്നു. ചൈനീസ് ഉല്‍പ്പന്നങ്ങള് ബഹിഷ്‌കരിക്കാന് കേന്ദ്രമന്ത്രി രാം വിലാസ് പാസ്വാന് ജനങ്ങളോട് അഭ്യര്‍ഥിച്ചു. ചൈനീസ് ഉല്‍പ്പന്നങ്ങള് തന്റെ മന്ത്രാലയത്തില് കയറ്റരുതെന്ന് ഉദ്യോഗസ്ഥര്‍ക്കും മന്ത്രി നിര്‍ദേശം നല്‍കി. കേന്ദ്ര ഭക്ഷ്യ ഉപഭോക്തൃകാര്യ മന്ത്രിയാണ് ലോക് ജനശക്തി പാര്‍ട്ടി അധ്യക്ഷനായ രാം വിലാസ് പാസ്വാന്.\nഎല്ലാ ചൈനീസ് ഉല്‍പ്പന്നങ്ങളും ബഹിഷ്‌കരിക്കണം. ചൈനയില് നിന്നുള്ള ഉല്‍പ്പന്നങ്ങള്‍ക്ക് ബിഐഎസ് ഗുണനിലവാരമുണ്ടോ എന്ന് കേന്ദ്രസര്‍ക്കാര് പ്രത്യേകം പരിശോധിക്കണം. ചൈനയില് നിന്ന് നിലവാരം കുറഞ്ഞ വസ്തുക്കള് ഇറക്കുന്നുണ്ടോ എന്ന് സംശയമുണ്ട്. ഇക്കാര്യത്തില് കര്‍ശനമായ പരിശോധന വേണം. ഇന്ത്യന് ഉല്‍പ്പന്നങ്ങള് വിദേശത്ത് എത്തുമ്പോള് കര്‍ശന പരിശോധനയ്ക്ക് വിധേയമാകുന്നുണ്ട്. അതുപോലെ വിദേശത്ത് നിന്ന് വരുന്ന വസ്തുക്കളും പരിശോധിക്കണം. നേരത്തെ ബസ്മതി അരി കയറ്റുമതി പ്രതിസന്ധി നേരിട്ടിരുന്നുവെന്നും രാം വിലാസ് പാസ്വാന് പറഞ്ഞു.\nചൈനീസ് കമ്പനിയുമായുള്ള 417 കോടി രൂപയുടെ കരാര് റെയില്‍വെ വേണ്ടെന്ന് വച്ചിരിക്കുകയാണ്. ചൈനീസ് ഉല്‍പ്പന്നങ്ങള് വില്‍ക്കുന്ന കടകള് നിരോധിക്കണമെന്ന് കേന്ദ്രമന്ത്രി അത്തേവാല ആവശ്യപ്പെട്ടു. ചൈനീസ് ഉല്‍പ്പന്നങ്ങള്‍ക്ക് നിരോധനം ഏര്‍പ്പെടുത്തണമെന്ന് വ്യാപാരികളുടെ സംഘടന കോണ്‍ഫെഡറേഷന് ഓഫ് ആള് ഇന്ത്യ ട്രേഡേഴ്‌സ് (സിഎഐടി) ആവശ്യപ്പെട്ടിട്ടുണ്ട്. 500 ചൈനീസ് ഉല്‍പ്പന്നങ്ങളുടെ പട്ടിക സംഘടന പുറത്തിറക്കി. ഇതെല്ലാം ബഹിഷ്‌കരിക്കാന് ജനങ്ങള് തയ്യാറാകണമെന്നും അവര് ആവശ്യപ്പെട്ടു.\nലഡാക്കിലെ അതിര്‍ത്തി മേഖലയില് ചൈനീസ് സൈന്യത്തിന്റെ ആക്രമണത്തില് 20 ഇന്ത്യന് സൈനികരാണ് കൊല്ലപ്പെട്ടത്. ലഡാക്കിലെ ഗുല്‍വാന് താഴ്‌വരയിലാണ് ഏറ്റുമുട്ടലുണ്ടായത്. തിങ്കളാഴ്ച രാത്രിയും ചൊവ്വാഴ്ച പുലര്‍ച്ചെയുമായിട്ടാണ് ചൈനീസ് സൈന്യത്തിന്റെ ആക്രമണം നടന്നത്. 1975ന് ശേഷം ആദ്യമായിട്ടാണ് ചൈനീസ് അതിര്‍ത്തിയില് സൈനികര് കൊല്ലപ്പെടുന്നത്.\nram vilas paswan ലഡാക്ക് അതിർത്തി mob lynching china\nUnion Minister Ram Vilas Paswan appeals to people Boycott Chinese products


Featured properties in Kochi Archives - Kerala Views\nCategory: Featured properties in Kochi\nFeatured properties in Kochi February 4, 2022February 17, 2022 Kerala Views0Comments\nകൂനമ്മാവിൽ ഹൗസ് പ്ലോട്ടുകള് സെന്‍റിന് 4.25 ലക്ഷത്തിന്!\nFeatured properties in Kochi March 20, 2021March 21, 2021 Kerala Views0Comments\nആലുവ: കൂനമ്മാവിൽ വീട് വയ്ക്കുന്നതിനും, ഇന്‍വെസ്റ്റ്‌മെന്‍റിനും യോജിച്ച മനോഹരമായ ഹൗസ് പ്ലോട്ടുകൾ വിൽപ്പനയ്ക്ക്. ആകര്‍ഷകമായ റെസിഡെന്‍ഷ്യല് ലൊക്കേഷനില് സ്ഥിതി ചെയ്യുന്ന ഈ പ്രോജക്റ്റില്5സെന്റ് മുതൽ വിവിധ അളവുകളിലുള്ള 22 ഹൗസ് പ്ലോട്ടുകളിൽ വെറും5യൂണിറ്റ് മാത്രമാണ് ഇനി വില്പനയ്ക്കുള്ളത്. കോമ്പൗണ്ട് മതിലും ഇൻറ്റർണൽ ടാർ റോഡും കൂടിയ, ഒറിജിനൽ ലാൻഡിൽ നന്നായി ഡെവലപ്പ് ചെയ്ത ഹൗസ് പ്ലോട്ടുകൾ സെന്‍റിന് 4.25 ലക്ഷം മുതൽ ലഭ്യമാണ്. ഇടപ്പള്ളി ലുലു മാളിൽ നിന്നും ആലുവ മെട്രോ […]\nകൊച്ചി: ഇന്‍ഫോ പാര്‍ക്കിനടുത്ത് എടച്ചിറയിൽ ആകര്‍ഷകമായ ലൊക്കേഷനില് 3BHK മോഡേണ് ഇന്‍ഡിപെന്‍ഡന്‍റ് വില്ലകൾ ഇപ്പോള് 77.5 ലക്ഷത്തിന് സ്വന്തമാക്കാം. പേവിങ്ങ് ടൈൽ വിരിച്ച് മനോഹരമാക്കിയ വീതിയുള്ള ഇന്‍റേണല് റോഡുകളോടു കൂടിയ ഈ പ്രൊജക്റ്റിൽ ഇനി മൂന്നു വില്ലകള് കൂടി മാത്രമാണ് വില്പനയ്ക്കുള്ളത്.4സെന്ററിൽ 1737 സ്‌ക്വയർ ഫീറ്റ് ഏരിയയിലുള്ള ഈവില്ലകളിൽ വാർഡ്രോബ്, കിച്ചൻ കാബിനറ്റ്, ടി വി യൂണിറ്റ് തുടങ്ങിയ ഇന്റീരിയർ വർക്കുകളും ഉൾപ്പെടുന്നു. കുറഞ്ഞ ബഡ്ജറ്റില് ഇന്‍ഡിപെന്‍ഡന്‍റ് വില്ല ആഗ്രഹിക്കുന്നവര്‍ക്കും, വാടക വരുമാനം പ്രതീക്ഷിക്കുന്നവര്‍ക്കും, ഇന്‍വെസ്റ്റ്‌മെന്‍റ് […]\nഎറണാകുളത്ത് 80 ലക്ഷത്തിന് ഫുള്ളി ഫർണിഷ്ഡ് വില്ലകൾ!\nFeatured properties in Kochi, Real estate news January 22, 2021May 3, 2022 kv\nകൊച്ചി: കൊച്ചിയില് തൃപ്പുണിത്തുറയ്ക്കും പുത്തന്‍കുരിശിനും ഇടയില് അതിവേഗം നിര്‍മ്മാണം പുരോഗമിക്കുന്ന INHOUSE Projects -ന്‍റെ വില്ലാ പ്രൊജക്റ്റ് “Seventh Avenue”വില് നിന്നും ആകര്‍ഷകമായ ഓഫറില് ഇപ്പോള് ലക്ഷ്വറി വില്ലകള് സ്വന്തമാക്കാം. മോഡുലാർ കിച്ചൻ വിത്ത് ബ്രാന്‍ഡഡ് ഹുഡ് & ഹോബ്, വാർഡ്രോബുകൾ, കോട്ട്, മാട്രസ്സ്, ഡൈനിങ്ങ് ടേബിൾ, ചെയറുകൾ, സോഫാ സെറ്റ് അടക്കം ഫുള്ളി ഫർണിഷ്ഡ് വില്ല ഇപ്പോൾ 80 ലക്ഷത്തിന് സ്വന്തമാക്കാം. ഇന്‍ഫോപാര്‍ക്ക്, സ്മാര്‍ട്ട് സിറ്റി തുടങ്ങിയവ ഉള്‍ക്കൊള്ളുന്ന കൊച്ചിയുടെ ഐ ടി കാപ്പിറ്റലില് നിന്നും കേവലം […]\nകൊച്ചി: ഇടപ്പള്ളി ലുലു മാളിന് സമീപമുള്ള Oxoniya Identity’ റെഡി റ്റു ഒക്കുപ്പൈ പ്രൊജക്റ്റിൽ നിന്നും നിന്നും ഓഫർ പ്രൈസ് ആയ 89 ലക്ഷത്തിന് ഫ്ലാറ്റുകള് സ്വന്തമാക്കാന് ഇപ്പോള് അവസരം. പത്ത് നിലകളിലായി മുപ്പത്തിയെട്ട്2BHK & 3BHK യൂണിറ്റുകള് അടങ്ങുന്ന ഈ പ്രോജക്റ്റില് ഏതാനും യൂണിറ്റുകള് കൂടി ലഭ്യമാണ്. NH 17-ല് നിന്ന് കേവലം 100 മീറ്റര് മാത്രം മാറി ഒരു മനോഹരമായ ലൊക്കേഷനിലാണ് ഈ പ്രോജക്റ്റ് സ്ഥിതി ചെയ്യുന്നത്. രാജഗിരി, അല്- അമീന്, ഭവന്‍സ്, […]\nFeatured, Featured properties in Kochi December 13, 2020January 10, 2021 Kerala Views\nകൊച്ചി: ഇടപ്പള്ളി ലുലു മാളിന് സമീപമുള്ള Oxoniya Identity ready-to-occupy പ്രൊജക്റ്റിൽ നിന്നും നിന്നും ആകര്‍ഷകമായ ഓഫറോടെ ഫ്ലാറ്റുകള് സ്വന്തമാക്കാന് ഇപ്പോള് അവസരം. 10 നിലകളിലായി മുപ്പത്തിയെട്ട്2BHK & 3BHK യൂണിറ്റുകള് അടങ്ങുന്നതാണ് ഈ പ്രൊജക്റ്റ്. NH 17-ല് നിന്ന് കേവലം 100 മീറ്റര് മാത്രം മാറി ഒരു മനോഹരമായ ലൊക്കേഷനിലാണ് ഈ പ്രോജക്റ്റ് സ്ഥിതി ചെയ്യുന്നത്. രാജഗിരി,അല്- അമീന്, ഭവന്‍സ്, SCMS, കുസാറ്റ് തുടങ്ങിയ ഉന്നത വിദ്യാഭ്യാസ സ്ഥാപനങ്ങളും ഷോപ്പിംഗ് മാളുകളും, അമൃത, ആസ്റ്റര് […]\nFeatured properties in Kochi December 8, 2020January 10, 2021 Simi\nFeatured properties in Kochi September 8, 2020January 10, 2021 Kerala Views


ചിത്രത്തിന്റെ താഴേ അശ്ലീല കമെന്റ് “വടയക്ഷി ” എന്ന് വിളിച്ച ആൾക്ക് ചുട്ട മറുപടി നൽകി ഹെലൻ ഓഫ് സ്പാർട്ട. - Film News Hub\nചിത്രത്തിന്റെ താഴേ അശ്ലീല കമെന്റ് “വടയക്ഷി ” എന്ന് വിളിച്ച ആൾക്ക് ചുട്ട മറുപടി നൽകി ഹെലൻ ഓഫ് സ്പാർട്ട.\nടിക് ടോക് തരംഗം കേരളത്തിൽ ആഞ്ഞടിച്ചപ്പോൾ ധാരാളം ഓൺലൈൻ സെലിബ്രിറ്റികൾ ഉദയം ചെയ്തിരുന്നു. അവരിൽ വളരെ പ്രമുഖയായ ഒരാളാണ് ധന്യ രാജേഷ് , ഹെലൻ ഓഫ് സ്പാർട്ട ഹെലൻ ഓഫ് സ്പാർട്ട എന്ന പേരിൽ ശ്രദ്ധേയയാണ് ധന്യ.7ലക്ഷത്തിലധികം ടിക് ടോക് ഫോളോവേഴ്സ് ഉള്ള ധന്യ പങ്കുവെക്കുന്ന വീഡിയോകൾ എല്ലാം നിമിഷനേരം കൊണ്ട് വൈറൽ ആകാറുണ്ട്. കേരളത്തിനകത്തും പുറത്തും ഒരുപാട് ആരാധകരുള്ള ധന്യ തന്റെ വിശേഷങ്ങൾ എല്ലാം ആരാധകരുമായി പങ്കുവയ്ക്കാറുണ്ട്.ആരാധകരോടൊപ്പം തന്നെ ഹേറ്റേഴ്സും വാലേ കൂടുതൽ ഉള്ള ഒരാളാണ് ധന്യ. തന്നെ അധിക്ഷേപിക്കുന്ന ഞരമ്പൻമാരോടും ,സദാചാരം പഠിപ്പിക്കാൻ വരുന്ന ഓൺലൈൻ ആങ്ങളമാരോടും അതേ നാണയത്തിൽ മറുപിടി കൊടുക്കുന്നത് കൊണ്ട് തന്നെ താരത്തിന്റെ വിഡിയോകൾ എല്ലാം വൈറലാണ്. ഇപ്പോൾ ധന്യ പങ്കുവെച്ച് ഏറ്റവും പുതിയ ചിത്രങ്ങളാണ് സമൂഹമാധ്യമങ്ങളിൽ ചർച്ചാവിഷയം ആയിരിക്കുന്നത്.\nസാരിയിൽ അതീവ സുന്ദരിയായി താരം പങ്കുവെച്ച ചിത്രമാണ് ഇപ്പോൾ സമൂഹമാധ്യമങ്ങളിൽ പ്രചരിക്കുന്നത്. ഒരുപാട് ആളുകളാണ് ചിത്രത്തിന് മികച്ച അഭിപ്രായവുമായി മുന്നോട്ടു വന്നിരിക്കുന്നത്. എന്നാൽ നടികളുടെ ചിത്രങ്ങളുടെ കീഴിൽ മോശമായ കമന്റുകൾ ഉണ്ടാവുന്നത് ഒരു പതിവ് രീതി ആയി മാറിയിരിക്കുകയാണ്. ധന്യയുടെ കാര്യത്തിലും ഇത് ഒട്ടും വ്യത്യസ്തമായില്ല. അല്പം ഗ്ലാമർ ആയിട്ടുള്ള താരത്തിന്റെ ഫോട്ടോഷൂട്ട് ചിത്രങ്ങൾക്ക് മോശമായ കമന്റുമായി എത്തിയ ആളോട് അതേരീതിയിൽ തിരിച്ചു മറുപടി കൊടുത്തിരിക്കുകയാണ് താരം.\nചിത്രത്തിന്റെ താഴേ വടയക്ഷി എന്നൊരു പ്രയോഗം ഒരാൾ നടത്തി അതിനാണ് കിടിലൻ മറുപിടിയുമായി താരമെത്തിയത് “ഈ വട എന്ന സാധനം എല്ലാ പെണ്ണുങ്ങൾക്കും ഉണ്ടല്ലോ എന്നോർക്കുമ്പോൾ ഒരു ആശ്വാസം. നിന്റെ അമ്മയ്ക്കും ഉണ്ടാകും” ഈ മറുപിടിയാണ് ഇപ്പോൾ വൈറലായിരിക്കുന്നത്.അതോടൊപ്പം സാരിയാകുമ്പോൾ കുറച്ചൊക്കെ വയർ കാണുമെന്നും അതിലോട്ടു തുറിച്ചു നോക്കുമ്പോൾ ആണ് വയോക്കെ കാണുന്നത് എന്നും താരം പറയുന്നു.അത് കാണുന്നവരുടെ കണ്ണിന്റെ പ്രശ്നമാണെന്നും അല്ലാതെ തന്റെ വസ്ത്രത്തിന്റെ പ്രശ്നമല്ല എന്നും നല്ല ഒരു മനുഷ്യനായി മറ്റുള്ളവരെ ബഹുമാനിക്കാൻ പഠിക്കുക എന്നും ധന്യ പറയുന്നു.\nPrevious articleട്രാഫിക് നിയമം തെറ്റിച്ച് ദുൽഖർ, കാർ റിവേഴ്‌സ് എടുപ്പിച്ചു പോലീസുകാരൻ (വീഡിയോ)\nNext articleസിനിമയിൽ നിന്നുള്ള തന്റെ ആദ്യ പ്രതിഫലം വെളിപ്പെടുത്തി അനു സിത്താര; വിശ്വസിക്കാനാവാതെ അന്തം വിട്ട് ആരാധകര്\nഇപ്പോൾ എന്റെ ഫേസ് ബുക്ക് പേജിൽ അപ്‌ലോഡ് ചെയ്യുന്നത് ഒന്നും ഞാനല്ല : അനൂപ് മേനോൻ\nപ്രശസ്ത മലയാളം നടൻ അനൂപ് മേനോന്റെ ഫെയ്സ്ബുക്ക് പേജ് ഹാക്ക് ചെയ്യപ്പെട്ടിരിക്കുകയാണ്. 15 ലക്ഷത്തിനു മുകളിൽ ഫോളേവേഴ്സ് ഉള്ള പേജാണിത്. താരം തന്നെയാണ് ഇക്കാര്യം ഇന്‍സ്റ്റഗ്രാമിലൂടെ ആരാധകരെ അറിയിച്ചിരിക്കുന്നത്.താരത്തിന്റെ പോസ്റ്റ് ഇങ്ങനെ "പ്രിയമുള്ളവരേ, ഇത്...\nപിന്നെ സൂം ചെയ്ത് എഡിറ്റ് ചെയ്ത ചിത്രങ്ങളുമായി ന്യായീകരത്തിന് ഇറങ്ങിയാൽ മറുപടി ഇനി ലീഗൽ ആയിട്ടാവും അശ്വതി ശ്രീകാന്ത്\nതന്റെ സോഷ്യൽ മീഡിയ അക്കൗണ്ടിൽ പോസ്റ്റ് ചെയ്ത ചിത്രത്തിന് താഴേ അശ്‌ളീല ചുവയോടു കൂടി കമെന്റ് ചെയ്തയാൾക്ക് കിടിലൻ മറുപിടി കൊടുത്തു താരമായിരിക്കുകയാണ് പ്രശസ്ത അവതാരികയും നദിയുമൊക്കെയായ അശ്വതി ശ്രീകാന്ത്.ഇപ്പോൾ ആ മെസ്സേജ്...\nസ്ത്രീയെ കല്യാണം കഴിക്കാൻ താല്പര്യമില്ല.. പക്ഷെ പ്രേമിക്കാൻ താല്പര്യം ഉണ്ട് സ്ത്രീകളെ അപമാനിക്കുന്നതാണോ സ്വപ്നത്തിലേക്കുള്ള വഴി; ബിഗ് ബിഗ് ബോസ് താരത്തിനെതിരെ കുറിപ്പ്\nTV admin - May 18, 2021 0\nബിഗ് ബോസ് സീസൺ3ഇപ്പോൾ അതിന്റെ അവസാന ഘട്ടത്തിലേക്ക് എത്തിയിരിക്കുകയാണ്.അതിലെ ഏറ്റവും ശക്തനായ ഒരു മത്സരാർഥിയാണ് സായി വിഷ്ണു.ശക്തമായ നിലപാടുകളെയും വെട്ടിതുറന്നുള്ള പറച്ചിലുകളുമാണ് സായി വിഷ്ണുവിന്റെ രീതി . ബിഗ് ബോസിലെ...


പരിസ്ഥിതി ആഘാത പഠനം കരട് വിജ്ഞാപനം; പ്രതിഷേധം അനാവശ്യമെന്ന് കേന്ദ്രം | Environmental Impact Assessment Draft 2020\nപരിസ്ഥിതി ആഘാത പഠനം കരട് വിജ്ഞാപനം; പ്രതിഷേധം അനാവശ്യമെന്ന് കേന്ദ്രം\nന്യൂഡൽഹി: പരിസ്ഥിതി ആഘാത പഠനത്തിനുള്ള വ്യവസ്ഥകൾ ഭേദഗതി ചെയ്തുകൊണ്ടുള്ള കരട് വിജ്ഞാപനത്തെക്കുറിച്ച് പൊതുജനാഭിപ്രായം നൽകുന്നതിനുള്ള അവസാന തീയതി ചൊവ്വാഴ്ച അവസാനിക്കും.\nകരട് വിജ്ഞാപനത്തിനെതിരേ പരിസ്ഥിതി സംഘടനകളും പ്രവർത്തകരും കടുത്ത എതിർപ്പാണുയർത്തിയിരിക്കുന്നത്. വ്യവസ്ഥകൾ നടപ്പായാൽ രാജ്യവ്യാപകമായി പരിസ്ഥിതി പ്രശ്നങ്ങൾക്കും കുഴപ്പങ്ങൾക്കും കാരണമാകുമെന്ന് കോൺഗ്രസ് നേതാവ് രാഹുൽ ഗാന്ധി ആരോപിച്ചു. എന്നാൽ, പ്രതിഷേധം അനാവശ്യമാണെന്നും അന്തിമ വിജ്ഞാപനമായിട്ടില്ലെന്നും കേന്ദ്ര വനം-പരിസ്ഥിതി മന്ത്രി പ്രകാശ് ജാവഡേക്കർ പ്രതികരിച്ചു. എല്ലാ അഭിപ്രായങ്ങളും ഉൾക്കൊള്ളുന്നതായിരിക്കും അന്തിമ വിജ്ഞാപനമെന്നും അദ്ദേഹം പറഞ്ഞു.\n1984-ലെ ഭോപാൽ വാതക ദുരന്തത്തിനുശേഷം 1986-ലാണ് രാജ്യത്ത് പരിസ്ഥിതി നിയമമുണ്ടാക്കിയത്. 1994-ലാണ് ഇതിന്റെ വിജ്ഞാപനം പുറത്തുവന്നത്. ഈ നിയമങ്ങളിൽ 2006-ലും തുടർന്നും ചില ഭേദഗതികൾ വരുത്തി. ഈ ഭേദഗതികളാണ് ഇപ്പോഴും നിലവിലുള്ളത്. 2006 മുതൽ ഈ നിയമത്തിൽ കൊണ്ടുവന്ന ഭേദഗതികൾ, കോടതി ഉത്തരവുകൾ എന്നിവ ഉൾപ്പെടുത്തി പുതിയനിയമം കൊണ്ടുവരുന്നതിനുള്ള കരട് വിജ്ഞാപനമാണ് ഇപ്പോൾ വിവാദം തുറന്നത്.\nമാർച്ച് 23-നാണ് കേന്ദ്ര വനം-പരിസ്ഥിതി മന്ത്രാലയം കരട് വിജ്ഞാപനം പുറപ്പെടുവിച്ചത്. എന്നാൽ, ഇതിനിടെ, രാജ്യത്ത്് ലോക്ഡൗൺ നിലവിൽ വന്നു. ഇതോടെ കരടിൽ അഭിപ്രായങ്ങൾ അറിയിക്കാൻ പ്രായോഗിക തടസ്സമുണ്ടായി. മേയ് എട്ടിന് കേന്ദ്രം 60 ദിവസത്തെ കാലാവധി പൊതുജനാഭിപ്രായത്തിനായി നൽകി. തുടർന്ന് വീണ്ടും ഓഗസ്റ്റ് 11 വരെ നീട്ടി. കരടിലെ വീഴ്ചകൾ ചൂണ്ടിക്കാട്ടി മുൻ പരിസ്ഥിതി മന്ത്രി ജയറാം രമേഷും പരിസ്ഥിതി മന്ത്രി പ്രകാശ് ജാവഡേക്കറും തമ്മിൽ കത്ത് യുദ്ധവും അരങ്ങേറിയിരുന്നു. അന്തിമ വിജ്ഞാപനം സെപ്റ്റംബർ ഏഴുവരെ പുറത്തിറക്കരുതെന്ന് കർണാടക ഹൈക്കോടതിയുടെ സ്റ്റേ ഉത്തരവ് നിലവിലുണ്ട്.\nഎതിർപ്പ് അഞ്ച് വ്യവസ്ഥകൾക്കെതിരേ\nകരട് വിജ്ഞാപനത്തിലെ അഞ്ച് വ്യവസ്ഥകൾക്കെതിരേയാണ് പരിസ്ഥിതി സംഘടനകൾ പ്രധാനമായും കടുത്ത എതിർപ്പുയർത്തിയിരിക്കുന്നത്.\n* പദ്ധതികൾ ആരംഭിച്ച ശേഷം പരിസ്ഥിതി അനുമതി നേടിയാൽ മതിയെന്ന വ്യവസ്ഥ\n*ചില പദ്ധതികൾക്ക് പരിസ്ഥിതി അനുമതി നൽകുന്നതിൽ ജനാഭിപ്രായം തേടുന്നത് ഒഴിവാക്കൽ\n*പരിസ്ഥിതി അനുമതിയുടെ കാലാവധി ദീർഘകാലം നിലനിർത്താമെന്ന സൗകര്യം തീരുമാനം\n*സംസ്ഥാന തലത്തിൽ പരിസ്ഥിതി ആഘാതപഠന അതോറിറ്റികളെ നിശ്ചയിക്കാനുള്ള അധികാരം കേന്ദ്ര സർക്കാരിൽ നിക്ഷിപ്തമാക്കൽ\n‘ലൈറ്റ് ഓഫ് ഏഷ്യ’യുടെ മലയാളവെളിച്ചങ്ങൾ തേടി ജയറാം രമേഷ്\nന്യൂഡൽഹി: ശ്രീബുദ്ധന്റെ ജീവിതവും തത്ത്വചിന്തകളും പ്രമേയമാക്കി ഇംഗ്ലീഷ് കവിയും പത്രപ്രവർത്തകനുമായിരുന്ന ..\nEIA Draft 2020: കേരള സര്‍ക്കാര് സ്വീകരിച്ച നിലപാടിനെതിരെ പരിസ്ഥിതി സംഘടനകള്\nEIA 2020 അഥവാ പ്രകൃതിയുടെ മരണമണി\nതിമിംഗില ഛർദി വിൽക്കാൻ ശ്രമിച്ച മൂന്നുപേർ പിടിയിൽ\nബി.എസ്.എൻ.എലിലും എം.ടി.എം.എന്നിലും ആൾക്ഷാമം , വി.ആർ.എസ്. എടുത്തവരെ പുനർനിയമിക്കാൻ നീക്കം


ചരിത്രത്തിലേക്ക് കിടംബി ശ്രീകാന്തിന്റെ സ്മാഷ് - Kidambi Srikanth becomes first Indian male shuttler to rise to World No 1 ranking\nലോക ബാഡ്മിന്റൺ റാങ്കിങ്ങിൽ ഒന്നാം സ്ഥാനത്ത് എത്തുന്ന ആദ്യ ഇന്ത്യൻ പുരുഷ താരമെന്ന നേട്ടം സ്വന്തമാക്കി ശ്രീകാന്ത്\nApril 12, 2018 01:09:47 pm\nഗോൾഡ്കോസ്റ്റ്: ലോക ബാഡ്മിന്റൺ ചരിത്രത്തിലേക്ക് തന്റെ പേർ കൂടി എഴുതിച്ചേർത്ത് ഇന്ത്യയുടെ കിടംബി ശ്രീകാന്ത്. ലോക റാങ്കിങ്ങിൽ ഒന്നാം സ്ഥാനത്ത് എത്തുന്ന ആദ്യ ഇന്ത്യൻ പുരുഷ ബാഡ്മിന്റൺ താരമെന്ന നേട്ടമാണ് ശ്രീകാന്ത് സ്വന്തമാക്കിയത്. കോമൺവെൽത്ത് ഗെയിംസിൽ നടത്തിയ മികച്ച പ്രകടനമാണ് ശ്രീകാന്തിനെ ഒന്നാം പടിയിലേക്ക് ഉയർത്തിയത്.\nഡെൻമാർക്കിന്റെ വിക്ടർ അക്സൽസനെ പിന്തളളിയാണ് ശ്രീകാന്തിന്റെ മുന്നേറ്റം. ഇന്ന് പുറത്ത് വന്ന റാങ്കിങ്ങിൽ 76895 പോയിന്റുമായാണ് ശ്രീകാന്ത് ഒന്നാം സ്ഥാനത്തേക്ക് എത്തിയത്. രണ്ടാം സ്ഥാനത്തുളള വിക്ടർ അക്സെൽസണ് 75470 പോയിന്രാണ് ഉളളത്.\nഗോൾഡ് കോസ്റ്റിലെ ബാഡ്മിന്റൺ ടീം മൽസരത്തിൽ ഇന്ത്യക്കായി ശ്രീകാന്ത് മികച്ച പ്രകടനമാണ് കാഴ്ചവച്ചത്. ഫൈനലിലെ പുരുഷ സിംഗിൾസിൽ മലേഷ്യൻ താരം ലീ ചോങ് വെയെ തോൽപ്പിച്ചാണ് കിടംബി കരുത്ത് കാട്ടിയത്. നേരിട്ടുളള സെറ്റുകൾക്കാണ് ശ്രീകാന്ത് ഇതിഹാസ താരത്തെ തോൽപ്പിച്ചത്. പുരുഷ സിംഗിൾസിൽ ശ്രീകാന്ത് സെമിയിൽ എത്തിയിട്ടുണ്ട്.\nകഴിഞ്ഞ സീസണിൽ4സൂപ്പർ സീരിയസ് കിരീടങ്ങളാണ് ശ്രീകാന്ത് സ്വന്തമാക്കിയത്. ഇന്ത്യോനേഷ്യ, ഓസ്ട്രേലിയ, ഡെൻമാർക്ക്, ഫ്രഞ്ച് എന്നീ സൂപ്പർ സീരിയസ് മൽസരങ്ങളിലാണ് ഇന്ത്യൻ താരം കപ്പ് ഉയർത്തിയത്.\nTags: Common Wealth Games, PV Sindhu, Saina Nehwal


ഇനി ബിക്കിനിയിട്ടും വരുമെന്ന് വിമർശനം: വന്നുകൂടായ്കയില്ലെന്ന് സയനോര | Sayanora|Cyber bullying|Latest News. Kerala|FB Post And Comments|latest updates\nഞാൻ എന്റെ ശരീരത്തെ സ്നേഹിക്കുന്നു, ആലിംഗനം ചെയ്യുന്നു\nതിരുവനന്തപുരം: വിമർശകർക്ക് മറുപടിയുമായി പ്രശസ്ത ഗായിക സയനോര രംഗത്ത്. പ്രമുഖ മാധ്യമമായ മാതൃഭൂമിയ്ക്ക് നൽകിയ അഭിമുഖത്തിലാണ് തനിക്ക് നേരിടേണ്ടി വന്ന സൈബർ ആക്രമണങ്ങൾക്കെതിരെ സയനോര പ്രതികരിച്ചത്. ‘ഞങ്ങൾ സുഹൃത്തുക്കളുടെ ഡാൻസ് വീഡിയോ വൈറലായ ശേഷം ബിക്കിനിയിട്ടായിരിക്കും അടുത്ത വരവെന്ന് ചിലർ പരിഹസിച്ചു കണ്ടു. വന്നു കൂടായ്കയില്ല എന്നാണ് എന്റെ ഉത്തരം. എന്തേ, കറുത്ത തടിച്ച സ്ത്രീകൾക്ക് ട്രൗസറും ബിക്കിനിയുമിട്ടൂടെ. വെളുത്തുമെലിഞ്ഞ സ്ത്രീകൾ മാത്രമേ അവർക്കിഷ്ടമുള്ള വേഷം ധരിക്കാവൂ എന്നുണ്ടോ. ഞാൻ ഷോട്ട്സും സ്ലീവ്ലെസ്സുമെല്ലാം ഇടുന്നത് വൾഗറാണെന്നാണ് ചിലർ പറയുന്നത്. എനിക്കെന്റെ ശരീരം വൾഗറല്ല. ഞാൻ എന്റെ ശരീരത്തെ സ്നേഹിക്കുന്നു, ആലിംഗനം ചെയ്യുന്നു’വെന്ന് സയനോര പറയുന്നു.\nAlso Read:സുരക്ഷാ കാരണങ്ങളാല് പാക്ക് പര്യടനം ഉപേക്ഷിച്ച് ന്യൂസിലാന്‍ഡ്\n‘നീ ഒരു അമ്മയല്ലേ ഇങ്ങനെ തുടകാണിക്കുന്ന വസ്ത്രം ധരിക്കാമോ എന്നാണ് പലരുടെയും ചോദ്യം. അമ്മയ്ക്കെന്താ കുഴപ്പം . അമ്മയായാൽ ഒരു സ്ത്രീ അവരുടെ വ്യക്തിത്വവും താത്പര്യവും മാറ്റണമെന്നാണോ. എന്നെ താങ്ങിനിർത്തിയ കാലുകലും തുടകളും എനിക്ക് ഇഷ്ടമാണ്. അതിലേക്ക് ലൈംഗിക കാഴ്ച നാം കൊണ്ടുവരുന്നതെന്തിനാണ്. സ്ത്രീയുടെ ശരീരത്തെ ഒബ്ജക്ടിഫൈ ചെയ്തതിൽ മാധ്യമങ്ങൾക്കും വലിയ പങ്കുണ്ട്. സിനിമയിലൂടെയും മറ്റ് മാധ്യമങ്ങളിലൂടെയും എക്സൽ മോഡൽസിനെ കണ്ടുപരിചയിച്ചുള്ള ശീലം പോലും നമുക്കില്ലെ’ന്നും സയനോര വ്യക്തമാക്കുന്നു.\n‘മനുഷ്യരുടെ വിവിധ നിറത്തിനും രൂപത്തിനും പെരുമാറ്റ രീതികൾക്കും നൂറ്റാണ്ടുകളായി നൽകുന്ന വ്യാഖ്യാനങ്ങൾ പലതാണ്. ആ വ്യാഖ്യാനങ്ങൾക്ക് പരിഷ്കൃത സമൂഹത്തിലും പ്രതീക്ഷയ്ക്കുതകുന്ന മാറ്റങ്ങളുണ്ടായില്ലെന്നു വേണം പറയാൻ. നിറമളന്നുള്ള വിവാഹങ്ങളും മറ്റ് തിരഞ്ഞെടുപ്പുകളും ഇപ്പോഴും തുടരുകയാണ്. പല രൂപങ്ങളുള്ളവരോട് പല പെരുമാറ്റരീതികളുള്ളവരോട് ഇന്നും സമൂഹം ചില മുൻവിധികൾ കൽപിക്കുന്നുണ്ട്. കുടുംബവും അത്തരം തീർപ്പുകളിൽ നിന്ന് പുറത്തു കടന്നിട്ടില്ല. അതിന്റെ പ്രതിഫലനങ്ങൾ സൈബറിടങ്ങളിലെ മാലിന്യമായി കാണാ’മെന്നും മാതൃഭൂമിയ്ക്ക് നൽകിയ അഭിമുഖത്തിൽ സയനോര പറയുന്നു.\nSayanora Cyber bullying Latest News. Kerala FB Post And Comments latest updates


ക്രിസ്തുമസ് കിറ്റില് കൂടുതല് ഇനങ്ങളുമായി ഇടത് സര്‍ക്കാര്; സപ്ലൈകോ ക്രിസ്മസ് മെട്രോ ഫെയറുകള്‍ക്ക് തുടക്കം – Kairali News | Kairali News Live l Latest Malayalam News\nബി ജെ പി യിൽ വീണ്ടും സ്മിതാമേനോൻ വിവാദം\nക്രിസ്തുമസ് കിറ്റില് കൂടുതല് ഇനങ്ങളുമായി ഇടത് സര്‍ക്കാര്; സപ്ലൈകോ ക്രിസ്മസ് മെട്രോ ഫെയറുകള്‍ക്ക് തുടക്കം\nസപ്ലൈകോ വഴി നല്‍കുന്ന ക്രിസ്തുമസ് കിറ്റില് കൂടുതല് ഇനങ്ങളുമായി ഇടത് സര്‍ക്കാര്. മഹാമാരിക്കാലത്ത് ദുരിതമനുഭവിക്കുന്നവര്‍ക്ക് നല്‍കിവരുന്ന കിറ്റിനൊപ്പം ക്രിസ്മസ് കാലം കൂടി കണക്കിലെടുത്താണ് കൂടുതല് ഇനങ്ങള് നല്‍കുന്നതെന്ന് മുഖ്യമന്ത്രി പറഞ്ഞു.\nഅതേസമയം മെട്രോ ഫെയറിന്റെ സംസ്ഥാനതല ഉദ്ഘാടനം മുഖ്യമന്ത്രി പിണറായി വിജയന് നിര്‍വഹിച്ചു. ഹോര്‍ട്ടികോര്‍പ്, എംപിഐ, പൗള്‍ട്രി ഡെവലപ്മെന്റ് കോര്‍പറേഷന്, വിവിധ സഹകരണ സംഘങ്ങള് എന്നിവയുടെ ഉല്‍പ്പന്നങ്ങളും സഹകരണവും ചന്തകള്‍ക്കുണ്ടാകുമെന്നും മുഖ്യമന്ത്രി പറഞ്ഞു.\nപ്രധാന ഇനങ്ങളുടെ കിലോയ്ക്കുള്ള സബ്സിഡി വില്‍പ്പന വില ചുവടെ: (ബ്രാക്കറ്റില് നോണ് സബ്സിഡി വില്‍പ്പനവില).\nTags: Ldf Governmentxmasxmas kit\n73-ന്റെ ന്‌റവില് ഇന്നസെന്റ് മധുരം നല്‍കി ആലീസ്; പിറന്നാള് ചിത്രങ്ങള്\nരാജ്യത്ത് കൊറോണ വാക്‌സിനേഷൻ ഡ്രൈവിന്‍റെ രണ്ടാം ഘട്ടം ആരംഭിച്ചു March 1, 2021


വ്യാഴ സംക്രമണം 2021: സ്വാധീനവും പരിഹാരവും അറിയൂ\nHome » 2021 » വ്യാഴ സംക്രമണം 2021\nവ്യാഴം സംക്രമണം 2021 വക്രി ഭാവത്തിലായിരിക്കും. ഈ വർഷം നിങ്ങളുടെ രാശിയിൽ വ്യാഴത്തിന്റെ സ്വാധീനത്തെകുറിച്ച് പ്രതിപാദിക്കുന്നു. 2021-ന്റെ തുടക്കത്തിൽ, വ്യാഴം ശനി അധിപനായ മകരം രാശിയിൽ വസിക്കുകയും ഏപ്രിൽ6ചൊവ്വാഴ്ച വൈകുന്നേരം 6:01 ന് മകരം മുതൽ കുംഭം വരെ സെപ്റ്റംബർ 15 ബുധനാഴ്ച വരെ തുടരുകയും, അതിനുശേഷം അത് വക്രി ഭാവത്തിൽ അതിരാവിലെ 4:22 ന് മകര രാശിയിലേക്ക് പ്രവേശിക്കുകയും ചെയ്യും. ഈ ഗ്രഹം വീണ്ടും നവംബർ 20, ശനിയാഴ്ച 11:23 AM ന് മകരത്തിൽ നിന്ന് കുംഭ രാശിയിൽ സ്ഥാനം പിടിക്കും. അത്തരമൊരു സാഹചര്യത്തിൽ, വ്യാഴത്തിന്റെ സ്ഥാനത്തിലെ ഈ മാറ്റം എല്ലാ രാശിക്കാരെയും വർഷം മുഴുവനും ബാധിക്കും. കൂടുതൽ വായിക്കൂ.\nലോകത്തിലെ ഏറ്റവും മികച ജ്യോതിഷരുമായി ഫോണിലൂടെ സംസാരിക്കൂ ആസ്ട്രോസേജ് വാർത്ത യിലൂടെ\nവ്യാഴം സംക്രമണം 2021: മേടം\nവ്യാഴം സംക്രമണം 2021 ൽ വ്യാഴം, മേടരാശിക്കാരുടെ ഒമ്പതാമത്തെയും പന്ത്രണ്ടാമത്തെയും അധിപനും വർഷത്തിന്റെ തുടക്കത്തിൽ അതായത് ഏപ്രിൽ6മുതൽ സെപ്റ്റംബർ 15 വരെ നിങ്ങളുടെ പതിനൊന്നാമത്തെ ഭാവത്തിൽ തുടരുകയും ചെയ്യും. തൽഫലമായി, ഈ സംക്രമണം നിങ്ങൾക്ക് സാമ്പത്തികമായി കൂടുതൽ അനുകൂലമായതിനാൽ നിങ്ങൾക്ക് സാമ്പത്തിക നേട്ടങ്ങൾ കൈവരും. നിങ്ങളുടെ വരുമാനം ഉയരും. നിങ്ങളുടെ പല അഭിലാഷങ്ങളും നിറവേറ്റുന്നതിൽ നിങ്ങൾ വിജയിക്കും. നിങ്ങളെ ഭാഗ്യം നിങ്ങളെ പിന്തുണയ്ക്കും. ഇതിനുശേഷം, വ്യാഴം വക്രിഭാവത്തിൽ കുംഭ രാശിയിൽ നിന്ന് മകര രാശിയിലേക്ക് പ്രവേശിക്കും, സെപ്റ്റംബർ 15 മുതൽ നവംബർ 20 വരെ ഇത് നിങ്ങളുടെ പത്താമത്തെ ഭാവത്തെ സ്വാധിക്കും. ശനിയുടെ ഈ സ്ഥാനം നിങ്ങളെ ആശയക്കുഴപ്പത്തിലാക്കുമെന്നതിനാൽ നിങ്ങൾക്ക് ജോലിസ്ഥലത്ത് പ്രശ്നങ്ങൾ നേരിടേണ്ടിവരാം. ജോലിയിൽ കൂടുതൽ ശ്രദ്ധിക്കുക. കുടുംബജീവിതത്തിൽ സന്തോഷമുണ്ടെങ്കിലും ശനിയെ വ്യാഴത്തെ സ്വാധീനിക്കുന്നത് മൂലം നിങ്ങളുടെ അച്ഛന്റെ ആരോഗ്യ പ്രശ്നങ്ങൾക്ക് ഇത് വഴിവെക്കും. നവംബർ 20 ന്, വ്യാഴം കുംഭ രാശിയിൽ വസിക്കും, അതുവഴി നിങ്ങളുടെ പതിനൊന്നാമത്തെ ഭാവത്തെ സ്വാധീനിക്കുകയും ചെയ്യും. ഭാഗ്യം നിങ്ങളെ തുണയ്ക്കും. നിങ്ങളുടെ പ്രണയ ജീവിതത്തിൽ വിജയം കൈവരും അതുപോലെ നിങ്ങളുടെ ദാമ്പത്യജീവിതം ആനന്ദകരമാകുകയും ചെയ്യും. ഈ സമയത്ത്, നഷ്ടത്തിന് സാധ്യതയുള്ളതിനാൽ നിങ്ങളുടെ അലസമായ മനോഭാവം വെടിയുന്നത് നല്ലതാണ്. എങ്കിൽ പതിനൊന്നാം ഭാവത്തിലെ വ്യാഴം നിങ്ങൾക്ക് സമ്പത്ത് പ്രധാനം ചെയ്യും.\nപരിഹാരം: എല്ലാ ദിവസവും വീട്ടിൽ നിന്ന് ഇറങ്ങുന്നതിന് മുൻപ് കുങ്കുമം നെറ്റിയിൽ അണിയുക.\nവ്യാഴം സംക്രമണം 2021: ഇടവം\nവ്യാഴം എട്ടാമത്തെയും പതിനൊന്നാമത്തെയും ഭാവത്തിന്റെ അധിപഗ്രഹമാണ് ഇടവരാശിയിൽ ഇത് ഈ വർഷം മുഴുവൻ നിങ്ങളുടെ പത്താമത്തെയും ഒമ്പതാമത്തെയും ഭാവത്തെ സ്വാധീനിക്കും. വർഷത്തിന്റെ ആരംഭം മുതൽ ഏപ്രിൽ6വരെ സെപ്റ്റംബർ 15 വരെ വ്യാഴം മകര രാശിയിൽ നിന്ന് പുറപ്പെട്ട് കുംഭ രാശിയിൽ സ്ഥാനം പിടിക്കും, അത് നിങ്ങളുടെ പത്താമത്തെ ഭാവത്തിൽ സജീവമാക്കും. ഈ സമയത്ത് നിങ്ങളുടെ ജോലിസ്ഥലത്ത് നിരവധി പ്രശ്‌നങ്ങൾ അഭിമുഖീകരിക്കാം. നിങ്ങളുടെ കുടുംബ ജീവിതത്തിൽ സമയം അനുകൂലമായിരിക്കും. നിങ്ങളുടെ കുടുംബത്തിൽ സന്തോഷവും സമാധാനവും കൈവരും. നിങ്ങളുടെ സാമ്പത്തിക കാര്യങ്ങൾ അത്ര തൃപ്തികരമായിരിക്കണമെന്നില്ല. അതിനായി, നിങ്ങൾ കഠിനമായി പ്രവർത്തിക്കേണ്ടതാണ്. സെപ്റ്റംബർ 15 ന് വ്യാഴം വക്രി ഭാവത്തിൽ മകര രാശിയിലേക്ക് തിരിച്ച് വരുകയും അവിടെ അത് വർഷാവസാനം വരെ തുടരും, നവംബർ 20 വരെ, ഇത് നിങ്ങളുടെ ഒമ്പതാമത്തെ ഭാവത്തെ ഇത് സ്വാധിക്കും. ഈ സമയത്ത്, നിങ്ങൾക്ക് യാത്രകളിൽ ഒന്നിലധികം അവസരങ്ങൾ ലഭിക്കും. നിങ്ങളുടെ അച്ഛന്റെ ആരോഗ്യ പ്രശ്നങ്ങൾ വർദ്ധിക്കും. ഈ സമയം നിങ്ങൾക്ക് ശുഭമായി തുടരും കൂടാതെ ഭാഗ്യം നിങ്ങളെ തുണയ്ക്കും. ആത്മീയതയിൽ നിങ്ങൾക്ക് താൽപ്പര്യമുണ്ടാകും. പിന്നീട് നവംബർ 20 ന് വ്യാഴം വീണ്ടും കുംഭ രാശിയിൽ പ്രവേശിക്കുമ്പോൾ, നിങ്ങളുടെ പത്താമത്തെ ഭാവം വീണ്ടും സജീവമാകും. ഈ സമയത്ത് നിങ്ങളുടെ ജോലിസ്ഥലത്ത് മാറ്റങ്ങൾ ഉണ്ടാകാം. ജോലി മാറുന്നതിനെക്കുറിച്ച് ചിന്തിക്കുന്നവർക്ക് അത് സഫലമാകും. നിങ്ങളുടെ കുടുംബജീവിതം സമൃദ്ധമാകും. നിങ്ങളുടെ മാതാപിതാക്കളുടെ ആരോഗ്യം മെച്ചപ്പെടും.\nപരിഹാരം: ബ്രാഹ്മണർക്കും ആവശ്യക്കാർക്കും വ്യാഴാഴ്ച ഭക്ഷണം നൽകുക.\nവ്യാഴം സംക്രമണം 2021: മിഥുനം\nമിഥുന രാശിയുടെ ഏഴാമത്തെയും പത്താമത്തെയും ഭാവാധിപനാണ് വ്യാഴം. ഈ വർഷം തുടക്കത്തിൽ തന്നെ ഒമ്പതാം ഭാവത്തിലെ സംക്രമണം നിങ്ങൾക്ക് ശുഭകരമായ ഫലങ്ങൾ നൽകും. ഏപ്രിൽ6മുതൽ സെപ്റ്റംബർ 15 വരെ, മകര രാശിയിൽ നിന്ന് മാറിയതിനുശേഷം വ്യാഴം കുംഭ രാശിയിൽ ഇരിക്കും, ഇത് നിങ്ങളുടെ ഭാഗ്യത്തെ വർദ്ധിപ്പിക്കും. നിങ്ങൾ എടുക്കുന്ന ഓരോ തീരുമാനത്തിലും നിങ്ങൾ വിജയം കൈവരിക്കും. ദാമ്പത്യജീവിതത്തിൽ നിങ്ങളുടെ പങ്കാളിയുമായുള്ള ബന്ധം മികച്ചതായിരിക്കും, കൂടാതെ അവന്റെ / അവളുടെ ബഹുമാനം വർദ്ധിക്കുകയും അതുവഴി സാമ്പത്തിക നേട്ടങ്ങളിലേക്ക് നയിക്കുകയും ചെയ്യും. വിദ്യാർത്ഥികൾക്ക് വീട്ടിൽ നിന്ന് മാറി നിൽക്കേണ്ടതായി വരാം. ഇതിനുശേഷം, വ്യാഴം വക്രി ഭാവത്തിൽ സെപ്റ്റംബർ 15 മുതൽ നവംബർ 20 വരെ മകര രാശിയിൽ അനുകൂലമായി തുടരും. ഈ സ്ഥാനം നിങ്ങൾക്ക് പ്രതികൂല ഫലങ്ങൾ നൽകും. നിങ്ങളുടെ എട്ടാമത്തെ ഭാവത്തെ സ്വാധീനിക്കുന്നത് മൂലം ആരോഗ്യവുമായി ബന്ധപ്പെട്ട പ്രശ്നങ്ങൾ ഉണ്ടാകാം. സാമ്പത്തിക കാര്യങ്ങളിലും ചില പ്രശ്നങ്ങൾ ഉണ്ടാകാം. നവംബർ 20 മുതൽ, വ്യാഴം നിങ്ങളുടെ ഒൻപതാം ഭാവത്തിൽ വസിക്കുമ്പോൾ നിങ്ങളുടെ പ്രശ്‌നങ്ങളിൽ വലിയ കുറവുണ്ടാകും. ഭാഗ്യം നിങ്ങളെ പിന്തുണയ്ക്കുകയും ചെയ്യും. നിങ്ങളുടെ അച്ഛനും പ്രയോജനകാരമായിരിക്കും. ദാമ്പത്യജീവിതത്തിലും സമയം ശുഭമായും സന്തോഷവും ആദരവും വർദ്ധിക്കുകയും ചെയ്യും. മതപരമായ കാര്യങ്ങളിൽ നിങ്ങൾ പങ്കെടുക്കുകയും പ്രണയ കാര്യങ്ങൾക്കും സമയം അനുകൂലമായിരിക്കും.\nപരിഹാരം: വാഴയ്ക്ക് ചുറ്റും വ്യാഴാഴ്ച അതിൽ കടലമണിയും പയറും സമർപ്പിക്കുക.\nവ്യാഴം സംക്രമണം 2021: കർക്കിടകം\nവ്യാഴം സംക്രമണം 2021 അനുസരിച്ച്, കർക്കിട രാശിയുടെ ഏഴാമത്തെയും ഒമ്പതാമത്തെയും ഭാവാധിപനാണ് വ്യാഴം. ഏപ്രിൽ6മുതൽ സെപ്റ്റംബർ 15 വരെ ഇത് പ്രതികൂല ഫലങ്ങൾ ഉണ്ടാക്കും. നിങ്ങളുടെ മനസ്സ് ആത്മീയ പ്രവർത്തനങ്ങളിൽ കൂടുതൽ മുഴുകാം. അച്ഛന്റെ ആരോഗ്യം കുറയാൻ സാധ്യത കാണുന്നു, കൂടാതെ, പണനഷ്ടത്തിനും. നിങ്ങൾക്ക് അനാവശ്യമായ ഒരു യാത്ര ചെയ്യേണ്ടതായി വരാം. ബാങ്കിൽ നിന്ന് ഈ സമയം വായ്‌പ് ലഭിക്കാനുള്ള സാധ്യത കാണുന്നു. തുടർന്ന്, സെപ്റ്റംബർ 15 മുതൽ നവംബർ 20 വരെ മകര രാശിയിലെ സ്ഥാനത്ത് നിന്ന് വ്യാഴം വീണ്ടും പിന്തിരിപ്പനായി നിങ്ങളുടെ ഏഴാമത്തെ ഭാവത്തെ സ്വാധീനിക്കും. ഉദ്യോഗാര്ഥികള്ക്കും ബിസിനസ്സ് രാശിക്കാർക്കും മികച്ച വിജയം കൈവരിക്കാൻ കഴിയുകയും സാമ്പത്തിക ആനുകൂല്യങ്ങളും ലഭ്യമാകും. കുടുംബത്തിൽ നിങ്ങളുടെ ബഹുമാനം വർദ്ധിക്കും. ഇതൊക്കെയാണെങ്കിലും, ദാമ്പത്യ ജീവിതത്തിൽ ഉയർച്ച താഴ്ചകൾ അനുഭവപ്പെടും. നവംബർ 20 ന് ശേഷം, വ്യാഴം കുംഭ രാശിയിലേക്ക് നീങ്ങുമ്പോൾ, നിങ്ങളുടെ എട്ടാമത്തെ ഭാവം സജീവമാകും ഈ സമയത്ത് നിങ്ങളുടെ ആരോഗ്യകാര്യങ്ങൾ കൂടുതൽ ശ്രദ്ധിക്കേണ്ടതാണ്. നിങ്ങൾക്ക് ആത്മീയ കാര്യങ്ങളിൽ താല്പര്യം ഉണ്ടാകും.\nപരിഹാരം: കടല അല്ലെങ്കിൽ പച്ച പച്ചക്കറികൾ പശുവിനെ ഊട്ടുക.\nവ്യാഴം സംക്രമണം 2021: ചിങ്ങം\nനിങ്ങളുടെ രാശിയുടെ അഞ്ചാമത്തെയും എട്ടാമത്തെയും ഭാവാധിപനാണ് വ്യാഴം. ഏഴാമത്തെ ഭാവത്തിലെ ഈ വർഷം ഏപ്രിൽ6മുതൽ സെപ്റ്റംബർ 15 വരെ സംക്രമണം തുടരും. നിങ്ങളുടെ പ്രണയ ജീവിതത്തിന് വളരെ നല്ലതായിരിക്കുക. അവിവാഹിതരായ ഈ സമയത്ത് അവരുടെ വിവാഹം നടക്കാനുള്ള സാധ്യത കാണുന്നു. വിവാഹിതരായ രാശിക്കാർ അവരുടെ ദാമ്പത്യ ജീവിതത്തിൽ സന്തോഷം ആസ്വദിക്കും, നിങ്ങളുടെ ജീവിത പങ്കാളി അവരുടെ ജോലിസ്ഥലത്ത് വലിയ നേട്ടങ്ങളും ആദരവും നേടും. നിങ്ങളുടെ വരുമാനത്തിൽ നിരന്തരമായ വർധനയുണ്ടാകും. ആരോഗ്യകാര്യങ്ങൾക്കും, സമയം അനുകൂലമായിരിക്കും. തുടർന്ന്, വ്യാഴം വക്രി ഭാവത്തിൽ സെപ്റ്റംബർ 15 മുതൽ നവംബർ 20 വരെ മകര രാശിയിൽ സ്ഥാനം പിടിക്കും നിങ്ങളുടെ ആറാമത്തെ ഭാവത്തെ സ്വാധീനിക്കുകയും ചെയ്യും. ഈ സമയത്ത് വാങ്ങിച്ച കടം തിരികെ നൽകാൻ നിങ്ങൾക്ക് കഴിയും. ആരോഗ്യ കാര്യങ്ങളിൽ ജാഗ്രത പാലിക്കുക. നിങ്ങളുടെ ചെലവുകൾ ഈ സമയം വർദ്ധിക്കും. നവംബർ 20 മുതൽ വ്യാഴം നിങ്ങളുടെ ഏഴാമത്തെ ഭാവത്തിൽ വസിക്കുമ്പോൾ, നിങ്ങളുടെ ദാമ്പത്യജീവിതം ആനന്ദകരമാകും. നിങ്ങളുടെ പങ്കാളിയുടെ പിന്തുണയും നിങ്ങളുടെ പരിശ്രമമനുസരിച്ച് വിജയവും നിങ്ങൾ കൈവരിക്കും. സാമ്പത്തിക വശം ശക്തിപ്പെടും. നിങ്ങളുടെ തീരുമാനമെടുക്കാനുള്ള കഴിവുകൾ മെച്ചപ്പെടും.\nപരിഹാരം: എല്ലാ വ്യാഴാഴ്ചയും ആൽ മരത്തിൽ തൊടാതെ അതിന് വെള്ളം നൽകുക.\nവ്യാഴം സംക്രമണം 2021: കന്നി\nവ്യാഴം കന്നി രാശിയുടെ നാലാമത്തെയും ഏഴാമത്തെയും ഭാവാധിപനാണ്, ഈ വർഷം ഏപ്രിൽ6മുതൽ സെപ്റ്റംബർ 15 വരെ നിങ്ങളുടെ ആറാമത്തെ ഭാവത്തിൽ അതിന്റെ സംക്രമണം നടത്തും.വിദ്യാർത്ഥികൾക്ക് സമയം അനുകൂലമായിരിക്കും. മത്സരപരീക്ഷകൾക്ക് തയ്യാറെടുക്കുന്ന വിദ്യാർത്ഥികൾ വിജയം കൈവരിക്കും. ഈരാശിക്കാർ അവരുടെ ഭക്ഷണശീലങ്ങൾ ശ്രദ്ധിക്കുക, അല്ലാത്തപക്ഷം അമിതവണ്ണം പോലുള്ള പ്രശ്നങ്ങൾ നിങ്ങൾക്ക് അഭിമുഘീകരിക്കേണ്ടതായി വരാം. എല്ലാ ജോലികളിലും തടസ്സങ്ങൾ അഭിമുഖീകരിക്കാം ഇത് നിങ്ങളുടെ വിഷാദാവസ്ഥയിൽ തുടരും. നിങ്ങളും ജീവിതപങ്കാളിയും തമ്മിൽ പ്രശ്‌നങ്ങളുണ്ടാകാൻ സാധ്യത കാണുന്നു. സെപ്റ്റംബർ 15 മുതൽ നവംബർ 20 വരെ വ്യാഴം വക്രി ഭാവത്തിൽ നിങ്ങളുടെ അഞ്ചാമത്തെ ഭാവത്തിലേക്ക് നീങ്ങും. ഇതുമൂലം, നിങ്ങളുടെ കുട്ടിക്ക് ആരോഗ്യപ്രശ്നങ്ങൾ ഉണ്ടാകാം. വിദ്യാഭ്യാസ ആവശ്യങ്ങൾക്ക് ഈ സമയം വളരെ അനുകൂലമായിരിക്കും. വിദ്യാർത്ഥികൾ പഠന രംഗത്ത് വിജയിക്കും. നിങ്ങളുടെ വരുമാനം വർദ്ധിക്കും, ബഹുമാനവും ഉയരും. നവംബർ 20 മുതൽ വ്യാഴം നിങ്ങളുടെ ആറാമത്തെ ഭാവത്തിൽ പ്രവേശിക്കും, നിങ്ങളുടെ ആരോഗ്യനില ഈ സമയം കുറയാം. ദാമ്പത്യജീവിതവും സമ്മർദ്ദപൂരിതമാകാം. നിങ്ങളുടെ സാമ്പത്തിക ജീവിതത്തെ പ്രതികൂലമായ സാഹചര്യം നേരിടേണ്ടതായി വരാം.\nപരിഹാരം: വ്യാഴാഴ്ച പശുവിന് ശർക്കരയും ഗോതമ്പും നൽകുക.\nവ്യാഴം സംക്രമണം 2021:തുലാം\nമൂന്നാമത്തെയും ഏഴാമത്തെയും ഭാവാധിപനായ വ്യാഴം നിങ്ങളുടെ അഞ്ചാം ഭാവത്തിൽ ഈ വർഷം ഏപ്രിൽ6മുതൽ സെപ്റ്റംബർ 15 വരെ അതിന്റെ സംക്രമണം നടത്തും. പഠനകാര്യങ്ങളുമായി ബന്ധപ്പെട്ട്, ഈ സമയം അനുകൂലമായിരിക്കും. വിദ്യാർത്ഥികൾക്ക് മികച്ച പ്രകടനം നടത്താനും പഠനത്തിൽ വിജയം നേടാനും കഴിയും. നിങ്ങൾക്ക് ഉന്നത വിദ്യാഭ്യാസത്തിനായി പോകാൻ നിർദ്ദേശിക്കുന്നു. ദാമ്പത്യ ജീവിതം നല്ലതായി തുടരും. വിവാഹിതരായ രാശിക്കാർക്ക് ജീവിതത്തിൽ ഒരു കുഞ്ഞിന്റെ ജനനത്തിന് യോഗം കാണുന്നു. സാമ്പത്തികമായി എല്ലാ പ്രശ്നങ്ങളും ഇല്ലാതാകും, വരുമാനം വർദ്ധിക്കും. അവിവാഹിതരായ രാശിക്കാർക്ക് വിവാഹ യോഗം കാണുന്നു. നിങ്ങളുടെ സുഹൃത്തുക്കളിൽ നിന്ന് നിങ്ങൾക്ക് പൂർണ്ണ പിന്തുണ ലഭിക്കും. സെപ്റ്റംബർ 15 മുതൽ നവംബർ 20 വരെ വ്യാഴം നിങ്ങളുടെ നാലാമത്തെ ഭാവത്തിൽ പ്രവേശിക്കും, ഇത് നിങ്ങളുടെ അമ്മയ്ക്ക് ആരോഗ്യപ്രശ്നങ്ങൾ ഉണ്ടാക്കാം. നിങ്ങൾ വിദേശത്താണ് താമസിക്കുന്നതെങ്കിൽ, ഈ സമയത്ത് നിങ്ങളുടെ ജന്മനാട്ടിലേക്ക് വരുന്നതിനെ കുറിച്ച് ആലോചിക്കും. പൂർവ്വിക സ്വത്തിൽ നിന്ന് നിങ്ങൾക്ക് നേട്ടങ്ങൾ ലഭിക്കും. സ്വത്തുമായി ബന്ധപ്പെട്ട തർക്കങ്ങൾ നേരിടുന്ന രാശിക്കാർക്ക് അഭികാമ്യമായ ഫലങ്ങൾ ലഭിക്കാൻ സാധ്യത കാണുന്നു. വർഷത്തിന്റെ അവസാന ഭാഗത്ത്, വ്യാഴം നവംബർ 20 ന് കുംഭ രാശിയിൽ വസിക്കും, നിങ്ങളുടെ അഞ്ചാമത്തെ ഭാവം സജീവമാകും. ഇതോടെ, നിങ്ങൾ കുട്ടികളുമായി ബന്ധപ്പെട്ട സന്തോഷം കൈവരും. എല്ലാ സാമ്പത്തിക പ്രതിസന്ധികളും ഇല്ലാതാകും, മാത്രമല്ല നിങ്ങളുടെ പഠനത്തിലും നിങ്ങൾ വിജയിക്കും. തീരുമാനങ്ങൾ എടുക്കാനും നിങ്ങൾക്ക് കഴിയും.\nപരിഹാരം: ഗോതമ്പ് മാവ് ഉരുളയാക്കി അതിൽ മഞ്ഞൾ തിലകം ചാർത്തി പശുവിന് പതിവായി ഊട്ടുക.\nവ്യാഴം സംക്രമണം 2021: വൃശ്ചികം\nനിങ്ങളുടെ രാശിയുടെ രണ്ടാമത്തെയും അഞ്ചാമത്തെയും ഭാവാധിപൻ വ്യാഴം, ഈ വർഷം തുടക്കത്തിൽ ഏപ്രിൽ6മുതൽ സെപ്റ്റംബർ 15 വരെ നിങ്ങളുടെ രാശിയുടെ നാലാമത്തെ ഭാവത്തിൽ അതിന്റെ സംക്രമണം നടത്തും. ഈ സംക്രമണം കുടുംബ പ്രശ്‌നങ്ങൾക്ക് ഇടയാക്കും, അതുവഴി കുടുംബാംഗങ്ങൾ തമ്മിലുള്ള തർക്കങ്ങൾക്കും വാദങ്ങൾക്കും ഇടയാക്കും. ഗാർഹിക ചെലവുകൾ വർദ്ധിക്കുകയും സാമ്പത്തിക പ്രതിസന്ധികൾക്കും സാധ്യത കാണുന്നു. സ്വത്ത് (ഭൂമി നിങ്ങൾ വാങ്ങാനോ നിക്ഷേപിക്കാനോ യോഗം കാണുന്നു. അമ്മയുടെ ആരോഗ്യം മോശമാകാം അതുമായി ബന്ധപ്പെട്ട് നിങ്ങൾ പണം ചെലവഴിക്കേണ്ടിവരും. സമയം കുട്ടികൾക്കും അത്ര അനുകൂലമായിരിക്കില്ല. പിന്നീട്, സെപ്റ്റംബർ 15 മുതൽ നവംബർ 20 വരെ, വ്യാഴം വക്രി ഭാവത്തിൽ മകര രാശിയിൽ പ്രവേശിക്കും, ഇത് നിങ്ങളുടെ മൂന്നാമത്തെ ഭാവത്തെ സ്വാധീനിക്കും. ഈ സമയത്ത്, നിങ്ങൾക്ക് നിരവധി യാത്രകൾ ചെയ്യേണ്ടിവരുകയും അതിലൂടെ നിങ്ങൾ വിജയം കൈവരിക്കുകയും ചെയ്യും. മതപരമായ പ്രവർത്തനങ്ങളോടുള്ള താൽപര്യം നിങ്ങളുടെ ഉയരും. കുട്ടികൾ വളരെയധികം പുരോഗതി കൈവരിക്കും. സാമ്പത്തിക ജീവിതത്തിൽ ഭാഗ്യം നിങ്ങ തുണയ്ക്കും. വർഷാവസാനത്തിൽ, വ്യാഴം നിങ്ങളുടെ നാലാമത്തെ ഭാവത്തിൽ ആകുമ്പോൾ കുടുംബത്തിൽ നിലനിൽക്കുന്ന പിരിമുറുക്കങ്ങൾ അവസാനിക്കും. നിങ്ങളുടെ കുടുംബത്തിന്റെ സഹായത്തോടെ ഒരു വസ്തു വാങ്ങുന്നതിനെ കുറിച്ച് നിങ്ങൾ ആലോചിക്കും. നിങ്ങളുടെ വീട്ടുചെലവുകൾ വർദ്ധിക്കും.\nപരിഹാരം: വ്യാഴാഴ്ച നിങ്ങളുടെ ചൂണ്ടുവിരലിൽ നല്ല പുഷ്യരാഗം ധരിക്കുക.\nവ്യാഴം സംക്രമണം 2021: ധനു\nവ്യാഴം നിങ്ങളുടെ രാശിയുടെ ലഗ്നാധിപനും നാലാമത്തെ ഭാവാധിപനും ആണ്. ഈ വർഷം ഏപ്രിൽ6മുതൽ സെപ്റ്റംബർ 15 വരെ നിങ്ങളുടെ മൂന്നാമത്തെ ഭാവത്തിൽ വ്യാഴം സഞ്ചരിക്കും, ഇത് നിങ്ങൾക്ക് നിരവധി ചെറുദൂര യാത്രകൾ നടത്താനുള്ള അവസരം നൽകും. ഇളയ കൂടപ്പിറപ്പുകളിൽ നിന്ന് നിങ്ങൾക്ക് സ്നേഹം ലഭിക്കുകയും നിങ്ങളും അവർക്ക് നിങ്ങളുടെ പൂർണ്ണ പിന്തുണ നൽകുകയും ചെയ്യും. അമ്മയുടെ ആരോഗ്യം ദുർബലമാകാമെന്നതിനാൽ അവരുടെ ആരോഗ്യ കാര്യങ്ങൾ ശ്രദ്ധിക്കുക. സെപ്റ്റംബർ 15 ന്, നിങ്ങളുടെ രണ്ടാമത്തെ ഭാവത്തിലെ വ്യാഴം വക്രി ഭാവത്തിൽ ആയിരിക്കും, ഇത് സമ്മർദ്ദകരമായ സംഭവങ്ങൾക്ക് ശേഷം കുടുംബത്തിൽ കുറച്ച് സമാധാനം നൽകും. നിങ്ങളുടെ അമ്മയിൽ നിന്ന് നേട്ടങ്ങൾ ലഭിക്കും. ഈ സമയത്ത് നല്ല ഭക്ഷണം ആസ്വദിക്കാൻ നിങ്ങൾക്ക് കഴിയും. പിന്നീട്, നവംബർ 20 ന്, വ്യാഴം നേരിട്ട് നിങ്ങളുടെ മൂന്നാമത്തെ ഭാവത്തിലേക്ക് നീങ്ങും, നിങ്ങൾ ജാഗ്രതയോടെ പ്രവർത്തിക്കേണ്ടതുണ്ട്. ഈ സമായത്ത് നിങ്ങൾ അലസത ഉയരുകയും എല്ലാ ജോലികളും ചെയ്യുന്നതിൽ തടസ്സമുണ്ടാകുകയും ചെയ്യും. വരുമാനവുമായി ബന്ധപ്പെട്ട സാധ്യതകൾ ദൃശ്യമാകും. നിങ്ങളുടെ ഇളയ കൂടപ്പിറപ്പുകളുടെ പിന്തുണ നിങ്ങൾക്ക് ലഭിക്കും.\nപരിഹാരം: വ്യാഴാഴ്ച ശുക്ലപക്ഷ സമയത്ത് പുഷ്യരാഗം നിങ്ങളുടെ ചൂണ്ടുവിരലിൽ ധരിക്കുക.\nവ്യാഴം സംക്രമണം 2021: മകരം\nനിങ്ങളുടെ പന്ത്രണ്ടാമത്തെയും മൂന്നാമത്തെയും ഭാവാധിപനായ വ്യാഴം ഏപ്രിൽ6ന് മകര രാശി മുതൽ നിങ്ങളുടെ രണ്ടാമത്തെ ഭാവത്തിൽ വസിക്കും. വർഷത്തിലെ. സെപ്റ്റംബർ 15 വരെ ഈ ഗ്രഹം അവിടെ തുടരുകയും ചെയ്യും, അതിനുശേഷം അത് വക്രി ഭാവത്തിൽ നിങ്ങളുടെ ലഗ്ന ഭാവത്തിൽ പ്രവേശിക്കുകയും ചെയ്യും. ഈ സമയത്ത് നിങ്ങളുടെ ഇളയ കൂടപ്പിറപ്പിൽ നിന്നും പിന്തുണ ലഭിക്കും. കുടുംബത്തിൽ ശുഭ പരിപാടി സംഘടിപ്പിക്കാനുള്ള സാധ്യത വളരെ കൂടുതലാണ്. ബിസിനസ്സ് രാശിക്കാർക്ക് വിദേശത്ത് നിന്ന് സാമ്പത്തിക നേട്ടങ്ങൾ ലഭ്യമാകും. പിന്നീട്, വ്യാഴവും നിങ്ങൾക്ക് ശുഭകരമായ ഫലങ്ങൾ നൽകും, നവംബർ 20 വരെ സാഹചര്യങ്ങൾ നിങ്ങൾക്ക് അനുകൂലമായിരിക്കും. വിദേശ സ്രോതസ്സുകളിൽ നിന്ന് ലാഭം നേടുന്നതിൽ നിങ്ങൾ വിജയിക്കും. നിങ്ങളുടെ വ്യക്തിപരമായ ശ്രമങ്ങൾ നിങ്ങളെ വിജയത്തിലേക്ക് നയിക്കും, പ്രധാനപ്പെട്ട തീരുമാനങ്ങൾ ഈ സമയം എടുക്കാൻ നിങ്ങൾക്ക് കഴിയും. വ്യാഴം വീണ്ടും നിങ്ങളുടെ സംസാരരീതി ഉയരുകയും, അതിലൂടെ നിങ്ങൾ മറ്റുള്ളവരെ ആകർഷിക്കുകയും ചെയ്യും. നിങ്ങളുടെ ഈ സ്വഭാവം ഉപയോഗിച്ച്, നിങ്ങളുടെ കഠിനാധ്വാനവും പരിശ്രമവും വിജയകരമായ ഫലങ്ങൾ നൽകും. ഇതോടെ, നിങ്ങളുടെ ജോലിസ്ഥലത്തെ വരുമാനവും വർദ്ധിക്കും, ഈ സമയത്ത് നിങ്ങളുടെ ആരോഗ്യകാര്യങ്ങൾ ശ്രദ്ധിക്കേണ്ടതാണ്.\nപരിഹാരം: മധുരമുള്ള മഞ്ഞ ചോറ് വ്യാഴാഴ്ച ആവശ്യക്കാർക്ക് വിതരണം ചെയ്യുക.\nവ്യാഴം സംക്രമണം 2021: കുംഭം\nവ്യാഴം നിങ്ങളുടെ രാശിയുടെ പതിനൊന്നാമത്തെയും രണ്ടാമത്തെയും ഭാവങ്ങളുടെ അടുപ്പ ഗ്രഹമാണ്, നിങ്ങളുടെ ലഗ്ന ഭാവത്തിലൂടെ അതിന്റെ സംക്രമണം നടത്തുന്നു. ഏപ്രിൽ6മുതൽ സെപ്റ്റംബർ 15 വരെ നിങ്ങൾ മാനസികമായി സമാധാനത്തോടെ തുടരും, ഈ സമയത്ത് ഏതെങ്കിലും സുപ്രധാന തീരുമാനമെടുക്കാൻ നിങ്ങൾക്ക് കഴിയുകയും ചെയ്യും. ദാമ്പത്യ ജീവിതം അനുകൂലമായി തുടരും. സെപ്റ്റംബർ 15 മുതൽ നവംബർ 20 വരെ, വ്യാഴം വക്രി ഭാവത്തിൽ നിങ്ങളുടെ പന്ത്രണ്ടാമത്തെ ഭാവത്തിൽ പ്രവേശിക്കും, ഇത് പ്രശ്‌നങ്ങളിലേക്ക് നിങ്ങളെ നയിക്കാം. നിങ്ങളുടെ ചെലവുകളിൽ ഗണ്യമായ വർദ്ധനവ് ഉണ്ടാകും. ആരോഗ്യം സംബന്ധിച്ച് വളരെയധികം ശ്രദ്ധിക്കേണ്ട സമയമാണ്. നിങ്ങളുടെ വരുമാനം കുറയാം. പിന്നീട്, നവംബർ 20 മുതൽ വ്യാഴം വീണ്ടും നേരിട്ട് നിങ്ങളുടെ ലഗ്ന ഭാവത്തിൽ സജീവമാകും, അത് നിങ്ങളുടെ എല്ലാ പ്രശ്നങ്ങളും ഇല്ലാതാക്കും. തീരുമാനങ്ങൾ എടുക്കുന്നതിൽ നിങ്ങൾ വിജയിക്കും. ഒരു പ്രണയ ബന്ധത്തിൽ വിജയം നേടും. ദാമ്പത്യ ജീവിതത്തിൽ സ്നേഹവും സന്തോഷവും നിലനിൽക്കും. സമൂഹത്തിൽ ബഹുമാനവും വർദ്ധിക്കുകയും നിങ്ങളുടെ സാമ്പത്തിക വശവും ശക്തമായി തുടരും.\nപരിഹാരം: വ്യാഴാഴ്ച ആവശ്യമുള്ള വിദ്യാർത്ഥികൾക്ക് പഠന സാമഗ്രികൾ നൽകുക.\nവ്യാഴം സംക്രമണം 2021: മീനം\nവ്യാഴം നിങ്ങളുടെ ഭാവാധിപനാണ് അതായത് ലഗ്ന ഭാവത്തിന്റെയും പത്താമത്തെ ഭാവത്തിന്റെ, വർഷത്തിന്റെ തുടക്കത്തിൽ നിങ്ങളുടെ രാശിയിൽ നിന്ന് പന്ത്രണ്ടാം ഭാവത്തിൽ സംക്രമണം നടക്കും, അതായത് ഏപ്രിൽ6മുതൽ സെപ്റ്റംബർ 15 വരെ. നിങ്ങളുടെ ആരോഗ്യത്തെ സംബന്ധിച്ച് വ്യാഴത്തിന്റെ സ്ഥാനം അത്ര അനുകൂലമല്ല. വിദേശത്തേക്ക് പോകാൻ ആഗ്രഹിക്കുന്നവർക്ക് ഇത് ഒരു നല്ല സമയമായിരിക്കും. നിങ്ങളുടെ ചെലവുകൾ വർദ്ധിക്കുകയും നിങ്ങൾ മതപരമായ പ്രവർത്തനങ്ങളിൽ കൂടുതൽ ശക്തമായി പങ്കെടുക്കുകയും ചെയ്യും. ജോലിയുമായി ബന്ധപ്പെട്ട ഒരു യാത്ര ചെയ്യേണ്ടതായി വരാം, ഈ സമയത്ത് നിങ്ങൾ കൂടുതൽ കഠിനാധ്വാനം ചെയ്യുകയും സാമ്പത്തിക നേട്ടങ്ങൾക്കായി ശ്രമിക്കുകയും ചെയ്യേണ്ടതാണ്. സെപ്റ്റംബർ 15 മുതൽ നവംബർ 20 വരെ വ്യാഴം നിങ്ങളുടെ പതിനൊന്നാമത്തെ ഭാവത്തിലെ വ്യാഴത്തിന്റെ സ്ഥാനം, നിങ്ങൾ നിർവഹിക്കുന്ന എല്ലാ ജോലികളിലും നിങ്ങൾക്ക് മികച്ച വിജയം ലഭിക്കും. നിങ്ങളുടെ ജോലിസ്ഥലത്തെ മേലുദ്യോഗസ്ഥരുമായുള്ള നല്ല ബന്ധം ഈ സമയത്ത് നിങ്ങൾക്ക് വളരെയധികം ഗുണം ചെയ്യും. സമ്പത്ത് നേടുന്നതിനുള്ള ശക്തമായ സാധ്യതകൾ ഉണ്ടാകും കൂടാതെ ഒന്നിലധികം ഉറവിടങ്ങളിൽ നിന്ന് നിങ്ങൾക്ക് പ്രയോജനം ലഭിക്കാൻ സാധ്യത കാണുന്നു. നിങ്ങളുടെ പ്രതിച്ഛായ ഈ സമയം മെച്ചപ്പെടുത്താൻ നിങ്ങൾക്ക് കഴിയും. പ്രണയബന്ധങ്ങളിൽ വിജയം കൈവരിക്കും. നവംബർ 20 ന് വ്യാഴം നിങ്ങളുടെ പത്താം ഭാവത്തിൽ വീണ്ടും വരുമ്പോൾ, നിങ്ങളുടെ ചെലവുകളുടെ വർദ്ധനവിനും ആരോഗ്യ അസ്വാസ്ഥ്യങ്ങൾക്കും സാധ്യത കാണുന്നു. നിങ്ങൾക്ക് കാലുമായി ബന്ധപ്പെട്ട പ്രശ്നങ്ങൾ ഉണ്ടാകാനുള്ള സാധ്യത കാണുന്നു. ഈ സമയത്ത് കോടതികേസുമായി ബന്ധപ്പെട്ട്, അന്തിമ തീരുമാനം നിങ്ങളുടെ എതിരാളിക്ക് അനുകൂലമായി വരാനുള്ള സാധ്യത കാണുന്നു.\nപരിഹാരം: എല്ലാ ദിവസവും വ്യാഴ ബീജ മന്ത്രം “ॐ ग्रां ग्रीं ग्रौं सः गुरुवे नमः / oṃ grāṃ grīṃ grauṃ saḥ guruve namaḥ / ഓം ഗ്രാം ഗ്രീം ഗ്രൌം സഃ ഗുരുവേ നമഃ ” ചൊല്ലുക.